ദമ്പതികള്‍ക്കായി പോലീസ് കസ്റ്റഡി അപേക്ഷ നല്‍കി : Deepika.com Nattu Visesham\nകോഴിക്കോട്: കാറില് കഞ്ചാവ് കടത്തിയ ദമ്പതിമാരുള്‍പ്പെടെയുള്ള മൂന്നുപേരുടെ ലഹരിക്കടത്തിലെ ദുരൂഹത തേടി പോലീസ്. റിമാന്‍ഡില് കഴിയുന്ന പ്രതികളെ കസ്റ്റഡിയില് ലഭിക്കാനായി മെഡിക്കൽ കോളജ് പോലീസ് കോടതിയില് അപേക്ഷ നല്‍കി. കഞ്ചാവ് എവിടെ നിന്നാണ് ലഭിച്ചതെന്നത് ഇപ്പോഴും അവ്യക്തമാണ്. ചോദ്യം ചെയ്യലിനോട് പ്രതികള് സഹകരിച്ചിരുന്നില്ല. അടുത്ത ദിവസം കസ്റ്റഡിയില് വാങ്ങി കൂടുതല് ചോദ്യം ചെയ്യാനാണ് തീരുമാനം.\nഅതേസമയം ദമ്പതിമാര് സ്ഥിരം കഞ്ചാവ് കാരിയര്‍മാരാണെന്ന സംശയത്തിലാണ് പോലീസ്. ഇന്നോവകാര് ഇവര് വാടകയ്ക്കെടുത്തതാണ്. കാറുടമയില് നിന്നും അന്വേഷണസംഘം വിവരങ്ങള് ശേഖരിക്കും. പിടിയിലായ നല്ലളം ഹസന്‍ബായ് വില്ലയില് പി.എം. ഷംജാദ് (25), ഭാര്യ അനീഷ (23), നല്ലളം പുന്നാനി പറമ്പില് ബി.എം. അഹമ്മദ് നിഹാല് (26) എന്നിവരുടെ ഒരു വര്‍ഷത്തെ ഫോണ് വിവരങ്ങള് അന്വേഷണസംഘം ശേഖരിക്കുന്നുണ്ട്. ഇതില് നിന്നും നിര്‍ണായക വിവരം ലഭിക്കുമെന്നാണ് പ്രതീക്ഷ.\nകഴിഞ്ഞ ദിവസമാണ് വാഹനപരിശോധനയ്ക്കിടെ സംശയാസ്പദമായ സാഹചര്യത്തിലെത്തിയ ഇന്നോവകാര് ശ്രദ്ധയില്‍പെട്ടത്. പോലീസ് കൈകാണിച്ചെങ്കിലും ഇവര് നിര്‍ത്തിയില്ല. ട്രാഫിക് പോലീസ് പിന്‍തുടർന്നു പിടികൂടുകയായിരുന്നു.


നെൽവിത്ത് പരീക്ഷണവുമായി മറിയം ഉമ്മ, ഇത്തവണ മല്ലിക്കുറുവ | Mariam Umma with the paddy test| this time Mallikuruwa\n31 വർഷത്തിനുള്ളിൽ 19 നെൽവിത്തുകൾ താൻ കൃഷിയിടത്തിൽ പരീക്ഷിച്ചതായി മറിയം പറയുമ്പോൾ അവരുടെ മുഖത്ത് ഏറെ അഭിമാനം\n# പി. ഗിരിഷ് കുമാർ\nകുപ്പേരി മറിയം ഉമ്മ തന്റെ നെൽപ്പാടത്ത് കൃഷിപ്പണിയിൽ\nകൊയിലാണ്ടി: തന്റെ നെൽപ്പാടത്ത് പുതിയ വിത്തിനങ്ങളെറിഞ്ഞ് പുതു പരീക്ഷണങ്ങൾ നടത്തുകയാണ് കാവുംവട്ടം കുപ്പേരി മറിയം ഉമ്മയെന്ന എഴുപത്തിയൊന്നുകാരി. ഇത്തവണ തൊടുപുഴയിൽനിന്ന് പീതാംബരൻ എന്ന പരമ്പരാഗത കർഷകൻ അയച്ചുകൊടുത്ത മല്ലിക്കുറുവയെന്ന നെൽവിത്ത് വിളയിച്ചെടുക്കാനുള്ള പരിശ്രമത്തിലാണിവർ. മല്ലിക്കുറുവ വിത്ത് മുളപ്പിച്ചെടുത്തിട്ടുണ്ട്. ഞാറ്റടിക്ക് പാകമാക്കിയ നിലത്ത് രണ്ടുനാൾ കൊണ്ട് വിത്തെറിയും.\nഭർത്താവിന്റെ മരണത്തോടെ മറിയം ഒറ്റയ്ക്കാണ് കൃഷിപ്പണിയെല്ലാം ചെയ്യിപ്പിക്കുന്നത്. 31 വർഷത്തിനുള്ളിൽ 19 നെൽവിത്തുകൾ താൻ കൃഷിയിടത്തിൽ പരീക്ഷിച്ചതായി മറിയം പറയുമ്പോൾ അവരുടെ മുഖത്ത് ഏറെ അഭിമാനം. അന്യംനിന്നുപോകുന്ന നെൽവിത്തുകൾ വരുംതലമുറയ്ക്കായി കാത്തുവെക്കാനും അവ കൂടുതലായി ഉത്‌പാദിപ്പിക്കാനും ഇവർക്ക് താത്‌പര്യമാണ്. പുതിയ നെൽവിത്തുകൾ പരീക്ഷിക്കുമ്പോഴും പൂർവികമായ നെല്ലിനങ്ങളായ വെതാണ്ടം, ചെറുചിറ്റേനി, ഒറീസ, വെള്ളപുണാരൻ, തവളക്കണ്ണൻ, പള്ളിയാറൽ എന്നിവ ഇവരുടെ കൈയിൽ ഇപ്പോഴും ഭദ്രം. നാട്ടിൽനിന്ന് അന്യമായിക്കൊണ്ടിരിക്കുന്ന പഴയ വിത്തിനങ്ങൾ ആവശ്യപ്പെടുന്നവർക്കെല്ലാം അവർ നൽകും.\nദിവസവും അതിരാവിലെ മറിയം വയലിലെത്തും. പിന്നെ കൃഷിപ്പണിയിൽ പണിക്കാരോടൊപ്പം ഉണ്ടാകും. രണ്ട് ഏക്ര പാടം ഉണ്ടായിരുന്നു. എന്നാലിപ്പോൾ ഒന്നരയേക്കറിലാണ് കൃഷി. പഴയ വിത്തിനങ്ങൾ തേടി വിവിധ സ്ഥലങ്ങളിൽനിന്ന് കർഷകർ മറിയം ഉമ്മയെ തേടിയെത്തും. അങ്ങനെയാണ് തൊടുപുഴക്കാരൻ പീതാംബരനെ പരിചയപ്പെടുന്നത്. പരസ്പരം വിത്തുകൾ കൈമാറി ഇവരുടെ ഇടയിൽ പുതിയൊരു ആത്മ ബന്ധവും രൂപപ്പെടുന്നു. മല്ലിക്കുറുവയെന്ന പുതിയ ഇനം വടക്കെ മലബാറുകാർ കൃഷി ചെയ്യാത്തതാണെന്ന് മറിയം ഉമ്മ പറയുന്നു. ഇപ്പോൾ വിതച്ചാൽ മകരമാസത്തിൽ വിളവെടുക്കാനാവും.\nമാനന്തവാടിയിൽനിന്ന് കൊണ്ടുവന്ന കൃഷ്ണമണി എന്ന ഇനം രണ്ടുവർഷം മുമ്പ് വിതച്ചപ്പോൾ നൂറുമേനിയായിരുന്നു വിളവ്. വർഷത്തിൽ കന്നി, മകരം, പുഞ്ച കൃഷികളെല്ലാം ഇവർ ചെയ്യും. കല്യാണിക്കുട്ടി, ഭവാനി, ഉമ, ജ്യോതി, ജയ, കാഞ്ചന, ഗന്ധകശാല, ഐ.ആർ.എട്ട്, ആയിരംകണ, പൊൻമണി, ചോമല എന്നിവയെല്ലാം ഇവർ കൃഷിചെയ്തിരുന്നു. വീട്ടു പറമ്പിൽ ചേന, ചേമ്പ്, മഞ്ഞൾ, കപ്പ, വാഴ എന്നിവയെല്ലാം ഉണ്ട്.\nപരേതനായ കുപ്പേരി അബുഹാജിയുടെ ഭാര്യയാണ് മറിയം. റംല, സൗദ, അയിശു, സുഹറ എന്നി നാല് മക്കളാണ് ഇവർക്കുള്ളത്. ഉമ്മയുടെ കൃഷിസ്നേഹം മകൾക്കും പകർന്നുകിട്ടിയിട്ടുണ്ട്. മൂത്ത മകൾ റംല ഭർത്താവിനോടൊപ്പം ഖത്തറിലാണ്. ഉമ്മ കൊടുത്തുവിട്ട വിത്തുപയോഗിച്ചു റംല ഖത്തറിലും നെൽകൃഷി ചെയ്തിരുന്നു.\nപ്രളയം നാശംവിതച്ച മാവൂർ പാടത്ത് മരക്കാർ ബാവയുടെ നെൽകൃഷിക്ക് നൂറുമേനി\nഓട്ടോഡ്രൈവറുടെ സത്യസന്ധത മാതൃകയായി


വിമതരുടെ ഭാവി എന്താകും? | karnataka political crisis\nബെംഗളൂരു: കർണാടകത്തിൽ കോൺഗ്രസിൽനിന്നും ജെ.ഡി.എസിൽനിന്നും രാജിവെച്ച എം.എൽ.എ.മാരുടെ ഭാവി എന്താകുമെന്നത് നിയമസഭാ സ്പീക്കറുടെ നടപടിയെ ആശ്രയിച്ചിരിക്കും. 15 എം.എൽ.എ.മാരോടും ചൊവ്വാഴ്ച രാവിലെ ഹാജരാകാൻ സ്പീക്കർ കെ.ആർ. രമേശ്കുമാർ ആവശ്യപ്പെട്ടിരുന്നു. എന്നാൽ ആരും ഹാജരായില്ല. വിമതർക്കുവേണ്ടി മുൻ അഡ്വക്കേറ്റ് ജനറൽ അശോക് ഹരനഹള്ളിയാണ് ഹാജരായത്. വിമതരെ അയോഗ്യരാക്കണമെന്ന് കോൺഗ്രസും ജെ.ഡി.എസും ആവശ്യപ്പെട്ടിട്ടുണ്ട്. ഇതിൽ തെളിവെടുപ്പ് പൂർത്തിയായാൽ സ്പീക്കർ നടപടി സ്വീകരിക്കും. രണ്ടുദിവസത്തിനുള്ളിൽ നടപടിയെടുക്കാൻ സ്പീക്കർ നിർബന്ധിതനാകും. ബി.ജെ.പി. സർക്കാർ വരുന്നതിനുമുമ്പ് വിമതരെ അയോഗ്യരാക്കിയേക്കും. വിമതർ ബുധനാഴ്ച ബെംഗളൂരുവിലെത്തും.\nബി.എസ്. യെദ്യൂരപ്പ മുഖ്യമന്ത്രിയാകും\nമുതിർന്ന ബി.ജെ.പി. നേതാവും 76-കാരനുമായ ബി.എസ്. യെദ്യൂരപ്പ വ്യാഴാഴ്ച മുഖ്യമന്ത്രിയായി സത്യപ്രതിജ്ഞചെയ്തേക്കും. സർക്കാർ രൂപവത്കരിക്കാൻ ബി.ജെ.പി. ബുധനാഴ്ച അവകാശവാദമുന്നയിക്കുമെന്ന് മുതിർന്ന നേതാവ് ആർ. അശോക് പറഞ്ഞു. സ്വതന്ത്രൻ അടക്കം രണ്ടുപേരുടെ പിന്തുണയോടെ പാർട്ടിക്ക് 107 പേരുടെ അംഗബലമുണ്ട്.\nകോൺഗ്രസ്- ജെ.ഡി.എസ്. സഖ്യത്തിന്റെ ഭാവി\nസർക്കാർ വീണതോടെ കോൺഗ്രസ്- ജെ.ഡി.എസ്. സഖ്യം പൊളിയാനാണ് സാധ്യത. ലോക്‌സഭാ തിരഞ്ഞെടുപ്പിലെ പരാജയത്തിനുശേഷം സർക്കാരും വീണു. െജ.ഡി.എസുമായുള്ള സഖ്യത്തോടുള്ള കോൺഗ്രസ് പ്രാദേശികഘടകങ്ങളുടെ അതൃപ്തി അവഗണിക്കാൻ കഴിയില്ല. ജെ.ഡി.എസും സഖ്യത്തിൽനിന്നു പിൻവലിഞ്ഞേക്കും.\nപാർട്ടിനിർദേശം അവഗണിച്ച് വിശ്വാസവോട്ടിൽനിന്നു വിട്ടുനിന്ന ബി.എസ്.പി.യുടെ ഏക നിയമസഭാംഗം എൻ. മഹേഷിനെ പാർട്ടിയിൽനിന്നു പുറത്താക്കി.\nവിശ്വാസവോട്ടിനുമുമ്പ് എച്ച്.ഡി. കുമാരസ്വാമി വികാരാധീനനായി. അവസാനപ്രസംഗത്തിലും വോട്ടെടുപ്പ് നടക്കുമ്പോഴും കുമാരസ്വാമി വിതുമ്പുന്നുണ്ടായിരുന്നു.


ഡല്‍ഹി: കൊറോണ വൈറസിന്റെ ഒമൈക്രോണ് വേരിയന്റ് ലോകമ്പാടും ഭയാനകമായ വേഗതയില് പടരുകയാണ്. ദക്ഷിണാഫ്രിക്കയില് സ്ഥിരീകരിച്ച ഈ വേരിയന്റ് 100-ലധികം രാജ്യങ്ങളിലെ ആളുകളെ ബാധിച്ച് കഴിഞ്ഞു.\nഅമേരിക്കന് കോണ്‍ഫറന്‍സ് ഓഫ് ഗവണ്‍മെന്റല് ഇന്‍ഡസ്ട്രിയല് ഹൈജീനിസ്റ്റുകളുടെ അഭിപ്രായത്തില്, വൈറസ് പകരുന്നതിനെതിരെ പരമാവധി സംരക്ഷണം നല്‍കാന് ഏറ്റവും മികച്ചത് N 95 മാസ്കുകളാണ്. രോഗബാധിതനായ വ്യക്തി മാസ്‌ക് ധരിച്ചില്ലെങ്കില് ഒരാളില് നിന്ന് മറ്റൊരാളിലേക്ക് അണുബാധ പകരാന് കുറഞ്ഞത് 2.5 മണിക്കൂര് എടുക്കും. ഇരുവരും N95 മാസ്‌കുകള് ധരിക്കുകയാണെങ്കില് വൈറസ് പകരാന് 25 മണിക്കൂര് എടുക്കും.\nപലരും ആശ്വാസത്തിനായി N95-നേക്കാള് തുണി മാസ്ക് തിരഞ്ഞെടുക്കുമ്പോള് ശസ്ത്രക്രിയാ മോഡലുകളുമായി തുണി മാസ്കുകള് ജോടിയാക്കാന് വിദഗ്ധര് ശുപാര്‍ശ ചെയ്യുന്നു. ഒരു പാളി മാത്രമുള്ള തുണി മാസ്കുകള്‍ക്ക് വലിയ തുള്ളികളെ തടയാന് കഴിയും, എന്നാല് ചെറിയ എയ്‌റോസോളുകളെ തുണി മാസ്കുകള് തടയില്ല.\nകേരളത്തില് ഒന്നും നടക്കില്ലെന്നു ശാപവാക്കുകള് ഉരുവിട്ടവര്‍ക്കു വികസനംകൊണ്ട് മറുപടി നല്‍കുമെന്നു മുഖ്യമന്ത്രി പിണറായി വിജയന്


പ്രസവമുറിയിൽ ഭാര്യയുടെ നിലവിളികേട്ട് തലകറങ്ങി വീണ് ഭർത്താവ്, പുഞ്ചിരിച്ച് സെൽഫിക്ക് പോസ് ചെയ്ത് ഭാര്യ | selfie by mother after the newborns father passes out in labour room\nപ്രസവമുറിയിൽ ഭാര്യയുടെ നിലവിളികേട്ട് തലകറങ്ങി വീണ് ഭർത്താവ്, പുഞ്ചിരിച്ച് സെൽഫിക്ക് പോസ് ചെയ്ത് ഭാര്യ\nലേബർ റൂമിനുള്ളിൽ കയറിയ ശേഷം കാണേണ്ടി വന്ന രംഗങ്ങൾ അയാൾക്ക് താങ്ങാനാവുന്നതിലും അപ്പുറമായിരുന്നു\nAustralia, First Published Jan 29, 2020, 12:26 PM IST\nപല വികസിത രാജ്യങ്ങളിലും ഇന്ന് പ്രസവ മുറിയിൽ ഭർത്താക്കന്മാർക്കും പ്രവേശനമുണ്ട്. ഒരു കുഞ്ഞിനെ പ്രസവിക്കാൻ വേണ്ടി പേറ്റുമുറിയിൽ അമ്മ സഹിക്കുന്ന വേദന എന്തെന്ന് കുഞ്ഞിന്റെ അച്ഛനും കൂടി അറിഞ്ഞിരിക്കാനും, ആ സമയത്ത് തന്നാൽ ആകും വിധം ഗർഭിണിക്ക് മാനസിക പിന്തുണ നൽകാനും ഒക്കെ വേണ്ടിയാണ് ഈ അനുവാദം.\nവെറുതെ കയ്യും വീശി അങ്ങ് കയറിച്ചെല്ലാനൊന്നും പറ്റില്ല. കൈകാലുകളും മുഖവും ആന്റിസെപ്റ്റിക് ലോഷാനിട്ടുകഴുകി, ദേഹം അണുവിമുക്തമാക്കി, ഡോക്ടർമാരെപ്പോലെ സ്യൂട്ടും, മുഖം മറച്ചുള്ള മാസ്കും, കയ്യിൽ സർജിക്കൽ ഗ്ലൗസും ഒക്കെ ധരിച്ചു മാത്രമേ അകത്തേക്ക് അവരെ കയറ്റുകയുള്ളൂ. പല രാജ്യങ്ങളിലും പ്രസവത്തിന്റെ പല രംഗങ്ങളും ക്യാമറയിലും പകർത്താറുണ്ട്.\nഈയടുത്ത് സാമൂഹ്യമാധ്യമങ്ങളിൽ ഒന്നിലൂടെ ഒരു യുവതി പങ്കുവെച്ചിരിക്കുന്ന തന്റെ പ്രസവമുറിയിലെ ചിത്രം ഏറെ രസകരമാണ്. പ്രസവിച്ച ഉടനെ എടുത്ത ഒരു സെൽഫി ചിത്രമാണത്. വയറൊഴിഞ്ഞതിന്റെ ആശ്വാസത്തോടൊപ്പം ആ യുവതിയുടെ മുഖത്ത് അടക്കാനാവാത്ത ചിരിയും കാണാം. അതിനൊരു കാരണമുണ്ട്. ചിത്രത്തിൽ യുവതിക്ക് പിന്നിലായി തറയിൽ വീണുകിടക്കുന്ന ആ മനുഷ്യൻ അവരുടെ ഭർത്താവാണ്. സ്വന്തം ഭാര്യയുടെ പ്രസവം ഒന്ന് കണ്ടുകളയാം എന്ന് കരുതി ലേബർ റൂമിലേക്ക് കയറിയതാണ് അയാൾ. പറ്റുന്നത്ര പിന്തുണയും നൽകാം എന്ന് കരുതി. എന്നാൽ, അതിനുള്ളിൽ കയറിയ ശേഷം കാണേണ്ടി വന്ന രംഗങ്ങൾ അയാൾക്ക് താങ്ങാനാവുന്നതിലും അപ്പുറമായിരുന്നു. ഒടുവിൽ ഭാര്യയുടെ പ്രസവത്തിനിടെയുള്ള പെടാപ്പാടും നിലവിളിയും ഒക്കെ കണ്ട് പേടിച്ച് ബോധരഹിതനായി താഴെ വീണുകിടക്കുകയാണ് അയാൾ.\nHe was here to encourage his wife at her First Childbirth 😂\nA post shared by Worth Feed (@worthfeed) on Jan 14, 2020 at 4:18am PST\nഈ ചിത്രം എന്തായാലും, ജീവിതകാലം മുഴുവൻ ഓർത്തു ചിരിക്കാനുള്ള വകയായി എന്നും പറഞ്ഞാണ് യുവതി ഇൻസ്റ്റഗ്രാമിൽ പങ്കുവെച്ചിരിക്കുന്നത്. ഏറെ വൈറലായ ഈ ചിത്രത്തിന് നിരവധി രസകരമായ കമന്റുകളും വന്നുകൊണ്ടിരിക്കുന്നുണ്ട്.\nLast Updated Jan 29, 2020, 12:27 PM IST\nselfie by mother\nസെക്സിനോട് താൽപര്യം കുറയുന്നുണ്ടോ? കാരണങ്ങൾ ഇതാകാം\nവിറ്റാമിൻ സി അടങ്ങിയ ഭക്ഷണങ്ങൾ കഴിക്കണമെന്ന് പറയുന്നതിന്റെ കാരണം ഇതാണ്\nലിംഗത്തിൽ യുഎസ്ബി കേബിൾ കുടുങ്ങി കൗമാരക്കാരൻ; അത്യഹിതം സംഭവിച്ചത് 'നീളമെടുക്കാനുള്ള' സാഹസത്തിൽ.!\nദേഷ്യപ്പെടുന്ന സ്വഭാവം അത്ര 'മോശം' ആണോ?\n'ലോംഗ് കൊവിഡ്' സാധ്യത കൂടുതലുള്ളത് ഈ നാല് വിഭാഗക്കാരില്\nതൊണ്ണൂറ്റി ഒന്നാം ദേശീയ ദിനത്തിന്റെ നിറവില് സൗദി അറേബ്യ; രാജ്യമെമ്പാടും ആഘോഷം\nബി.എഫ്.എ കോഴ്‌സ് പ്രവേശനം; ഓൺലൈൻ അപേക്ഷ ആരംഭിച്ചു\nപരാതി നൽകാനെത്തിയ യുവാവിനെ പൊലീസ് തല്ലിച്ചതച്ച സംഭവം, കേസെടുത്ത് പട്ടികജാതി കമ്മീഷൻ\n'ട്വല്‍ത്ത് മാനി'ൽ ഉണ്ണി മുകുന്ദന് പിറന്നാളാഘോഷം; പങ്കുചേർന്ന് മോഹന്‍ലാലും, വീഡിയോ\nവീണ്ടും വില്യംസണിന്‍റെ ഫീല്‍ഡിംഗ് മാസ്റ്റര് ക്ലാസ്; കണ്ണുതള്ളി പൃഥ്വി ഷാ- വീഡിയോ\nനാർക്കോട്ടിക് ജിഹാദ് അടിസ്ഥാന രഹിതമോ\nശസ്ത്രക്രിയയ്ക്ക് കൈക്കൂലി ചോദിച്ചു; പരാതിയുമായി യുവതി, പിന്നാലെ അപേക്ഷയുമായി ഡോക്ടറിൻറെ ഫോൺകോൾ, ഓഡിയോ\nഈ ബിസ്‌കറ്റിന് ഇതിനേക്കാള് വലിപ്പമില്ലായിരുന്നോ? സംശയത്തിന് ഉത്തരം നല്‍കി ബ്രിട്ടാനിയ, ചര്‍ച്ച വൈറല്\nനയൻ‌താരത്തെങ്ങും കവിയൂർ പൊന്നമ്മത്തെങ്ങും !\n'ഒരുപാട് വേദനിച്ചു, ഇത് ശരണ്യ തന്ന അനുഗ്രഹം..'; പുരസ്‌കാരം ഏറ്റുവാങ്ങി സീമ


പ്രായം 66, മേരി ഹന്ന ഒളിംപിക്‌സിലെ മുത്തശ്ശി | Malayalam News\nപ്രായം 66, മേരി ഹന്ന ഒളിംപിക്‌സിലെ മുത്തശ്ശി\nടോക്കിയൊ - മുപ്പത്തൊമ്പതാം വയസ്സിലാണ് അമേരിക്കയുടെ കാര്‍ലി ലോയ്ഡ് ഒളിംപിക്‌സില് ഫുട്‌ബോള് കളിക്കുക. വനിതാ ഫുട്‌ബോളിലെ പ്രായമേറിയ താരമൊന്നുമല്ല കാര്‍ലി. ബ്രസീലിന്റെ മിഡ്ഫീല്‍ഡര് മീറ്റ് ഫോര്‍മിഗക്ക് പ്രായം 43. ഫോര്‍മിഗയുടെ ഏഴാമത്തെ ഒളിംപിക്‌സാണ് ഇത്. മുപ്പത്തഞ്ചുകാരി മാര്‍ത്തയുമുണ്ട് ടീമില് -അഞ്ചാമത്തെ ഒളിംപിക്‌സിനായി. ഇത്തവണ പ്രായമേറിയ അത്‌ലറ്റ് ഓസ്‌ട്രേലിയയുടെ അശ്വാഭ്യാസി മേരി ഹന്നയായിരിക്കും -അറുപ്പത്താറുകാരി അമ്മൂമ്മക്ക് ഇത് ഏഴാം ഒളിംപിക്‌സാണ്. ഒളിംപിക്‌സിന്റെ ചരിത്രത്തിലെ രണ്ടാമത്തെ പ്രായമേറിയ വനിത കൂടിയായിരിക്കും അവര്. 1972 ല് അശ്വാഭ്യാസത്തില് തന്നെ ബ്രിട്ടനെ പ്രതിനിധീകരിക്കുമ്പോള് ലോര്‍ന ജോണ്‍സ്റ്റന് 70 വയസ്സുണ്ടായിരുന്നു.\nഎന്നാല് ഒളിംപിക്‌സിലേറെ പ്രായമേറിയ അത്‌ലറ്റിന് ഇതിനെക്കാള് വയസ്സുണ്ട് -1920 ലെ ഷൂട്ടിംഗില് പങ്കെടുക്കുമ്പോള് സ്വീഡന്റെ ഓസ്‌കര് സ്വാനിന്റെ പ്രായം 72 വയസ്സും 280 ദിവസവുമായിരുന്നു. വയോവൃദ്ധന് വെള്ളിയുമായാണ് മടങ്ങിയത്. കായിക മത്സരങ്ങള് പരിഗണിക്കുമ്പോഴീണ് ഇത്.\n40 വര്‍ഷത്തോളം കലാകാരന്മാര്‍ക്കും ഒളിംപിക്‌സില് പങ്കെടുക്കാമായിരുന്നു. 1948 ല് പെയ്ന്റിംഗില് വെള്ളി നേടുമ്പോള് ബ്രിട്ടിഷ് ആര്‍ടിസ്റ്റ് ജോണ് കോപ്്‌ലിയുടെ പ്രായം 73.\nകാര്‍ലി ഇത്തവണ അമേരിക്കന് ടീമിലെ പ്രായമേറിയ കളിക്കാരിയല്ല. അത് അശ്വാഭ്യാസിയായ അമ്പത്തേഴുകാരന് ഫിലിപ് ഡട്ടനാണ്. ഡട്ടന്റെ ഏഴാം ഒളിംപിക്‌സാണ് ഇത്. 2016 ല് വെങ്കലം കിട്ടി -1952 ലെ ഒളിംപിക്‌സിനു ശേഷം അമേരിക്കക്കു വേണ്ടി മെഡല് നേടുന്ന പ്രായമേറിയ അത്‌ലറ്റായി ഡട്ടണ്.\nയുവജനതയെ ആകര്‍ഷിക്കാനാണ് സ്‌കെയ്റ്റ്‌ബോര്‍ഡിംഗ് എന്ന ഇനം ഇത്തവണ ഉള്‍പെടുത്തിയത്. എന്നാല് ദക്ഷിണാഫ്രിക്കന് സ്‌കെയ്റ്റ്‌ബോര്‍ഡര് ഡള്ളസ് ഒബള്‍ഹോസറിന്റെ പ്രായം 46.\nജിംനാസ്റ്റിക്‌സില് 20 വയസ്സെന്നാല് അധികം പ്രായമാണ്. 1952 നു ശേഷം പ്രായമേറിയ ജിംനാസ്റ്റിക്‌സ് ടീമിനെയാണ് ഇത്തവണ അമേരിക്ക ഇറക്കുന്നത് -ശരാശരി പ്രായം 20.8. ഏറ്റവും പ്രായം മികൈല സ്‌കിന്നര്‍ക്കാണ് -24. എന്നാല് ഒരു നാല്‍പത്താറുകാരിയുമുണ്ട് ജിംനാസ്റ്റിക്‌സില് മത്സരിക്കാന്. ഉസ്‌ബെക്കിസ്ഥാന്റെ ഒക്‌സാന ചുസോവിറ്റ്‌ന. ചുസോവിറ്റ്‌നക്ക് ഇരുപത്തൊന്നുകാരനായ മകനുണ്ട്.\nജെയ്ക് ഗിബ് ബീച്ച് വോളിബോളില് അമേരിക്കയെ പ്രതിനിധീകരിക്കുന്ന പ്രായമേറിയ ഒളിംപ്യനാണ് -വയസ്സ് 45. ഗിബ്ബിന്റെ നാലാമത്തെ ഒളിംപിക്‌സാണ് ഇത്.\n07/25/2021 - 19:30\nആദ്യ ടി20ക്കിടെ കോവിഡ് ഭീതി, ഗ്രൗണ്ടില് മീഡിയക്ക് വിലക്ക്\nസിറിയന് സഹോദരന്മാര് കണ്ടുമുട്ടിയത് ഒളിംപിക്‌സില്?


ബാലസോറില് നിന്ന് ഒഡീഷയുടെ മോദി :: Janmabhumi Daily\nMonday 27 May 2019 4:18 am IST\n'ഒഡീഷയുടെ മോദി' എന്ന് ജനങ്ങള് സ്‌നേഹപൂര്‍വ്വം വിളിക്കുന്ന പ്രതാപ് ചന്ദ്ര സാരംഗിയുടെ ബാലസോറില് നിന്നും ദില്ലിയിലേക്കുള്ള യാത്രയുടെ ഒരുക്കം. പ്രധാന മന്ത്രി നരേന്ദ്രമോദി പറഞ്ഞപോലെ രാജ്യത്തിന്റെ ഉന്നമനവും ഗ്രാമങ്ങളുടെ വികസനവും വര്‍ഷങ്ങള്‍ക്ക് മുമ്പ് നെഞ്ചിലേറ്റി പ്രവര്‍ത്തിക്കുന്ന ഒഡീഷയുടെ മോദി....പ്രതാപ് ചന്ദ്ര സാരംഗി.\nഭുവനേശ്വര്: ഇട്ട് പുതുമ നഷ്ടപ്പെട്ട ഒന്നോ രണ്ട് ജുബ്ബ. കുറച്ച് പുസ്തകങ്ങള്. അവയെല്ലാം കൂടി ഒതു പഴയ തുകല് ബാഗിലേക്ക് അടുക്കിവച്ചു. ഉള്ളതില് നല്ല വസ്ത്രം ധരിച്ചു. ആകെ സ്വന്തമായുള്ള സൈക്കിള് വിശ്വസ്തരെ ഏല്‍പിച്ചു. ഇടിഞ്ഞുവീഴാറായ കുടിലില് മറ്റൊന്നുമില്ല.\nകുറച്ച് ധാന്യങ്ങളോ പഴയ വസ്ത്രങ്ങളോ ഉണ്ടാകും. പിന്നെ കുറേ പുസ്തകങ്ങളും. അവയെല്ലാം തന്റെ ഗ്രാമവാസികളെ ഏല്‍പിച്ചു. ഒരു നിമിഷം ഒന്ന് പ്രാര്‍ത്ഥിച്ചശേഷം നീണ്ട വെളുത്ത താടിയും മുടിയും കൈകൊണ്ട് ഒതുക്കി, എപ്പോഴും സുപരിചിതമായ ആ ചിരിയും ചിരിച്ച് വീടിന് പുറത്തേക്കിറങ്ങി.\nഒഡീഷയിലെ ബാലസോറില് നിന്നും ഡല്‍ഹിയിലേക്കുള്ള യാത്രയുടെ ഒരുക്കത്തിലാണ് 64 കാരനായ അദ്ദേഹം. രാത്രിതന്നെ തിരിച്ചാലേ പിറ്റേന്ന് ഉച്ചയോടെയെങ്കിലും അവിടെ എത്താനാകൂ. എന്‍ഡിഎയുടെ യോഗത്തില് പങ്കെടുക്കാനുള്ള ഒരു എംപിയുടെ ഒരുക്കമാണ്.'ഒഡീഷയുടെ മോദി' എന്ന് ജനങ്ങള് സ്‌നേഹപൂര്‍വ്വം വിളിക്കുന്ന പ്രതാപ് ചന്ദ്ര സാരംഗിയുടെ ബാലസോറില് നിന്നും ദില്ലിയിലേക്കുള്ള യാത്രയുടെ ഒരുക്കം. പ്രധാന മന്ത്രി നരേന്ദ്രമോദി പറഞ്ഞപോലെ രാജ്യത്തിന്റെ ഉന്നമനവും ഗ്രാമങ്ങളുടെ വികസനവും വര്‍ഷങ്ങള്‍ക്ക് മുമ്പ് നെഞ്ചിലേറ്റി പ്രവര്‍ത്തിക്കുന്ന ഒഡീഷയുടെ മോദി....പ്രതാപ് ചന്ദ്ര സാരംഗി.\nരണ്ട് തവണ ഒഡീഷ നിയമ സഭയില് അംഗമായിരുന്നു പ്രതാപ് ചന്ദ്ര സാരംഗി. രാജ്യത്തിന് വേണ്ടി ജീവിതം ഉഴിഞ്ഞുവച്ച ആ ഭാരത പുത്രന് സ്വന്തമായുള്ളത് ഒരു കുടിലും ഒരു സൈക്കിളും മാത്രം. സ്വന്തം എന്നുപറയാന് ഉണ്ടായിരുന്ന അമ്മ ഏതാനും വര്‍ഷം മുമ്പ് മരിച്ചു. ഒഡീഷയുടെ ഗ്രാമങ്ങളുടെ വികസനത്തിന് വേണ്ടി ലാഭേച്ഛയില്ലാതെയുള്ള പ്രവര്‍ത്തനങ്ങള്‍ക്ക് ജനങ്ങളുടെ സമ്മാനമാണ് എംപി സ്ഥാനം. ബിജെഡിയുടെ കോടീശ്വരനായ നേതാവ് രബീന്ദ്രകുമാര് ജന്നയെ കാല്‍ലക്ഷത്തിന് അടുത്ത വോട്ടുകള്‍ക്കാണ് സാരംഗി പരാജയപ്പെടുത്തിയത്.\nചെറുപ്പം മുതല് ആത്മീയ ജീവിതം നയിക്കണമെന്നായിരുന്നു സാരംഗിയുട ആഗ്രഹം. ശ്രീരാമകൃഷ്ണാശ്രമത്തില് ചേരാനായി നിരവധി തവണ ബേലൂരിലെ മഠത്തിലെത്തി താമസിച്ചു. ഒടുവില് ഹൗറത്തിലെ ശ്രീരാമകൃഷ്ണ മഠത്തിന്റെ ആസ്ഥാനത്ത് വരെ പോയി. മഠാധിപതിയെ കണ്ട് തന്റ ആഗ്രഹം അറിയിച്ചു. വീട്ടില് ആരുണ്ട് എന്ന ചോദ്യത്തിന് അമ്മ മാത്രമേ ഉള്ളൂ എന്ന് അറിയിച്ചു. അമ്മയെ ആണ് സേവിക്കേണ്ടത് എന്ന് സ്‌നേഹപൂര്‍വ്വം ഉപദേശിച്ച് മടക്കി അയച്ചു. ചെറുപ്പം മുതല് ആര്‍എസ്എസ് പ്രവര്‍ത്തകനായിരുന്ന സാരംഗി രാജ്യത്തെ അമ്മയായി കണ്ട് സേവനം ആരംഭിച്ചു.\nസൈക്കിളിലായിരുന്നു യാത്ര. നൂറുകണക്കിന് ഗ്രാമങ്ങളില് സഞ്ചരിച്ചു. അവര്‍ക്കൊപ്പം ജീവിച്ചു. പാവപ്പെട്ട ഗ്രാമങ്ങളിലെ കുട്ടികള്‍ക്കായി സമാര് കരാ കേന്ദ്ര എന്ന പേരില് വിദ്യാലയങ്ങള് തുടങ്ങി. നൂറിലധികം സ്‌കൂളുകളും സാംസ്‌കാരിക കേന്ദ്രങ്ങളുമാണ് വിവിധ ഗ്രാമങ്ങളില് സാരംഗി ആരംഭിച്ചത്. രണ്ട് തവണ നീലഗിരിയില് നിന്നും എംഎല്‍എ ആയപ്പോഴും ജനങ്ങള്‍ക്ക് വേണ്ടിയായിരുന്നു മുഴുവന് സമയ പ്രവര്‍ത്തനം. 2014 ല് ബാലസോറില് നിന്ന് ലോക്‌സഭയിലേക്ക് മത്സരിച്ചെങ്കിലും ബിജെഡിയുടെ പണത്തിന്റെ ഒഴുക്കില് പരാജയപ്പെട്ടു. അഞ്ച് വര്‍ഷം ജനങ്ങളുടെ ഇടയില് പണത്തിനും മദ്യത്തിനുംഎതിരെയുള്ള പ്രചാരണത്തിലായിരുന്നു അദ്ദേഹം. ഇത്തവണ അദ്ദേഹത്തിന്റെ പ്രചാരണവും അത് തന്നെയായിരുന്നു. 'വോട്ട് നോട്ടല്ല...ഒരുകുപ്പി മദ്യവുമല്ല...രാജ്യത്തിന്റെ ഭാവിയാണ്...' ആ മുദ്രാവാക്യം ജനങ്ങള് ഏറ്റെടുത്തു.\nതെരഞ്ഞെടുപ്പ് പ്രചാരണം പോലും ലളിതമായിരുന്നു. കോലാഹലങ്ങള് ഒന്നുമില്ലാതെ സാധാരണക്കാരന്റെ വാഹനമായ ഓട്ടോറിക്ഷയില് ആയിരുന്നു യാത്ര. തെരഞ്ഞെടുപ്പിനെ നേരിടാന് എല്ലാ സന്നാഹങ്ങളും ബിജെപി നേതൃത്വം വാഗ്ദാനം ചെയ്തു. പക്ഷേ, ജനങ്ങള്‍ക്ക് താന് അപരിചിതനല്ലെന്ന് പറഞ്ഞ് സന്തോഷപൂര്‍വ്വം നിരസിച്ചു. ബിജെപിയുടെ സംസ്ഥാന നേതാക്കള് വന്ന ഒന്നോ രണ്ടോ യോഗങ്ങളില് മാത്രമാണ് അവര്‍ക്കൊപ്പം ജീപ്പില് പ്രചാരണം നടത്തിയത്. സാരംഗി എന്ന യോഗിയുടെ രാജ്യസ്‌നേഹപ്രവര്‍ത്തനത്തിന് മുന്നില് ബിജെഡിയുടെ പണത്തിന് പിടിച്ചുനില്‍കാനായില്ല.\nഇതുകൊണ്ടു മാത്രമല്ല ഒഡീഷയുടെ മോദി എന്ന് ജനങ്ങള് വിളിക്കുന്നത്. സാക്ഷാല് നരേന്ദ്രമോദി എപ്പോള് ഒഡീഷയില് വന്നാലും സാരംഗിയുമായി കൂടിക്കാഴ്ച നടത്തും. ഒരിക്കല് വിമാനത്താവളത്തില് വച്ച് മോദിയെ കാണാനായി പോയി. സാരംഗിയെ കണ്ട മോദി അടുത്ത് ചെന്ന് ഹസ്തദാനം നല്‍കി വിളിച്ചത് 'പാര്‍ട്ടിയുടെ മികച്ച പോരാളി' എന്നാണ്.\nകടുത്ത നടപടികളില് നിന്ന് പിന്മാറില്ല: മോദി\nമുത്തലാഖില് നിന്ന് മുസ്ലിം സ്ത്രീകളെ രക്ഷിക്കും: മോദി\nലളിത് മോദി നാഗൂര് ക്രിക്കറ്റ് ഭരണസമിതിയില് നിന്ന് രാജിവെച്ചു\nമോദി മാലദ്വീപില്; കൊച്ചിയില് നിന്ന് കപ്പല് സര്‍വ്വീസ് ഉള്‍പ്പെടെ നിരവധി കരാറുകളില് ഒപ്പിടും\n'ഹമാരാ മോദി, ഹര് ഹര് മോദി..!'


വിടവാങ്ങിയത് രാജ്യത്തിനു വേണ്ടി ജീവിതം ഉഴിഞ്ഞുവച്ച മഹാമനീഷി\nമുന് രാഷ്ട്രപതി എ പി ജെ അബ്ദുല്‍കലാമിന്റെ വിയോഗത്തിലൂടെ നഷ്ടമായത് ജനകീയനായിരുന്ന ഇന്ത്യന് പ്രസിഡന്റിനെ. പ്രഗല്‍ഭനായ മിസൈല് സാങ്കേതികവിദ്യാ വിദഗ്ധനും എഞ്ചിനീയറുമായിരുന്ന അബ്ദുല് കലാം ജനകീയരായ ഇന്ത്യന് രാഷ്ട്രപതിമാരില് അഗ്രഗണ്യനായിരുന്നു. ഇന്ത്യ കണ്ട ഏറ്റവും മികച്ച ശാസ്ത്രജ്ഞന്‍മാരില് ഒരാളായിരിക്കുമ്പോഴും ജനങ്ങളുടെ ഹൃദയം തൊട്ടറിയാന് കഴിഞ്ഞ ജനകീയ നേതാവു കൂടിയായിരുന്നു അദ്ദേഹം. 2002 മുതല് 2007 വരെ ഇന്ത്യയുടെ രാഷ്ട്രപതിയായിരുന്ന കലാം ജനകീയമായ പ്രവര്‍ത്തന രീതി കൊണ്ടും സ്വതസിദ്ധമായ എളിമകൊണ്ടും ജനങ്ങളുടെ സ്വന്തം രാഷ്ട്രപതിയായി മാറി. ഇന്ത്യയുടെ 11മത് രാഷ്ട്രപതിയായിരുന്നു. രാജ്യം ഭാരതരത്‌ന പുരസ്‌കാരവും പത്മഭൂഷണ് പുരസ്‌കാരവും നല്‍കി ആദ്ദേഹത്തെ ആദരിച്ചിട്ടുണ്ട്.\nഅബൂല് പക്കീര് ജൈനുലാബ്ദീന് അബ്ദുള് കലാം എന്ന എ.പി.ജെ. അബ്ദുല് കലാം 1931 ല് തമിഴ്‌നാട്ടിലെ രാമേശ്വരത്താണ് ഭൂജാതനായത്. മിസൈല് സാങ്കേതികവിദ്യയില് അദ്ദേഹം നല്‍കിയ സംഭാവനകള് കണക്കിലെടുത്ത് ഭാരതത്തിന്റെ മിസൈല് മനുഷ്യന് എന്നും അദ്ദേഹത്തെ വിശേഷിപ്പിക്കാറുണ്ട്. ഇന്ത്യ തദ്ദേശീയമായി വികസിപ്പിച്ച ബാലിസ്റ്റിക് മിസൈലിന്റേയും, ലോഞ്ചിംഗ് വെഹിക്കിളിന്റേയും അടിസ്ഥാനമായ സാങ്കേതിക വിദ്യ വികസിപ്പിക്കുന്നതിനും ഏകോപിപ്പിക്കുന്നതിനും അബ്ദുള്‍കലാം നല്‍കിയ സംഭാവനകള് നിസ്തുലമാണ്. പൊഖ്‌റാന് ആണവ പരീക്ഷണത്തിനു പിന്നിലും സാങ്കേതികമായും, ഭരണപരമായും കലാം സുപ്രധാനമായ പങ്കു വഹിച്ചിട്ടുണ്ട്. സാറ്റലൈറ്റ് ലോഞ്ച് വെഹിക്കിള് സാങ്കേതിക വിദ്യ ഇന്ത്യക്ക് സ്വന്തമാക്കുന്നതില് ഏറ്റവും വലിയ പങ്കുവഹിച്ച വ്യക്തി കൂടിയാണ് ഡോ.എ.പി.ജെ. അബ്ദുള് കലാം. തുമ്പയിലെ വി.എസ്.എസ്.സിയില് പ്രവര്‍ത്തിച്ച 20 വര്‍ഷം ഡോ.കലാം ഐ.എസ്.ആര്‍ഒയുടെ വളര്‍ച്ചയുടെ ഒപ്പം വളരുകയായിരുന്നു. ബഹിരാകാശ ശാസ്ത്രജ്ഞന്‍മാരുടെ പലതലമുറകളെ പ്രവര്‍ത്തന മികവിലേക്ക് കൈപിടിച്ച് ഉയര്‍ത്തുന്നതില് അദ്ദേഹത്തിന്റെ പങ്ക് നിസ്തുലമാണ്. ഉപഗ്രഹങ്ങളെയും പേടകങ്ങളെയും വഹിച്ചുകൊണ്ട് കുതിക്കാനുതകുന്ന റോക്കറ്റുകള് എന്ന സാങ്കേതിക വിദ്യ ഇന്ത്യക്ക് സമ്മാനിച്ചതിലും സുപ്രധാന പങ്ക് വഹിച്ച വ്യക്തിയാണ് ഡോ.അബ്്ദുള് കാലാം. ഡോ.വിക്രം സാരാഭായി, ഡോ.സതീഷ് ധവാന് തുടങ്ങിയവരുടെ കൈപിടിച്ച് ഐ.എസ്.ആര്.ഒയിലെത്തിയ ഡോ.കലാം ഒരു വര്‍ഷത്തെ കഠിന പരിശ്രമത്തിലൂടെയാണ് എസ്.എല്.വി സാങ്കേതിക വിദ്യ രാജ്യത്തിനായി കൈപ്പിടിയിലൊതുക്കിയത്. പിന്നീട് ഐ.എസ്.ആര്.ഒക്കും രാജ്യത്തിനും തിരിഞ്ഞ് നോക്കേണ്ടി വന്നിട്ടില്ല. എസ്.എല്.വി പ്രോജക്ട് വിഭാഗത്തിന്റെ മേധാവി എന്ന നിലയിലാണ് തുമ്പയിലെ വി.എസ്.എസ്.സിയില് അദ്ദേഹം പ്രവര്‍ത്തിച്ചത്. തുടര്‍ന്ന് ഡിആര്‍ഡിഒയിലേക്കും മിസൈല് സാങ്കേതിക വിദ്യയിലേക്കും വളര്‍ന്ന ഡോ.കലാം ഇന്ത്യയുടെ മിസൈല്‍മാനായി. ആണവ പദ്ധതിയുടെ അമരക്കാരനുമായി. എന്നാലും ഐ.എസ്.ആര്.ഒ ആയിരുന്നു അദ്ദേഹത്തിന്റെ മാതൃസ്ഥാപനം.\nരാഷ്ട്രത്തിന്റെ നായകത്വം ഏറ്റെടുത്തപ്പോഴും അതിന് ശേഷവും തന്റെ സമയവും അധ്വാനവും പദവിയുമെല്ലാം ഐ.എസ്.ആര്.ഒയുടെ വളര്‍ച്ചക്കായി നല്‍കാന് അദ്ദേഹം ശ്രമിച്ചു. ഇന്ത്യന് ഇന്‍സ്റ്റിറ്റിയൂട്ട് ഓഫ് സ്‌പേയ്‌സ് സയന്‍സ് ആന്‍ഡ് ടെക്‌നോളജി സ്ഥാപിക്കുന്നതിലും ശാസ്ത്രജ്ഞരുടെ തലമുറകളെ വളര്‍ത്തിയിടുക്കുന്നതിലും ഡോ.കലാം പ്രത്യേക ശ്രദ്ധചെലുത്തി. ഇന്ത്യന് ബഹിരാകാശ ശാസ്ത്രം സാധാരണക്കാരന് കൂടി പ്രയോജനപ്പെടുന്നതില് വളരണമെന്ന് അദ്ദേഹം ആഗ്രഹിച്ചു. ചാന്ദ്രയാനിലേക്കും മംഗള്‍യാനിലേക്കും രാജ്യം ഗതിവേഗം നേടുമ്പോള് അഗ്നിചിറകുകളുള്ള ഒരു മനസ്സുകണ്ട സ്വപ്നങ്ങളാണ് ആകാശത്തോളം വളരുന്നത്.


'''മറവിക്ക് മറുപടിയുമായി' ഗോകുലം എഫ്‌സി ഐ.എം.വിജയനെ ആദരിക്കുന്നു-gokulam kerala fc to fescilitate im vijayan\n'മറവിക്ക് മറുപടിയുമായി' ഗോകുലം എഫ്‌സി ഐ.എം.വിജയനെ ആദരിക്കുന്നു\nവിജയനെ അവഗണിക്കുന്നുവെന്ന് ആരാധകർ\nUpdated: March 4, 2018 7:01:37 pm\nകോഴിക്കോട്: ഇന്ത്യന് ഫുട്‌ബോള് ചരിത്രത്തിലെ ഏറ്റവും മികച്ച താരങ്ങളിലൊരാളാണ് ഐ.എം.വിജയന്. ഒരുപക്ഷെ വിജയനോളം പ്രതിഭയുള്ള മറ്റൊരു താരത്തേയും ഇന്ത്യ കണ്ടിട്ടില്ല. കറുത്ത മുത്തായും ഇന്ത്യന് പെലെയായും വിജയനെ രാജ്യം നെഞ്ചേറ്റിയിരുന്നത് ഇന്ത്യന് ഫുട്‌ബോളിന്റെ പോയകാലത്തിന്റെ മരിക്കാത്ത ഓര്‍മ്മകളാണ്.\nഎന്നാല് കാലം ഒരുപാട് മുന്നോട്ട് പോന്നു. ഇത് ഐഎസ്എല്ലിന്റെ കാലമാണ്. കാല്‍പന്തിനൊപ്പം പണവും മൈതാനത്ത് ഉരുളുന്ന കാലം. യുവതാരങ്ങള്‍ക്ക് അവസരവും ഫുട്‌ബോളിന് നഷ്ടപ്രതാപം വീണ്ടെടുത്ത് നല്‍കുകയും ചെയ്യുന്ന ഐഎസ്എല് പക്ഷെ വിജയനെ പോലുള്ള പഴയ താരങ്ങളെ അമ്പേ മറക്കുകയാണ് എന്ന് വിജയന്റെ ആരാധകർ പരാതി ഉയർത്തി. വിജയന് അര്‍ഹമായ പരിഗണന നൽകിയില്ലെന്നും ആരാധകര് ആരോപിക്കുന്നു. .\nആരാധകരുടെ പ്രതിഷേധം കണ്ടത് കഴിഞ്ഞ ദിവസം നടന്ന മൽസരത്തിന് എത്തിയ സിനിമാ താരങ്ങള്‍ക്ക് വിവിഐപി പാസ് നല്‍കിയപ്പോൾ വിജയന് അത് നൽകിയില്ലെന്നായിരുന്നു ആരാധകരുടെ ആരോപണം. അഡാര് ലവ് ഫെയിം പ്രിയ വാര്യര്‍ക്കും റോഷനുമായിരുന്നു കളികാണാന് അധികൃതര് വിവിഐപി പാസ് നല്‍കിയത്. ഇതിനെതിരെ നിരവധി പേര് സോഷ്യല് മീഡിയയിലും പ്രതികരിച്ചു.\nഎന്നാല് വിജയനെ ആദരിക്കാന് ഒരുങ്ങുകയാണ് കേരളത്തില് നിന്നുമുള്ള ഏക ഐ ലീഗ് ടീമായ ഗോകുലം കേരളാ എഫ്‌സി. ഗോകുലത്തിന്റെ അടുത്ത ഹോം മാച്ചിലാണ് വിജയനുള്‍പ്പടെയുള്ള മുന്‍കാല താരങ്ങളെ ആദരിക്കുന്നത്. വിവരം ടീം അധികൃതര് തന്നെയാണ് അറിയിച്ചത്.\nവരുന്ന ചൊവ്വാഴ്ച രാത്രി എട്ടുമണിയ്ക്കാണ് ഗോകുലത്തിന്റെ ഹോം മാച്ച്. മോഹന് ബഗാനാണ് ഗോകുലത്തിന്റെ എതിരാളികള്. കേരളത്തിനും ഇന്ത്യയ്ക്കുമെന്ന പോലെ തന്നെ മോഹന് ബഗാനു വേണ്ടിയും നിരവധി മൽസരങ്ങള് കളിച്ചിട്ടുള്ള താരമാണ് ഐ.എം.വിജയന്. 1991 മുതല് 1999 വരെ കൊല്‍ക്കത്തന് ക്ലബ്ബിനായി വിജയന് ബൂട്ട് കെട്ടിയിട്ടുണ്ട്. അറുപതോളം ഗോളുകളും നേടിയിട്ടുണ്ട്.\nഅതേസമയം, സൂപ്പര് കപ്പ് മോഹങ്ങളുമായാണ് ഗോകുലം മോഹന് ബഗാനെ നേരിടുന്നത്. പട്ടികയില് ഏഴാം സ്ഥാനത്തുള്ള ഗോകുലത്തിന് വിജയിച്ചാല് ആറാമതെത്താം. എന്നാല് സ്ഥാനമുറപ്പിക്കണമെങ്കില് ചര്‍ച്ചില് ബ്രദേഴ്‌സിന്റേയും ഷില്ലോങ് എഫ്‌സിയുടേയും മൽസര ഫലം കൂടി വ്യക്തമാകണം. നിലവില് നാലാമതാണ് മോഹന് ബഗാന്റെ സ്ഥാനം.\nGokulam FCi leagueim vijayanKerala Blasters FC\nWeb Title: Gokulam kerala fc to fescilitate im vijayan


കോഴിക്കോട് കെട്ടിട നിര്‍മാണത്തിനിടെ മണ്ണിടിഞ്ഞ് അപകടം; മരണം രണ്ടായി\n29 May, 2018 at 04:03 AM\nകോഴിക്കോട് റാം മോഹന് റോഡില് കെട്ടിട നിര്‍മാണത്തിനിടെ മണ്ണിടിഞ്ഞ് വീണ് അപകടം.\nകോഴിക്കോട് നഗരമധ്യത്തില് റാം മോഹന് റോഡില് നിര്‍മ്മാണത്തിലിരിക്കുന്ന കെട്ടിടത്തിന് സമീപം മണ്ണിടിഞ്ഞ് വീണ് രണ്ട് പേര് മരിച്ചു. ബീഹാര് സ്വദേശികളായ കിസ്മത്ത്, ജബ്ബാര് എന്നിവരാണ് മരിച്ചത്. ആറ് പേര്‍ക്ക് പരിക്കേറ്റു. ഒരാളുടെ നില ഗുരുതരമാണ്. എല്ലാവരും ബിഹാര് സ്വദേശികളാണ്.\nഇന്ന് വൈകീട്ട് നാല് മണിയോടെയാണ് അപകടം. കെട്ടിട നിര്‍മ്മാണ പ്രവൃത്തിയില് ഏര്‍പ്പെട്ടിരുന്ന തൊഴിലാളികളുടെ മുകളിലേക്ക് മണ്ണിടിഞ്ഞ് വീഴുകയായിരുന്നു. മഴയില് നനഞ്ഞ് കിടന്നിരുന്ന മണ്ണ് ജെസിബി ഉപയോഗിച്ച് നീക്കം ചെയ്തതാണ് അപകട കാരണമെന്ന് തൊഴിലാളികള് പറയുന്നു. എട്ട് പേരാണ് മണ്ണിനടിയില്‍പ്പെട്ടത്. അഞ്ച് പേരെ തൊഴിലാളികള് തന്നെ രക്ഷപ്പെടുത്തി.\nപിന്നീട് ഫയര്‍ഫോഴ്സും പൊലീസും ഒന്നര മണിക്കൂറോളം നീണ്ട പരിശ്രമത്തിനൊടുവില് കിസ്മത്ത് എന്ന തൊഴിലാളിയെ പുറത്തെടുത്തു. ഇയാളെ ആശുപത്രിയിലെത്തിച്ചെങ്കിലും ജീവന് രക്ഷിക്കാനായില്ല. വീണ്ടും മണിക്കൂറുകള് നീണ്ട ശ്രമത്തിനൊടുവിലാണ് മുക്താറിനെയും ജബ്ബാറിനെയും മണ്ണിനടിയില് നിന്നും പുറത്തെത്തിക്കാനായത്. കെട്ടിട നിര്‍മ്മാണത്തില് നിയമ ലംഘനം നടന്നിട്ടുണ്ടെന്ന് ജില്ലാ കലക്ടര് പറഞ്ഞു. കെട്ടിട ഉടമ കാസര്‍കോട് സ്വദേശി ആയിഷ, കോണ്‍ട്രാക്ടര് അഷ്റഫ് എന്നിവര്‍ക്കെതിരെ കേസെടുത്തു.


The defendant in murder case, confirmed covid, escaped from covid Center | കൊവിഡ് സ്ഥിരീകരിച്ച വധശ്രമക്കേസ് പ്രതി കൊവിഡ് സെന്ററിൽ നിന്ന് കടന്നു കളഞ്ഞു - Malayalam Oneindia\n9 min ago മുൻ ബിഎസ്പി നേതാവ് നകുൽ ദുബെ കോൺഗ്രസിൽ; ബ്രാഹ്മണ വോട്ട് ഉറപ്പാക്കാൻ പ്രിയങ്കയുടെ തുറുപ്പ്\nPublished: September 30 2020, 20:24 [IST]\nകാസർഗോഡ്; കൊവിഡ് സ്ഥിരീകരിച്ച വധശ്രമക്കേസ് പ്രതി ഫസ്റ്റ് ലൈൻ സെന്ററിൽ നിന്നും കടന്നു. ഉപ്പള കൈക്കമ്പ ബംഗ്ല കോംപൗണ്ടിലെ ആദംഖാൻ (24)ആണ് അധികൃതരുടെ കണ്ണ് വെട്ടിച്ച് കടന്നത്. മുസ്‍ലിംയൂത്ത് ലീഗ് പ്രവർത്തകനെ വെട്ടിപ്പരുക്കേൽപ്പിച്ച കേസിലെ പ്രതിയാണ് ആദംഖാൻ.\nഇന്നലെ രാത്രി 7.30 നായിരുന്നു ഇയാൾ കൊവിഡ് സെന്ററിൽ നിന്ന് ഇയാൾ കടന്ന് കളഞ്ഞത്. കേസിൽ9മാസങ്ങൾക്ക് ശേഷമായിരുന്നു ആദം ഖാനെ അറസ്റ്റ് ചെയ്തത്. പിന്നീട് കോടതിയിൽ ഹാജരാക്കി. തുടർന്ന് ഇയാളെ രണ്ടാഴ്ചത്തേക്ക് റിമാന്റ് ചെയ്തു.\nഇതിനിടയിലാണ് ആദംഖാന് രോഗം സ്ഥിരീകരിച്ചത്. ഇയാളെ കൂടാതെ മറ്റ് മൂന്ന് റിമാന്റ് തടവുകാർക്കും രോഗം സ്ഥിരീകരിച്ചിരുന്നു. തുടർന്നാണ് ഫസ്റ്റ് ലൈൻ സെന്ററിലേക്ക് മാറ്റിയത്. ഇവിടെ ശുചിമുറിയിലെ ജനൽപാളിയുടെ കമ്പി നീക്കിയാളാണ് ഇയാൾ കടന്നത്. ആദംഖാനായുള്ള അന്വേഷണം പോലീസ് ശക്തമാക്കി.\nThe defendant in murder case, confirmed covid, escaped from covid Center\nStory first published: Wednesday, September 30, 2020, 20:24 [IST]


രണ്ടാം ടി20യിലും ബംഗ്ലാദേശിനു ജയം | Fanport | Womens Cricket News Malayalam\nThursday, Apr 22, 2021 08:29 PM\nHome Cricket Womens Cricket രണ്ടാം ടി20യിലും ബംഗ്ലാദേശിനു ജയം\nരണ്ടാം ടി20യിലും ബംഗ്ലാദേശിനു ജയം\nJune 29, 2018 - 6:45 PM\nമൂന്ന് മത്സരങ്ങളുടെ ടി20 പരമ്പര സ്വന്തമാക്കി ബംഗ്ലാദേശ്. അയര്‍ലണ്ടിനെതിരെ ഇന്ന് രണ്ടാം മത്സരത്തിലും ടീം വിജയം നേടുകയായിരുന്നു. ആദ്യം ബാറ്റ് ചെയ്ത അയര്‍ലണ്ട് 20 ഓവറില് 8 വിക്കറ്റ് നഷ്ടത്തില് 124 റണ്‍സ് നേടി. അതേ സമയം 19.1 ഓവറില് ബംഗ്ലാദേശ്6വിക്കറ്റുകളുടെ നഷ്ടത്തില് വിജയം ഉറപ്പിച്ചു.\nസിസിലിയ ജോയ്സ്(60) നേടിയ അര്‍ദ്ധ ശതകത്തിന്റെ ബലത്തിലാണ് 124 റണ്‍സ് അയര്‍ലണ്ടിനു നേടാനായത്. 47 പന്തില് 60 റണ്‍സാണ് സിസിലിയ നേടിയത്. അയര്‍ലണ്ട് ക്യാപ്റ്റന് ലോറ ഡെലാനി(20), ഷൗന കവന(15*) എന്നിവരാണ് രണ്ടക്കം കടന്ന മറ്റു താരങ്ങള്. ബംഗ്ലാദേശിനു വേണ്ടി ജഹനാര അലം, നാഹിദ അക്തര് എന്നിവര് രണ്ട് വീതം വിക്കറ്റു് നേടി. റുമാന അഹമ്മദ്, ഫഹിമ ഖത്തുന് എന്നിവര് ഓരോ വിക്കറ്റ് നേടി.\nബംഗ്ലാദേശിനു വേണ്ടി ഷമീമ സുല്‍ത്താന, ഫര്‍ഗാന ഹോഗ് എന്നിവരാണ് ബംഗ്ലാദേശിനെ രണ്ടാം വിജയത്തിലേക്ക് നയിച്ചത്. ഷമീമ 51 റണ്‍സും ഫര്‍ഗാന ഹോഗ് 36 റണ്‍സും നേടി.6വിക്കറ്റുകളാണ് ടീമിനു നഷ്ടമായത്. 96/1 എന്ന നിലയില് നിന്ന് അവസാനം തുടരെ വിക്കറ്റുകള് വീണുവെങ്കിലും ലക്ഷ്യം ചെുറതായിരുന്നതിനാല്5പന്ത് ബാക്കി നില്‍ക്കെ4വിക്കറ്റ് ജയം നേടാന് ബംഗ്ലാദേശിനായി.\nPrevious articleനോർവെ താരത്തെ സ്വന്തമാക്കി സൗതാംപ്ടൻ\nNext articleഇന്ത്യയ്ക്കെതിരെയുള്ള ഏകദിന സ്ക്വാഡിനെ പ്രഖ്യാപിച്ച് ഇംഗ്ലണ്ട്, ബെന് സ്റ്റോക്സ് തിരികെ ടീമില്


വിശ്വമാനവികം 1: November 2016\n8-11-2016, അഞ്ഞൂറിന്റെയും ആയിരത്തിന്റെയും നോട്ടുകൾ കേന്ദ്ര സർക്കാർ പൊടുന്നനവെ പിൻ‌വലിച്ചു. ഇന്ന് രാത്രി 12 മണിമുതൽ നടപ്പിലാകുന്നു. പ്രഖ്യാപിച്ചത് പ്രധാന മന്ത്രി നരേന്ദ്ര മോഡി. കള്ളപ്പണം പിടിക്കാനും വ്യാജ നോട്ടുകൾ തടയാനുമാണ് നടപടി. ഒപ്പം തീവ്രവാദം തടയുകയെന്നതും ഇതിലൂടെ ലക്ഷ്യമിടുന്നതായി വ്യക്തമാക്കപ്പെടുന്നു. ഇത്തരം ഒരു കടുത്ത തീരുമാനം എടുക്കാനുള്ള ഒരു സർക്കാരിന്റെ ആർജ്ജവം ആദ്യം തന്നെ അംഗീകരിക്കുന്നു. പക്ഷെ ഇത് സാധാരണ ജനങ്ങൾക്ക് വളരെ ബുദ്ധിമുട്ടുണ്ടാക്കുന്ന ഒരു തുഗ്ലക്ക് മോഡൽ പ്രഖ്യാപനം പോലെ ആയിപ്പോയി എന്ന വിമർശനം ഒഴിവാക്കാനാകില്ല. സാധാരണ ജനങ്ങൾക്കു മേൽ തികച്ചും അപ്രതീക്ഷിതമായി ഇത്രയും കടുത്ത പീഡനം നൽകുന്നതിനെ ഒരു തരത്തിലും ന്യായീകരിക്കാനാകില്ല. രാജ്യത്ത് കള്ളപ്പണവും വ്യാജ നോട്ടുകളും പെരുകുന്നതിന് സാധാരണ ജനങ്ങൾ എന്ത് പിഴച്ചു? ഏതാനും പേരെ പിടികൂടാൻ ഒരുപാടുപേരെ വലിയതോതിൽ ബുദ്ധിമുട്ടിക്കുന്ന നടപടിയാണിത്.\nഅഞ്ഞൂറിന്റെയും ആയിരത്തിന്റെയും നോട്ടുകളുടെ രൂപത്തിൽ മാത്രമല്ല കള്ളപ്പണമത്രയുമിരിക്കുന്നത്. വിദേശബാങ്കുകളിൽ വമ്പന്മാർ നിക്ഷേപിച്ചിരിക്കുന്ന കള്ളപ്പണത്തിന് ഇതു മൂലം ഒരു പോറലുമേൽക്കുകയുമില്ല.പണരൂപത്തിലല്ലാതെയുള്ള കള്ളപ്പണ നിക്ഷേപത്തെയും ഈ നടപടി മൂലം ഒന്നും ചെയ്യനാകില്ല. കള്ളനോട്ടുകൾ അഞ്ഞൂറിന്റെയും ആയിരത്തിന്റെയും രൂപത്തിൽ മാത്രമല്ല ഇറങ്ങുന്നത്. കള്ളനോട്ടും വ്യാജ നോട്ടും തടയുന്നതിനുള്ള മാർഗ്ഗങ്ങളിൽ ഏറ്റവും ഉചിതമായ ഒരു നടപടിയാണിതെന്നതിൽ തർക്കമില്ല. പക്ഷെ ഭരണപരമായ ഒരു നടപടി ഭുരിപക്ഷ ജനത്തെ എങ്ങനെ ബാധിക്കും എന്നത് കണക്കിലെടുക്കേണ്ടതുണ്ട്. തീവ്രവാദികളെ ഒതുക്കാൻ കൂടിയാണ് ഈ നടപടിയെന്നും വ്യക്തമാക്കുന്നുണ്ട്. ഒരു പരിധിവരെ അതിനും ഉപകരിച്ചേക്കാം. എന്നാൽ ഈ കള്ളപ്പണം കൈവശം വയ്ക്കുന്നവരും വ്യാജ നോട്ടുകൾ അടിച്ചിറക്കുന്നവരും തീവ്രവാദികളുമല്ല ഭൂരിപക്ഷ ജനത. അവർ ആപേക്ഷികമായി ന്യൂന പക്ഷമാണ്. ആ ന്യൂനപക്ഷം ചെയ്യുന്ന തെറ്റുകൾക്ക് ജനങ്ങളെ ശിക്ഷിക്കുന്നതുപോലെ ആകേണ്ടിയിരുന്നില്ല ഈ തീരുമാനം നടപ്പിലാക്കേണ്ടിയിരുന്നത്.\nകള്ളപ്പണത്തിന്റെ കാര്യത്തെക്കുറിച്ച് പറയുമ്പോൾ കളളപ്പണം മുഴുവനും അഞ്ഞൂറിന്റെയോ ആയിരത്തിന്റെയോ ഉൾപ്പെടെയുള്ള നോട്ടുകളുടെ രൂപത്തിലല്ല കള്ളപ്പണക്കാർ സൂക്ഷിക്കുന്നത്. അതുപോലെ കള്ള നോട്ടുകൾ അഞ്ഞൂറിന്റെയും ആയിരത്തിന്റെയും മാത്രമേ ഇറങ്ങാറുള്ളോ? ഏതെങ്കിലും ഒന്നോ രണ്ടോ നോട്ടുകൾ മരവിപ്പിച്ചതുകൊണ്ടു മാത്രം തീവ്രവാദ പ്രവർത്തനങ്ങൾ കാര്യമായി ദുർബ്ബലപ്പെടുമെന്നും വിശ്വസിക്കാനാകില്ല. മാത്രവുമല്ല നോട്ടുകൾ മാറിയെടുക്കുന്നതിനും മറ്റും ജനങ്ങൾക്ക് കുറച്ചു കൂടി സമയ ദൈർഘ്യം അനുവദിക്കുന്നതുകൊണ്ട് ഈ ഒരു നടപടിയുടെ ലക്ഷ്യം പാളും എന്നും കരുതാനാകില്ല. നോട്ടുകൾ മരവിപ്പിക്കുന്നതോടെ തന്നെ കള്ള നോട്ടുകളും വ്യാജ നോട്ടുകളും കൈയ്യിലുള്ളവർക്ക് അത് ഒന്നും ചെയ്യാനാകാതെ വരും. അതുകൊണ്ട് നല്ല നോട്ടുകളെ കൂടി പെട്ടെന്ന് അശുദ്ധമാക്കേണ്ട കാര്യമില്ല. അതായത് കൈയിലുള്ള നല്ല നോട്ടുകൾ മാറുന്നതിന് കൂടുതൽ സമയവും ബോധവൽക്കരണവും നൽകുന്നതുകൊണ്ട് പ്രത്യേകിച്ച് കുഴപ്പമൊന്നുമില്ല. രാജ്യത്തെ റിമോട്ട് ഏരിയകളിൽ ഉള്ളവർ ഈ കാര്യങ്ങൾ യഥാ സമയം അറിഞ്ഞെന്നും വരില്ല.\nപാതിവഴിയിൽ യാത്ര ചെയ്തു വരുന്നവർ, അടുത്ത ദിവസങ്ങളിൽ യാത്ര നടത്തേണ്ടവർ, ഇവന്റുകൾ നടത്തേണ്ടവർ തുടങ്ങി ധാരാളം പ്രവർത്തനങ്ങളിൽ ഏർപ്പെടുന്നവരെ അപ്രതീക്ഷിതമായ ഈ പ്രഖ്യാപനം ബുദ്ധിമുട്ടിലാക്കും. ഇവിടെ ചോദ്യം ചെയ്യുന്നത് സർക്കാരിന്റെ ഉദ്ദേശ ശുദ്ധിയെ അല്ല. കള്ളപ്പണവും വ്യാജ നോട്ടുകളും തീവ്രവാദവും തടയാൻ നോട്ടുകൾ മരവിപ്പിക്കുന്നത് തെറ്റായതോ തികച്ചും പ്രയോജന രഹിതമോ ആയ ഒരു നടപടിയുമല്ല. എന്നാൽ കുറച്ചുകുടി ശാസ്ത്രീയമായും ജനങ്ങൾക്ക് കടുത്ത ബുദ്ധിമുട്ടുകൾ സൃഷ്ടിക്കാതെയുമാണ് ഇങ്ങനെയൊരു നടപടി പ്രയോഗത്തിൽ വരുത്തേണ്ടത്.\nPosted by ഇ.എ.സജിം തട്ടത്തുമല at 11:49 PM 1 comment:\nLabels: ലേഖനം, സാമ്പത്തികം\nഉറക്കമേയില്ലെന്നാ‍ലും ഞാൻ കിടന്നെഴുന്നേൽക്കും\nഇരട്ട നീതികൾ ഇരുത്തിവാഴും വിശാല ഭവനത്തിൽ\nഇരുണ്ട കോണിൽ ചായ്പ്പിറക്കി കിടപ്പുകാർക്കൊപ്പം\nഎനിയ്ക്കുമല്പം വെറും തറയതു പകുത്ത് കിട്ടീടാം!\nകരുക്കളൊന്നും കുരുത്തിടാത്തൊരു മനോമരുഭൂവിൽ\nമനസ്സുകൊണ്ടൊരു ഹരിതവസന്തം വരച്ചുവയ്ക്കുമ്പോൾ\nഇരുട്ടുകൊണ്ടതു മറച്ചു വയ്ക്കും തിമിര മേഘങ്ങൾ\nനിലം കൊതിച്ചു, നട്ടുനനയ്ക്കാൻ ജലം തിരക്കി ഞാൻ\nവിരുന്നു വന്നൊരു രോഗപീഡകൾ തിരിച്ചുപോകാതെ\nപതിവു തെറ്റിയെൻ ജീവതാളം പണിമുടക്കുമ്പോൾ\nവീണ്ടെടുപ്പിൻ ഇടവേളകൾ ഞാൻ ഇരന്നു വാങ്ങുന്നു!\nഇനിയുമെത്ര തുടിപ്പുകൾ കനിയുമെന്നുടെ ഹൃത്തിടം\nഎന്നതോർത്തും തുടിപ്പിനെണ്ണം കുറഞ്ഞു പോയീടാം!\nവീണ്ടെടുപ്പിൻ സടകുടച്ചിൽ ഇനി വെറും ഭ്രമം\nഇനിയുമേറെ കിനാക്കൾ കാണാൻ കൊതിച്ചിടാ‍ഞ്ഞിട്ടല്ല\nകിനാക്കൾ കാണാൻ പോലുമിന്നെൻ മനോബലം പോര;\nവരണ്ട നാവിൻ തുമ്പിലമ്പി വെമ്പലുണ്ടിപ്പോഴും\nപറയുവാനുണ്ടിനിയും പലതും പറഞ്ഞു തീരാതെ\nകുലം പറഞ്ഞും കൂരി പറഞ്ഞും കുബേരകൂറ്റൻമാർ\nഅധികാരത്തിൻ അകം-പുറങ്ങൾ അടക്കി വാഴുമ്പോൾ\nകടം കിടന്നും ഇടം മുടിഞ്ഞും ഇരന്നിരുന്നീ ഞാൻ\nആധിപറഞ്ഞും വ്യാഥി പറഞ്ഞും വൃഥാവിലാകുന്നു!\nPosted by ഇ.എ.സജിം തട്ടത്തുമല at 5:54 PM4comments:


ഡ X ൺ‌ലോഡ് 1701 യു‌എസ്‌എസ് എന്റർ‌പ്രൈസ് ഇതര 2.0 FSX & P3D - റിക്കൂ\nവലുപ്പം 23.7 എം.ബി.\nഡൗൺലോഡുകൾ 15 022\nരചയിതാവ്: റിക്കാർഡോ പിജെആർ\nഇവിടെ ക്യാപ്റ്റൻ കിർക് പ്രശസ്തമായ സ്പേസ് കപ്പൽ എന്റർപ്രൈസ്, അഞ്ച് വർഷവും നക്ഷത്രാന്തരമാധ്യമത്തിലെ പര്യവേഷണം ഒരു ദൗത്യം നിർബന്ധിക്കരുത്.\nFSX / P3D - NCC-1701 USS ENTERPRISE - സ്റ്റാർ ട്രെക് - ഇതര റിയാലിറ്റി (2009) - V2.0\nപരിഷ്കരിച്ച പതിപ്പ് എൻ.സി.സി-1701 നങ്കൂരമിട്ടിരുന്ന എന്റർപ്രൈസ്. അപ്ഡേറ്റ് മോഡൽ, വി.സി, ഗുണം ഫ്ലൈറ്റ് ടൂൺ ഉൾപ്പെടെ പൂർണ്ണ പായ്ക്ക്. ഹൈ റെസലൂഷൻ ഗ്രാഫിക്സ്, ആനിമേഷൻ വാതിലുകളും എഞ്ചിനുകൾ .. മോഡൽ RicardoPJr .സഹാബികള് വഴി FSDS കീഴിൽ കൂടുതൽ വിവരങ്ങൾക്ക് മീ ഫയലും. ഈ ഇടം കപ്പൽ കടലിൽ ഇറങ്ങാൻ കഴിയും!\n3D മുഴുവൻ ഇന്റീരിയർ


പ്രധാനമന്ത്രി പദം ലക്ഷ്യമിട്ട് മഹാസഖ്യം News Of The Day - Oneindia Malayalam\nപ്രധാനമന്ത്രി പദം ലക്ഷ്യമിട്ട് മഹാസഖ്യം News Of The Day\nഉത്തര്‍പ്രദേശില് മഹാസഖ്യം കടുത്ത പോരാട്ടങ്ങളുമായി മുന്നോട്ട് കുതിക്കുന്നു. ചരിത്രത്തില് ഇതുവരെ നേടിയിട്ടില്ലാത്ത നേട്ടത്തിനാണ് ഇത്തവണ സമാജ് വാദി പാര്‍ട്ടിയും ബിഎസ്പിയും ലക്ഷ്യമിടുന്നത്. അതിന പിന്നില് യുപിയില് നിന്നുള്ള പ്രധാനമന്ത്രി എന്ന ലക്ഷ്യമാണ് ഉള്ളത്. ഇനി അത് സംഭവിച്ചില്ലെങ്കില് മറ്റ് ചില തന്ത്രങ്ങളും ഇരുപാര്‍ട്ടികളും ചേര്‍ന്ന് ലക്ഷ്യമിടുന്നുണ്ട്.\nmayawati bsp പ്രധാനമന്ത്രി samajwadi party uttar pradesh


UNEDITEDWRITINGS: എന്‍റെ യൌവനം കവര്‍ന്ന ലോക നീതിയെ ഞാന് സംശയിക്കുന്നു\nഎന്‍റെ യൌവനം കവര്‍ന്ന ലോക നീതിയെ ഞാന് സംശയിക്കുന്നു\nഇന്ത്യന് പ്രസിഡന്റ് ദയാഹര്‍ജി തള്ളിയതോടെ, രാജീവ് ഗാന്ധി വധക്കേസില് ഇരുപത് വര്‍ഷമായി ജയിലില് കഴിയുന്ന എ.ജി. പേരറിവാളന്റെ ജീവതം തൂക്കുകയറിന് തൊട്ടുമുന്നിലാണ്. അറസ്്റ്റിലാകുമ്പോള് പത്തൊമ്പത് വയസുമാത്രമുണ്ടായിരുന്ന പേരറിവാളന് കേസില് നിരപരാധിയാണെന്നാണ് പൊതുവില് വിലയിരുത്തപ്പെടുന്നത്. ഭരണകൂടം അടിച്ചേല്‍പ്പിക്കുന്ന കരിനിയമങ്ങളുടെയും 'നീതിവ്യവസ്ഥ'യുടെയും ഇരയാണോ യഥാര്‍ഥത്തില് അയാള്? പേരറിവാളനെ തൂക്കിക്കൊല്ലുന്നതോടെ എന്താണ് സംഭവിക്കുക?\n'നിങ്ങള് ശരിക്കും ആഗ്രഹിക്കുന്നുണ്ടോ എന്റെ മരണം?'\nഎ.ജി. പേരറിവാളന്, നം. 13906. സെന്‍ട്രല് പ്രിസണ്\nസത്യത്തിനുവേണ്ടിയുള്ള പോരാട്ടത്തില് ഓരോ തവണയും ഞാന് പരാജയപ്പെടുന്നു. അപ്പോഴെല്ലാം ഇംഗ്ലീഷ് തത്വചിന്തകനായ വില്യം പെന്നിന്റെ വാക്കുകളിലാണ് ഞാനെന്റെ ആത്മവിശ്വാസം വീണ്ടെടുക്കുന്നത്-സത്യത്തിന്റെ ഭാഗത്തായിരിക്കുന്നതില് സവിശേഷമായ അഭിമാന ബോധം എനിക്കുണ്ട്.\nഞാനെങ്ങനെയാണ് സ്വയം പരിചയപ്പെടുത്തുക? നുറുകണക്കിന് വിദ്യാര്‍ഥികളില് ധാര്‍മികത പടര്‍ത്തിയ പാവപ്പെട്ട സ്‌കൂള് അധ്യാപകന്റെ ഏക മകനായോ? അതോ ജീവിതത്തിന്റെ രണ്ടു കണ്ണുകളാണ് ധാര്‍മികതയും മാനുഷികതയെന്നും പഠിപ്പിച്ച ഒരു അമ്മയുടെ മകനായിട്ടോ? എനിക്കറിയില്ല. ആ രീതിയില് പരിചയപ്പെടുത്താനാണ് ഇഷ്ടം. പക്ഷേ, ആഗ്രഹിക്കാത്ത മറ്റൊരു രീതിയിലാണ് ഞാന് പരിചയപ്പെടുത്തലിന് വിധേയനാകുന്നത്. അത് ഇതാണ്: എ.ജി. പേരറിവാളന്, രാജീവ് ഗാന്ധി വധക്കേസില് വധശിക്ഷക്ക് വിധിക്കപ്പെട്ടയാള്. അതെ. അതാണ് എന്റെ അസ്തിത്വം. എനിക്കത് ഒഴിവാക്കാനാവില്ല.\nഇരുപതുവര്‍ഷം മുമ്പ് തെരുവിലൂടെ സ്വാതന്ത്ര്യത്തോടെ ചുറ്റിത്തിരിഞ്ഞ ഒരാള് പൊടുന്നനെ ഭീകരവാദിയും കൊലപാതകിയുമായി ചിത്രീകരിക്കപ്പെടുന്നത് വലിയ ദുരന്തമാണ്. സഹമനുഷ്യരോട് ദുരിതങ്ങളില് താദാത്മ്യം പ്രാപിക്കുന്നതും, അവരുടെ കണ്ണീര് തുടക്കാന് ശ്രമിക്കുന്നതും കൊലപാതകിയായി പരിഗണിക്കപ്പെടാന് ഇടയാക്കുമെന്ന് ഞാന് ഒരിക്കലും ചിന്തിച്ചിരുന്നില്ല. ഒരാളുടെ കൊലപാതകത്തിലും ഞാനൊരിക്കലും പങ്കാളിയായിരുന്നില്ല; രാജീവ് ഗാന്ധിയുടെ മാത്രമല്ല ആരുടെയും. അത്തരമൊന്ന് ഒരിക്കലും ചിന്തിച്ചിട്ടില്ല. തന്‍തായി പെരിയാറിന്റെ ചിന്തകളോടുള്ള സ്‌നേഹവും ബ്രാഹ്ണ്യവിരുദ്ധതയുമായിരുന്നു മര്‍ദകശക്തികള്‍ക്ക് കൊലപാതകിയായി എന്നെ ചിത്രീകരിക്കാനുള്ള ആയുധം. ഈഴം തമിഴ് പോരാട്ടത്തോടുള്ള എന്റെ അവസാനിക്കാത്ത താല്‍പര്യം രണ്ടാം സ്ഥാനത്തായിരുന്നു.\n1991 മെയ് 21 നാണ് രാജീവ് ഗാന്ധി തമിഴ്‌നാട്ടിലെ ശ്രീപെരമ്പത്തൂരില് ഒരു തെരഞ്ഞെടുപ്പ് സമ്മേളനത്തിനിടയില് കൊല്ലപ്പെടുന്നത്. കേസ് അന്വേഷിക്കാനായി സ്‌പെഷല് യൂണിറ്റ് (എസ്.ഐ.ടി) രൂപീകരിക്കപ്പെട്ടു. 1992 മെയില് 41 തമിഴര്‍ക്കെതിരെ കുറ്റം ചുമത്തി. അതില് 12 പേര് മരിച്ചു. 26 പേരും ഒരു കുറ്റം ചുമത്തപ്പെടാതെ നിരവധി മാസങ്ങള് ജയിലില് പീഡനമേറ്റ് കഴിഞ്ഞു. ഒടുവില് വധശിക്ഷ വിധിക്കപ്പെട്ടു.\nപത്തൊമ്പതാം വയസില് അന്വേഷണ ഏജന്‍സികള് എന്നെ ഭീകരമായി പീഡിപ്പിക്കുകയൂം, മാധ്യമങ്ങള് എന്നെ ബോംബ് നിര്‍മാണ സ്‌പെഷ്യലിസ്റ്റായി ചിത്രീകരിക്കുകയും ചെയ്തു. എനിക്ക് ഇലക്‌ട്രോണിക്‌സ് ആന്‍ഡ് കമ്യൂണിക്കേഷനില് ഡിപ്ലോമയുണ്ടെന്നതായിരുന്നു അതിന് കാരണം. രണ്ട് സാധാരണ ഒമ്പതു വോള്‍ട്ട് ബാറ്ററി സെല്ലുകള് കടയില് നിന്ന് മേടിച്ചു എന്നതിന് വധശിക്ഷ നല്‍കിയാല്, അതിന് യുവത്വത്തിന്റെ ഇരുപതുവര്‍ഷങ്ങള് കവര്‍ന്നാല്, ലോകത്തിന്റെ നീതിയെപ്പറ്റി സത്യമായും ഞാന് സംശയിക്കുന്നു.\nനിയമത്തിന്റെ അടിസ്ഥാനത്തില് ഒരു കുറ്റകൃത്യവും ഞാന് ചെയ്തിട്ടില്ല. നീതിയുടെ അടിസ്ഥാനത്തില് ഞാന് നിരപരാധിയാണ്. ഞാനിത് പറയുന്നതും എനിക്കെതിരെയുള്ള 'തെളിവുകളിലെ' യുക്തിയില്ലായ്മ നിരത്തുന്നതും രാജീവ് ഗാന്ധിയുടെ കൊലപാതകത്തെ ന്യായീകരിക്കാനല്ല. പകരം കേസില് നിഷേധിക്കപ്പെട്ട നീതിക്ക് ഊന്നല് നല്‍കാനാണ്. ഞാനീ ഗുഡാലോചനയുമായി ഒരു വിധത്തിലും ബന്ധപ്പെട്ടില്ലെന്ന് വ്യക്തമാക്കാനാണ്. എനിക്കൊപ്പം വധശിക്ഷ വിധിക്കപ്പെട്ടവരും അത് അര്‍ഹിക്കുന്നില്ലെന്ന് ബോധ്യപ്പെടുത്താനാണ്.\nആദ്യം കേസില് ഞാന് ഉള്‍പ്പെടുന്ന രീതിയെപ്പറ്റി പറയാം.\nരാജീവ് ഗാന്ധി വധിക്കപ്പെട്ടതിനെ തുടര്‍ന്ന് 1991 ജൂണ് 10 ന്, എന്റെ നാടായ വെല്ലുര് ജില്ലയിലെ ജൊലാര്‍പേട്ടില് പൊലീസ് അന്വേഷണം നടന്നിരുന്നു. തമിഴ്-ഈഴം വിമോചനക്കാരുടെയും ദ്രാവിഡാര് കഴകം അനുഭാവികളുടെയും വീടുകളിലായിരുന്നു അന്വേഷണം. ആ സമയത്ത് പൊലീസ് വീട്ടില് വന്ന് മാതപിതാക്കളോട് എന്നെപ്പറ്റി ചോദിച്ചിരുന്നു. ചെന്നൈ പെരിയാര് തിഡലിലെ 'വിടുതൈ'ഓഫീസില് കമ്പ്യൂട്ടര് സെക്ഷന് ഓഫീസിലാണ് ഞാന് പ്രവര്‍ത്തിച്ചിരുന്നത്. അവിടെയായിരുന്നു താമസം. പെരിയാര് തിഡല് അധികാരികളെ മാതാപിതാക്കള് അന്വേഷണത്തെ സഹായിക്കാനായി പൊലീസിന് മുന്നില് കൊണ്ടുവരികയും ചെയ്തു.\nജൂണ് 11് രാത്രി 10.30 ന് അച്ഛനുമമ്മയും എന്നെ സി.ബി.ഐ. ഇന്‍സ്‌പെക്ടര്‍മാരായ ഗംഗാധരന്, രാമസ്വാമി, പേരിറിയാത്ത മറ്റൊരാള് എന്നിവര്‍ക്ക് കൈമാറി. ചെന്നൈ എഗ്‌മോറിലെ പെരിയാര് തിഡല് ഓഫീസില് വച്ചായിരുന്നു അത്. പെരിയാര് തിഡലിലെ ആളുകളുടെ സാന്നിധ്യത്തിലായിരുന്നു കൈമാറല്.\nഎന്നെ സി.ബി.ഐ മല്ലിഗൈ ഓഫീസിലേക്ക് കൊണ്ടുപോയി. അടുത്ത ദിവസം അതായത് 1991 ജൂണ് 12 ന് തിരിച്ചുവിടാമെന്ന് പറഞ്ഞിരുന്നു. എന്നെ നേരെ മുകളിലെ നിലയിലേക്കാണ് കൊണ്ടുപോയത്. അവിടെ ഡി.ഐ.ജി. രാജു, എസ്. പി. ത്യാഗരാജന്, എസ്.പി. സലീം അലീ തുടങ്ങിയവരുണ്ടായിരുന്നു. അവരെന്റെ വിദ്യാഭ്യാസത്തെപ്പറ്റിയും കുടുംബ പശ്ചാത്തലത്തെയും പറ്റി ചോദിച്ചു.\nഇലക്‌ടോണിക്‌സ് ആന്‍ഡ് കമ്യൂണിക്കേഷന് എഞ്ചിനീയറിംഗിലെ ഡിപ്ലോമ പഠിച്ചത് വിദ്യാഭ്യാസ യോഗ്യതയെപ്പറ്റിയുള്ള ചോദ്യത്തിന് ഉത്തരമായി പറഞ്ഞപ്പോള് ഡി.ഐ.ജി. രാജു ചോദിച്ചു, 'നീയല്ലേ ബോംബുണ്ടാക്കിയയാള്'? ഞാന് ഞെട്ടി. ബോംബുണ്ടാക്കല് എങ്ങനെ പഠിച്ച കോഴ്‌സുമായി ബന്ധപ്പെട്ടിരിക്കുന്നുവെന്ന് മനസിലാക്കാന് ബുദ്ധിമുട്ടി. ആ സമയത്ത് ഷര്‍ട്ടിന്റെ അടിഭാഗത്തായി ചെറിയ ദ്വാരമുണ്ടായിരുന്നു. അതില് നോക്കി അദ്ദേഹം പറഞ്ഞു: ''ശ്രീപെരമ്പത്തൂരിലെ ബോംബ് സ്ഫടോനത്തില് സംഭവിച്ചതല്ലേടാ ഈ ദ്വാരം?'. ഞാന് നിഷേധിച്ചു. 'ശരിയായ പരിചരണം' ലഭിച്ചാലേ ഇവന് കാര്യങ്ങള് സമ്മതിക്കൂ എന്ന് പറഞ്ഞ് എന്നെ രണ്ട് ഇന്‍സ്‌പെകടര്‍മാര്‍ക്ക് കൈമാറി.\nതാഴത്തെ നിലയിലേക്ക്് കൊണ്ടുവന്നു. പാന്റും ഷര്‍ട്ട് മാറ്റി 'ജട്ടി'മാത്രം ധരിച്ചുനില്‍ക്കാന് നിര്‍ബന്ധിക്കപ്പെട്ടു. ഇന്‍സ്‌പെക്ടര് സുന്ദര രാജനും പേര് ഓര്‍മയില്ലാത്ത രണ്ടുപരും നഗ്നശരീരത്തില് കൈകൊണ്ട് ആഞ്ഞടിച്ചു. ഒരാള് കാല് ഷൂസുവച്ച് ഞെരിച്ചു. പെട്ടന്ന് ഇന്‍സ്‌പെകര് സുന്ദര്‍രാജ് മുട്ടുവച്ച് എന്റെ വൃക്ഷണങ്ങളില് ഇടിച്ചു. വലിയ വേദനയില് ഞാന് നിലത്തുവീണു. എനിക്ക് ബന്ധമില്ലാത്ത സംഭവവുമായി ബന്ധപ്പെട്ട, അറിയാത്ത കാര്യങ്ങള് പറയാനായി പീഡനം തുടങ്ങി.\nഅടുത്ത ദിവസം മല്ലിഗൈ ഓഫീസിന്റെ മുകളിലത്തെ നിലയില് 'പീഡന അറ' എന്നുവിളിക്കുന്നിടത്തേക്ക് കൊണ്ടുപോയി. ഇന്‍സ്‌പെകടര്‍മാരായ രമേഷ്, മാധവന്, ചെല്ലദുരൈ, ഡി.എസ്.പി. ശിവാജി എന്നിവര്‍ക്ക് എന്നെ കൈമാറി. മല്ലിഗൈയില് പീഡനങ്ങള്‍ക്ക് കുപ്രസിദ്ധരാണ് അവര്. ഭക്ഷണവും വെള്ളവും നിഷേധിച്ചു. മുത്രമൊഴിക്കാന് പോലും സമ്മതിച്ചില്ല.\nഇന്‍സ്‌പെകര് മാധവനും രമഷേും കൈവിടത്തി, മുട്ട്് മടക്കി ഇല്ലാത്ത കസേരയില് ഇരിക്കാന് പറഞ്ഞു. ഈ നിലയില് ദീര്‍ഘനേരം നിര്‍ത്തി. കാലിന്റെ പിന്‍ഭാഗത്തെ പേശികളില് സിമന്റിന് നിറച്ച പി.വി.സി.പൈപ്പ് കൊണ്ട് ആഞ്ഞടിച്ചു. ഇന്‍സ്‌പെകടര് ചെല്ലദൂരൈ കൈമുട്ട് ഊക്കോടെ അടിക്കാനായി വലിച്ചുപിടിച്ചു. മാധവനും ചെല്ലദുരൈയും അസഭ്യങ്ങളും മോശമായ വാക്കുകളും ഉപയോഗിക്കുന്നതില് കുപ്രസിദ്ധരാണ്.\nഅവിടെ ഡി.എസ്.പി. കൃഷ്ണമൂര്‍ത്തിയെന്നൊരാളുണ്ടായിരുന്നു. അദ്ദേഹം പിഡനം തുടര്‍ന്നു. അദ്ദേഹം പീഡനത്തിന് മറ്റൊരു രീതിയാണ് സ്വീകരിച്ചത്. ഭിത്തിക്ക് പുറം തിരിഞ്ഞ്് നിലത്ത് ഇരിക്കാന് പറഞ്ഞു. ഒരു പൊലീസുകാരനോട് ഒരു കാല് ഭിത്തിയോടു ചേര്‍ത്ത് പിടക്കാന് പറഞ്ഞു. മറ്റേക്കാല് അദ്ദേഹം മുകളിലേക്ക് പിടിച്ച് 180 ഡിഗ്രിയില് അകറ്റി. ആ സമയത്ത് അനുഭവിച്ച വേദന ഒരിക്കലും വാക്കുകളില് വിവരിക്കാന് പറ്റില്ല.\nഇന്‍സ്‌പെഷര് ടി.എന്. വെങ്കിടേശ്വരനും പീഡിപ്പിച്ചു. അദ്ദേഹം വിരലുകള്‍ക്കിടയില് പെന്‍സിലുകളും ചെറിയ കോലുകളും വച്ചശേഷം വരിലുകള്‍കൊണ്ട് തിരിച്ചു. നഖള്‍ക്കിടയില് പിന്നുകള് കുത്തിക്കേറ്റി. കാലിലെ ചെറുവിരലുകള് ഷൂസുകൊണ്ട് ഞ്ഞെരിച്ചുടച്ചു.\nസി.ബി.ഐ. ഓഫീസര്‍മാര് സാഡിസ്റ്റ് ആഹ്‌ളാദം അനുഭവിക്കുകയായിരുന്നു. ഒരു ദിവസം മുറിയല് നിന്ന് മറ്റൊരു ഇന്‍സ്‌പെകടര് കാണാണമെന്ന് പറഞ്ഞതിനാല് 'പീഡന അറ'യിലേക്ക് എന്നെ കൊണ്ടുപോയി. അവിടെയെത്തിയപ്പോള് നിലത്തിരിക്കാന് പറഞ്ഞു. ഉടനെ ഷൂസ്‌കൊണ്ട്് മുഖത്തിന്റെ ഇടതുവശത്ത് ആഞ്ഞ് ചവിട്ടാന് തുടങ്ങി. ഇന്‍സ്‌പെകടര് പറഞ്ഞു, 'യെന്‍ഡ (ചീത്തവാക്ക്) നീ നിന്റെ രാജ്യത്ത്‌നിന്ന് ഇവിടെ വന്ന് ഞങ്ങളുടെ നേതാവിനെ കൊന്നല്ലേ''. വശത്തിരുന്ന ഇന്‍സ്‌പെക്ടര് മാധവന് പുഞ്ചിരിച്ച് 'ഇയാള് സിലോണില് നിന്നല്ല, തമിഴ്‌നാട്ടില് നിന്നാണ്' എന്നു പറഞ്ഞതിനെ തുടര്‍ന്ന് തിരിച്ചയച്ചു. ഞാനിത് പറയാന് കാരണം സി.ബി.ഐ ഓഫീസര്‍മാര് പിടിച്ചുകൊണ്ടുവന്നിരിക്കുന്നവര് ആരെന്നുപോലും അറിയാതെയാണ് പീഡനവും മര്‍ദനവും അഴിച്ചുവിട്ടത് എന്ന് സൂചിപ്പിക്കാനാണ്. ഇത്തരത്തിലായിരുന്നു ഞാനുള്‍പ്പടെയുള്ള നിരപരാധികള് മര്‍ദിക്കപ്പെട്ടത്.\n്എസ്.പി. ത്യാഗരാജന്റെ ഓഫീസ് മല്ലിഗൈയില് താഴത്തെ നിലയിലായിരുന്നു. അദ്ദേഹം പലര്‍ച്ചെ മൂന്നിനും നാലിനും വിളിപ്പിക്കും. തുടര്‍ന്ന് അദ്ദേഹം എന്തുംചോദിക്കും. ഞാന് നിര്‍ത്താതെ മറുപടി പറയണം. രാത്രി വൈകി അറിയാതെ ഉറങ്ങിയപ്പോയാല് അയാള് മര്‍ദിക്കും. വ്യാജ ആരോപണങ്ങള് സമ്മതിക്കുന്നതുവരെ വെളളം തരണ്ടെന്നായിരുന്നു തീരുമാനം. മൂന്നാലു ദിവസം കഴിഞ്ഞപ്പോള് വെളളം വായില് ഒന്നോ രണ്ടോ തുള്ളി ഉറ്റിക്കും. രാത്രി ഉറങ്ങാന് അനുവദിക്കില്ല. ഉറക്കാതിരിക്കാന് പ്രത്യേക ഗാര്‍ഡുകളെ നിയമിച്ചിരുന്നു. ഉറങ്ങാന് തുടങ്ങിയാല് മുഖത്ത് വെള്ളമൊഴിക്കുംം. ഭക്ഷണപോലൂം അവരുടെ പീഡനായുധമായിരുന്നു.\nഒപ്പം പലതരത്തിലുള്ള മര്‍ദനവും. ഇത്തരത്തിലുള്ള ശാരീരികവും മാസികവുമായ പീഡനത്തിനാണ് ഞാന് വിധേയമായത്.\n19ാം തീയതിവരെ അവരെന്നെ കോടതിതില് ഹാജരാക്കിയില്ല. നിയമവിരുദ്ധ കസ്റ്റഡിയില്, കുളിക്കാനോ പല്ല് തേല്‍ക്കാനോ അനുവദിക്കാതെ പീഡിപ്പിക്കുകയായിരുന്നു അവര്. ഒടുവില് ശരീരത്തിലെ ദുര്‍ഗന്ധം സഹിക്കാനാവതെവന്നപ്പോള് 19-ാം തീതി ഇന്‍സ്‌പെക്ടര് രമേഷ് കുളിക്കാന് അനുവദിച്ചു. ഈ അനുവാദത്തിനുളള മറ്റൊരു കാരണം അടുത്ത ദിവസം കോടതിയില് ഹാജരക്കുമെന്നതാണ്.\nഒരു ദിവസം ഡി.ഐ. ജി ശ്രീകുമാര് വന്നു പറഞ്ഞു 'ഡാ, എന്റെ നാട്ടുകാരനായ കെ.ജി.എഫ് നിന്റെ നാട്ടിലുണ്ട്. ഞാന് പറയുന്ന കാര്യങ്ങളില് എതെങ്കിലുമൊരു സ്ഥലം കാണിച്ചാല് ഞാന് നിന്നെ മോചിപ്പിക്കും',\nഞാന് ചോദിച്ചു, 'സാര് എന്താണ് താങ്കള് ഉദ്ദേശിക്കുന്നത്?'\n'എ.ക െ47 റൈഫിള്, വയര്‍ലെസ് സെറ്റ്, സ്വര്‍ണകട്ടികള് എന്നിവ മണ്ണിനടിയില് എവിടെയാണ് ഒളിപ്പിച്ചിരിക്കുന്നത്?്''.\nഞാന് പറഞ്ഞു, 'അറിയാമെങ്കില് മാത്രതേ എനിക്ക് പറയാനാവു. അത് എന്റെ കൈയില് ഇല്ല. ഞാനെങ്ങനെ അത് നല്‍കും'.\n''ഇങ്ങനെയാണെങ്കലൂം നിന്നെയാര്‍ക്കും രക്ഷിക്കാനാവില്ല'എന്ന് പറഞ്ഞ് അദ്ദേഹം അവിടം വിട്ടു.\nഈ ഡി.ഐ.ജി ശ്രീകുമാര് കൊഡൈക്കരെ ഷണ്‍മുഖം കൊലചെയ്യപ്പെട്ട സംഭവത്തില് പിന്നീട് പങ്കളിയായ ആളാണ്. 24 മണിക്കുറും കൈകള് വിലങ്ങണിയിച്ചിരുന്നു. പ്രാഥമിക കൃതങ്ങള് ചെയ്യുമ്പോള് പോലും. ഭക്ഷണം നല്‍കുമ്പാള് മാത്രം ഒരുകൈയിലെ വിലങ്ങുമാറ്റം. ഉറങ്ങൂമ്പോഴും വിലങ്ങൂണ്ടാവും. പിന്നീട് മര്‍ദനത്തിനാി വിവിധ മാര്‍ഗങ്ങളും രീതികളും ഉപയോഗിച്ചു. അതെല്ലാം വളരെ ഭീകരവും പ്രാണനെടുക്കുന്നതും തീര്‍ത്തും മനുഷ്യത്വരഹിതവുമായിരുന്നു.\nജൂണ് 19 നാണ് ചെങ്കല്‍പെട്ടിലെ കോടതിയില്, ഇപ്പോള് കേസില് ജീവപര്യന്തം അനുഭവിക്കുന്ന റോബര്‍ട്ട് പയസിനൊപ്പം എന്നെ കൊണ്ടുപോകുന്നത്്. കോടതിയില് വാ തുറക്കരുതെന്ന് ഉദ്യോഗസ്ഥര് ഭീഷണിപ്പെടുത്തി. മിണ്ടാതിരുന്നാല് മോചിപ്പിക്കുമെന്നും പറഞ്ഞു. അല്ലെങ്കില് മല്ലിഗൈയില് കൊണ്ടുപോയി പീഡനം തുടരുമെന്നും. പേടിപ്പിക്കുന്നതായിരുന്നു അവിടുത്തെ അവസ്ഥ. അങ്ങോട്ടേക്ക് തിരിച്ചുപോകാന് ഞാന് ഭയപ്പെട്ടു. കോടതി ഞങ്ങളുടെ പേരു വിളിക്കുകയും മുന്നോട്ട് നില്‍ക്കാനും പറഞ്ഞു. പീന്നീട് ഡി.എസ്.പി. രഹോത്തമിനോട് എന്തോ പറഞ്ഞു. അദ്ദേഹം സാക്ഷിക്കൂട്ടില് നിന്ന് എന്തൊക്കെയോ വാദങ്ങള് നിരത്തി. പിന്നെയാണ് ജഡ്ജിക്കു മുമ്പിലേക്ക് ഞങ്ങളെ കൊണ്ടുപോയത്. കോടതി ഞങ്ങളെ 1991 ജൂലൈ 19 വരെ പൊലീസ് കസറ്റ്ഡയില് വിട്ടു. എന്താണ് കാര്യമെന്ന് മനസിലായില്ല. അങ്ങനെ പിന്നെയും മല്ലിഗൈയിലെ 'പീഡന അറ'യിലേക്ക് തിരിച്ചെത്തി.\nആ ഒരുമാസം പീഡനങ്ങളുടെ തുടര്‍ച്ചയായിരുന്നു. നിശ്ചിത ഇടവേളകളില് ഞങ്ങള് പീഡനങ്ങള്‍ക്ക് ഇരയായിക്കൊണ്ടിരുന്നു. പുറത്ത് പരുക്കുകള് കാണാതിരിക്കാന് ശ്രദ്ധിച്ചുകൊണ്ടുള്ള മര്‍ദനമായിരുന്നു നേരിട്ടത്. ശക്തമായി കാല് വണ്ണയില് വടികൊണ്ട് അടിക്കും പിന്നെ ചാടാനായി ആവശ്യപ്പെടും. ഇത്തരത്തിലുള്ളതായിരുന്നു ഒരു പീഡനം.\nരണ്ടാമത്തെ തവണ ഹാജരാക്കിയത് ചെന്നൈ ഹൈക്കോടതി വളിപ്പിലുള്ള ടാഡ കോടതിയിലാണ്. ജസ്റ്റിക് സിദ്ദിഖിന് മുന്നിലാണ് ഹാജരാക്കിയത്. അതിന് മുമ്പേ, കോടതിയില് ഒരക്ഷരം മിണ്ടാതെ നിശബ്ദമായി നില്‍ക്കണമെന്ന് ഡി.എസ്്പിമാര് ആജ്ഞാപിച്ചിരുന്നു. മിണ്ടിയാല് തിരിച്ചെത്തുമ്പോള് പീഡനം ഉണ്ടാവുമെന്നും പറഞ്ഞു. ഓഗസ്റ്റ് 16വരെ വീണ്ടും പൊലീസ് കസ്റ്റഡിയില് വിട്ടു. കോടതിക്ക് പുറത്ത് അച്ഛനുമമ്മയും ബന്ധുക്കളുമൊക്കെ വന്നിട്ടുണ്ടായിരുന്നു. പക്ഷേ അവിടെയുണ്ടായിരുന്ന എല്ലാവരെയും നോക്കാന് പോലും അവസരം കിട്ടിയില്ല. മല്ലിഗൈ ഓഫീസില് എത്തിയപ്പോള് ഡി.എസ്.പി. രഹോത്തമന് എന്നേട് ചോദിച്ചു 'ആരൊക്കെയായിരുന്നു കോടതി വളപ്പിലുണ്ടായിരുന്നത് ''?\n'അച്ഛനുമമയും വന്നിരുന്നു', ഞാന് പറഞ്ഞു.\n'' അതെപ്പറ്റിയല്ല ചോദിച്ചത്. അവിടെ 200 -300 പേരുണ്ടായിരുന്നു. അവരരാണ്. നീ പറഞ്ഞിട്ടാണോ അവര് വന്നത്?\nഞാന് പറഞ്ഞു: ''അവരാരൊക്കെയാണെന്ന് അറിയില്ല. അവര ശ്രദ്ധിക്കാന് പറ്റിയില്ല. ചിലപ്പോള് ബന്ധുക്കളായിരുന്നിരിക്കണം''. ഞാനദ്ദേഹത്തോട് ഒരുമാസമായി പൊലീസ് കസ്റ്റഡിയിലാരിക്കുമ്പോള് എങ്ങനെ അവരോട് വരാന് പറയാന് പറ്റുമായിരുന്നു എന്ന് ചോദിച്ചു. ഡി.എസ്.പിക്ക് ദേഷ്യംവന്ന് മുഖത്ത് ആഞ്ഞടിച്ചു. അവിടെയുണ്ടായിരുന്ന പൊലീസുകാരോടും അടിക്കാന് പറഞ്ഞു. ബന്ധുക്കള് കോടതിയില് വന്നത് ഇഷ്ടപ്പെടാത്തതിനും പോലും മര്‍ദനം!\nമൂന്നാം തവണ കോടതിയില് ഹാജരാക്കിയത്് ഞങ്ങളെ പാര്‍പ്പിച്ചിരുന്ന പൂനമല്ലി പ്രത്യേക ജയിലില് തന്നെയായിരുന്നു. ആ ജയില് സമുച്ചയം സി.ബി.ഐ. ആളുകളെ തടവിലാക്കാനും പീഡിപ്പിക്കാനുമായി ഏറ്റെടുത്താണ്. മല്ലിഗൈയില് നിന്ന് എന്നെ ഓഗസ്‌ററ്3ന് പുനമലൈ സബ്ജയിലിലേക്ക് കൊണ്ടുപോയി. അപ്പോള് ഡി.എസ്.പി. രാമകൃഷ്ണനായിരുന്നു ചുമതല. ദിവസവും ഉദ്യോഗസ്ഥര് പീഡനം അഴിച്ചുവിട്ടു.\nസബ്ജയിലിലെ ഓഫീസ് ശരിക്കും പീഡന അറയായിരുന്നു. അവിടെ വച്ചും പീഡിപ്പിക്കപ്പെട്ടു. വിവിധ ദിവസങ്ങള് അടയാളപ്പെടുത്തിയ, കൈകൊണ്ടെഴുതിയ കടലാസുകളില് ഒപ്പിടാന് എസ്.പി. ത്യാഗരാജന് ആവശ്യപ്പെട്ടു. ആ സമയത്ത് ഉദ്യോഗസ്ഥര് പീഡനം ഒഴിവാക്കി. കടലാസുകളില് എഴുതിയതെന്തെന്ന് വായിക്കാന് അനുവദിച്ചില്ല. ഇതില് ഒപ്പിട്ടാല് മോചിപ്പിക്കപ്പെടും എന്നാണ് പറഞ്ഞത്. ആ സമയത്ത് ടാഡ നിയമം എന്താണെന്ന് അറിയുമായിരുന്നില്ല. എനിക്ക് മാത്രമല്ല, തമിഴ്‌നാട്ടിലെ എല്ലാവര്‍ക്കും ടാഡ പുതിയ കാര്യമായിരുന്നു. ഈ സഹചര്യത്തില് മര്‍ദനം താങ്ങാനാവാതെ ഞാന് രേഖകളില് അവരുടെ നിര്‍ദേശപ്രകാരം ഒപ്പിട്ടു. ജീവന് രക്ഷപെടുമെന്ന പ്രതീക്ഷയില്. പക്ഷേ, അന്ന് ജീവന് രക്ഷിക്കാന് ഇട്ട ഒപ്പുകള് ഇന്നെന്റെ ജീവന് ആവശ്യപ്പെടുന്നു. രേഖകള് ഒപ്പിട്ടശേഷം അവരെന്നെ തടവറമുറിയില് വീണ്ടും അടച്ചു. ഞാന് കരയാന് തുടങ്ങി. ഡ്യൂട്ടിയില് ഉണ്ടായിരുന്ന പൊലീസുകരന് എന്നോട് 'എന്തിനാണ് നീ കരയുന്നത് 'എന്ന് ചോദിച്ചു. ഞാനെല്ലാം അദ്ദേഹത്തോട് പറഞ്ഞു. അദ്ദേഹം ആശ്വസിപ്പിച്ചു. പൊലീസ് കസ്റ്റഡിയലുള്ളപ്പോള് ഇടുന്ന ഒപ്പിന് കോടതിയില് വിലയില്ല. അതിനാല് രേഖയില് എന്തെഴുതിയാലും അത് നിന്നെ ബാധിക്കില്ല''. ഞാന് അത് വിശ്വസിച്ചു. മനുഷ്യസ്‌നേഹം ആ വാക്കുകളില് നിഴലിച്ചിരുന്നു. ആ പൊലീസുകാരന്റെ പ്രസ്താവനയില് സത്യമുണ്ടായിരുന്നു. സാധാരണ നിയമപ്രക്രിയയിലെ പരിചയംവച്ചാണ് അദ്ദേഹം അങ്ങനെ പറഞ്ഞത്. ടാഡയെപ്പറ്റി ഒന്നുമറിയില്ല എന്നതായിരുന്നു ദുരന്തം.\nഎനിക്ക ടാഡ എന്തെന്ന് അറിയുമായിരുന്നല്ല. അതില് കസ്റ്റഡിയില് നടത്തുന്ന കുറ്റസമ്മത മൊഴിക്കുള്ള പ്രാധാന്യവും അറിയുമായിരുന്നില്ല. കുറ്റസമ്മത പ്രസ്താവനക്കുള്ള നിയമ പ്രത്യാഘാതങ്ങളെപ്പറ്റയും ധാരണയുണ്ടായിരുന്നില്ല. എന്നിട്ടും ഞാനതില് ഒപ്പിട്ടത് അങ്ങനെ നിര്‍ബന്ധിക്കപ്പെട്ടത് കൊണ്ടായിരുന്നു.\nഞാന് പീഡിക്കപ്പെട്ട അതേ 'പീഡന അറ', ഓഗസ്റ്റ് 16 ന് കോടതിയായി മാറുകയും ആതേ മുറിയില് ജഡ്ജി നടപടികള് നടത്തുകയും ചെയ്തു. മുഴുവന് സമുച്ചയവും സി.ബി.ഐ. നിയന്ത്രണത്തിലായിരുന്നു. ജഡ്ജിക്കുമുന്നില് കൊണ്ടുപോകുമ്പോള് ഡി.എസ്.പി. രഹോത്തമും മറ്റ് ഉദ്യോഗസ്ഥരും ഭീഷണിപ്പെടുത്തി.'' നീ പീഡനത്തെപ്പറ്റി എന്തെങ്കിലും പറഞ്ഞാല് ഞങ്ങള് വീണ്ടും നിന്നെ പീഡിപ്പിക്കും. പിന്നെ വെടിവച്ചുകൊല്ലും, നീ രക്ഷപ്പെടാന് ശ്രമിക്കുന്നതിനിടയില് വെടിച്ചതാണെന്ന് പറയും'' അതായിരുന്നു ജയിലിലെ ഭീതിദമായ അവസ്ഥ, നിയമത്തിലെ അജ്ഞത വായടക്കാന് എന്നെ നിര്‍ബന്ധിച്ചു.\n1991 സെപ്റ്റംബര് ഒന്നിനായിരുന്നു മൂത്ത സഹോദരിയുടെ വിവാഹം. പ്രത്യേക കോടതിയില് വിവാഹത്തില് പങ്കെടുക്കാന് അനുവാദം ചോദിച്ചു. ഏക സഹോരന് എന്ന നിലയില് എന്റെ സാന്നിധ്യം പ്രധാനമായിരുന്നു. അനുവാദം നിഷേധിക്കപ്പെട്ടു. വിവാഹം ദുഖഭരിതമായ അന്തരീക്ഷത്തില് നടന്നു.\nജയിലില് സാധാരണ തടവുകാരോടുള്ള സമീപനമല്ല ഉണ്ടായത്. ജയിലിലെ എന്റെ പെരുമാറ്റത്തേക്കാള് കേസില് മരിച്ചയാളുടെ സാമുഹ്യ പദവിയാണ് പരിഗണിക്കപ്പെട്ടത്. അതിനാല് പുതിയ ചട്ടങ്ങള് എനിക്കായി ചുമത്തപ്പെട്ടു. അതിന് ശേഷം ഇന്നോളം ഏകാന്തതടവിന് അടച്ചു. വധശിക്ഷക്ക് വിധിക്കപ്പെട്ട ആളുകളെപ്പോലും ഏകാന്തതടവിന് അടക്കരുതെന്ന് സുപ്രീംകോടതി നിര്‍ദേശമുള്ളപ്പോഴായിരുന്നു അത്. കഴിഞ്ഞ ഒമ്പതുവര്‍ഷമായി ഒരൊറ്റ സെല്ലിലാണ് ഞാന് ഏകാന്ത തടവിന് അടക്കപ്പെട്ടിരിക്കുന്നത്.\n1992 മുതല് മൂന്നുവര്‍ഷം രക്തബന്ധമുള്ള ബന്ധുക്കളെ മാത്രമേ എന്നെ കാണാന് അുവദിച്ചുള്ളു. മുത്തശ്ശനും മുത്തശ്ശിക്കുമെല്ലാം കാണാനുള്ള അനുമതി നിഷേധിക്കപ്പെട്ടു. അഭിഭാഷര്‍ക്കുപോലും കേസുമായി ബന്ധപ്പെട്ട് വന്നുകാണാന് ശരിക്കും അനുവദിച്ചില്ല. കൂടിക്കാഴ്ച ഫൈബര് ഗ്ലാസിന്റെ അപ്പുറവും ഇപ്പുറവുമായി നിന്നു മാത്രമേ സാധ്യമാകുമായിരുന്നുള്ളൂ അഭിഭാഷകരോട് ഞങ്ങള്‍ക്ക് ശരിക്കും ആശയവിനിമയം നടത്താനായില്ല. അഭിഭാഷകരോട് സ്വതന്ത്രമായി സംസാരിക്കാന് ഒരു തടവുകാരനും അവകാശം നിഷേധിച്ചൂകൂടാ എന്ന ഹൈക്കോടതി നിര്‍ദേശമുണ്ടായിരുന്നിട്ടുപോലും അവസാനം വരെ അത് എനിക്ക് നിഷേധിക്കപ്പെട്ടു.\nഅന്യായവും ജനാധിപത്യവിരുദ്ധവുമായ വിചാരണ നടപടികളിലൂടെ ടാഡകോടതി ഞാനുള്‍പ്പടെ 26 പേര്‍ക്ക് വധശിക്ഷ വിധിച്ചു.\n. കുറ്റവാളിയാണെന്ന് വിധിച്ചതിന് കാരണമായി പറഞ്ഞത് ഞാന് രാജീവ് ഗാന്ധിയെ കൊലപ്പെടുത്തിയ 'ബെല്‍റ്റ് ബോംബ്' കൂട്ടിയോജിപ്പിക്കാന് സഹായിച്ചുവെന്നാണ്.\nപക്ഷേ,രാജീവ് കേസിലെ മുഖ്യ അന്വേഷണ ഓഫീസറും 2005 ല് ഡി.എസ്.പിയായി വിരമിക്കുകയും ചെയ്ത കെ. രാഹോത്തം അവര്‍ക്ക് ഒരു തെളിവും എന്റെ കാര്യത്തില് ഇല്ലെന്ന് സമ്മതിച്ചിരുന്നു. തന്റെ അടുത്തകാലത്തിറങ്ങിയ ' രാജീവ് വധകേസ്', എന്ന പുസ്തകത്തിലും അഭിമുഖങ്ങളിലും 'ബെല്‍റ്റ് ബോംബ് യോജിപ്പിച്ചയാളാരെന്നുള്ള വിഷമപ്രശ്‌നം' ഇതുവരെ സി.ബിഐക്ക് പരിഹരിക്കാനായിട്ടില്ലെന്ന് അദ്ദേഹം പറയുന്നു. ആ ഉത്തരമില്ലാത്ത ചോദ്യം പൂരിപ്പിക്കാനായി എന്നെ ഉപയോഗപ്പെടുത്തുകയായിരുന്നോ?\n. സി.ബി.ഐ വാദിച്ചത് ഞാനാണ് ബോംബ് കൂട്ടിയോജിപ്പിച്ചതെന്നാണ്. കാരണം, ഞാനൊരു9വോള്‍ട്ട് ബാറ്ററി സെല്ല് മേടിച്ചിരുന്നുവെന്നാണ്. ഇലക്‌ട്രോണിക് ആന്‍ഡ് കമ്യൂണിക്കേഷനിലെ ഡിപ്ലോമ അത്തരം ഒരു കഥ മൊനയാന് അവരെ സഹായിച്ചു. അത് മാധ്യമങ്ങളിലൂടെ പ്രചരിപ്പിക്കുകയും ചെയ്തു. പക്ഷേ അവര് ഒരിക്കലും ബോംബില് ഉപയോഗിച്ച ഒമ്പത് വാട്ട് സെല് ഞാന് മേടിച്ചതാണെന്ന് തെളിയിച്ചിട്ടില്ല.\nസത്യത്തില് ഞാനൊരിക്കലും ഒരു ഒമ്പത് വോട്ട് ബാറ്ററി മേടിച്ചിട്ടില്ല, അത്തരമൊന്ന് ആര്‍ക്കും നല്‍കുകയും ചെയ്തിട്ടില്ല. പക്ഷേ സി.ബി.ഐ. അങ്ങനെ ഞാന് ചെയ്തിട്ടുണ്ടെന്ന് തെളിയിച്ചു. അതിന്റെ എന്റെ ഷര്‍ട്ടിന്റെ കീശയില് നിന്ന കണ്ടെത്തിയതെന്ന്് പറഞ്ഞ് ഒരു രശീത് ഹാജരാക്കി.\nഇരുപതുവര്‍ഷം മുമ്പ് ചെന്നൈയിലെ ഏതെങ്കിലും ഒരു പെട്ടിക്കടയില് ബാറ്ററികള് മേടിച്ചാല് അതിന് രസീത് നല്‍കുമെന്നും, ഒരു കുറ്റവാളി അത്തരം ഒരു രശീത് കൈയില്‍വച്ചുകൊണ്ടിരിക്കുമെന്നുള്ള വാദങ്ങള് വായനക്കാരുടെ സാമാന്യബോധത്തിനും മനസാക്ഷിക്കും വിടുന്നു.\n. കുറ്റസമ്മത മൊഴിയനുസരിച്ച് ഞാന് മാസവേതനത്തിന് എല്.ടി.ടിക്കുവേണ്ടി പ്രവര്‍ത്തിക്കുന്നയാളാണ്. ഞാന് പല എല്.ടി.ടി.ഇ അംഗങ്ങള്‍ക്കുവേണ്ടിയും മുതിര്‍ന്ന എല്.ടി.ടി.ഇ വ്യക്തിത്വമായ ശിവരശനുവേണ്ടിയും പ്രവര്‍ത്തിച്ചതായും കുറ്റസമ്മത മൊഴില് സമ്മതിക്കുന്നു. പക്ഷേ ഒരിടത്തും ഞാന് കൊലപാതകത്തില് പങ്കെടുത്തത സമ്മതിച്ചതായി പറയുന്നില്ല.\n. 1991 മെയ്7നുള്ള വയര്‍ലെസ് സന്ദേശത്തിന്റെ അടിസ്ഥാനത്തില് മൂന്ന് പേര്‍ക്കാണ് ഗൂഢാലോചന അറിയാവുന്നത്. ശിവരശന്, ശുഭ, തനു എന്നിവര്‍ക്ക്. ഇത് ആദരണീയ ജഡ്ജിമാര് അംഗീകരിച്ചിട്ടുണ്ട്. എന്റെ പ്രസ്താവന അനുസരിച്ച് ഞാന് ശിവരശന്9വോള്‍ട്ട് ബാറ്ററിയും കാര് ബാറ്ററിയും മോട്ടോര് സൈക്കിളും നല്‍കിയത് ഏപ്രില് ഏഴിന് മുമ്പാണ്. അപ്പോള് ഈ സാധനങ്ങള് മേടിച്ചെങ്കില് അതിനുപിന്നില്ലുള്ള ചേതോവികാരം എന്തെന്ന് എനിക്കറിയില്ലെന്നത് വ്യക്തമാണ്.\n. പ്രസ്താവന പ്രകാരം സംഭവം നടക്കുന്ന മെയ് 21 ന് രാത്രി 9.30 ന് ഞാന് ഭാഗ്യനാഥനൊപ്പം ഒരു സിനിമക്ക് പോയിരിക്കുകയായിരുന്നു. സംഭവത്തെപ്പറ്റിയും ഗൂഢാലോചനയെും പറ്റി അറിയമായിരുന്നെങ്കില് കുറ്റകൃത്യം നടക്കുമ്പോള് എനിക്കതിനാകുമായിരുന്നോ? (പ്രസ്താവന പ്രകരം രാജീവ്ഗാന്ധി വധത്തെപ്പറ്റി അറിയുന്നത് സിനിമ കഴിഞ്ഞ് മടങ്ങുമ്പോഴാണ്)\n. പ്രത്യേക കോടതി വധശിക്ഷ നല്‍കിയതിനെതുടര്‍ന്ന് സുപ്രീംകോടതിയില് ഞാന് നല്‍കിയ അപ്പീല് തള്ളി വധശിക്ഷ ശരിവച്ചു. പക്ഷേ വിധിയില്, രാജീവ് ഗാന്ധി വധം ഭീകരവാദ നടപടിയെല്ലന്നും, കൊലപാതകിക്ക് രാജീവ് ഗാന്ധിയെയും തന്നെയും സ്വയം കൊലപ്പെടുത്തുക എന്നതില് കവിഞ്ഞ് മാറ്റൊരു താല്‍പര്യവും ഇല്ലെന്നും വ്യക്തമാക്കുന്നു. ടാഡ മാര്‍ഗനിര്‍ദേശങ്ങള്‍ക്ക് കീഴിലെ വിചാരണ നടപടികളെ സുപ്രീംകോടതി ചോദ്യം ചെയ്യുകയും അത് അനുചിതമാണെന്ന് പറയുകയും ചെയ്തു.\nപക്ഷേ, എനിക്ക് ശിക്ഷ വിധിക്കപ്പെട്ടത് ടാഡ നിയമത്തിനു കീഴില് ഞാന് നല്‍കിയ 'കുറ്റസമ്മത മൊാഴി'യെ അടിസ്ഥാനമാക്കിയാണ്'. ഈ കേസില് ടാഡ നിയമം അനുചിതമാണ് എന്ന് സുപ്രീംകോടതി തന്നെ പറയുമ്പോള് എങ്ങനെ ടാഡ നിയമത്തിന് കീഴില്, പൊലീസ് കസറ്റ്ഡിയില് ഞാന് നടത്തിയ കുറ്റസമ്മതം സുപ്രീംകോടതി സ്വീകരിക്കുകയും, അതിന്റെ അടിസ്ഥാനത്തില് വശിക്ഷവിധിക്കുകയും ചെയ്തു.\nടാഡ നിയമം പോലെയുള്ള ഒരു കരിനിയമത്തിന്റെ അടിസ്ഥാനത്തിലുള്ള അപരിമിതമായ അധികാരത്തിന് കീഴില് എങ്ങനെയാണ് കുറ്റ സമ്മത മൊഴികള് എടുക്കുന്നതെന്ന് ആര്‍ക്കും ആലോചിക്കാം. ഞാന് കടുത്ത പീഡനത്തിനും ബലപ്രയോഗത്തിനും വിധേയനാക്കപ്പെടുകയും രക്തംകൊണ്ട് കുറ്റസമ്മതമൊഴിയില് ഒപ്പുവയ്ക്കപ്പെടേണ്ടിയും വന്നു. ഒരു പൊതു നപടിയെന്ന നിലയില് കോടതി കുറ്റസമ്മത പ്രസ്താവനകള്‍ക്ക് അധികം പ്രാമുഖ്യം നല്‍കാറില്ല. എക്ഷേ ഒരു മടിയുമില്ലാത്ത എന്റെ കാര്യത്തില് അത് ലംഘിക്കപ്പെട്ടു.\n.അതിനേക്കാള്, കുറ്റസമ്മത മൊഴി രേഖപ്പെടുത്തിയ ത്യാഗരാജനെപ്പറ്റി പറയേണ്ടതുണ്ട്. കേസില് അറസ്റ്റിലായ 26 വ്യക്തികളില് 17 പേരുടെ കുറ്റസമ്മതമൊഴികള് രേഖപ്പെടുത്തിയത് സി.ബി.ഐ. എസ്.പി. ത്യാഗരാജനാണ്. രാജീവ് ഗാന്ധി വധക്കേസില് ചില കുറ്റാരോപിതരെ രക്ഷിക്കാനായി അദ്ദേഹം വ്യാജരേഖകള് സമര്‍പ്പിക്കാന് ശ്രമിച്ചിരുന്നു. എങ്ങനെയാണ് രാജീവ് ഗാന്ധി കേസില് കുറ്റ സമ്മത മൊഴികള് ലഭിച്ചതെന്ന് പറയേണ്ട കാര്യമുണ്ടോ?\n1993 ല് കേരളത്തിലെ കോട്ടയം എന്ന സ്ഥലത്ത് അഭയ എന്ന കന്യാസ്ത്രീ ബലാല്‍സംഗത്തിന് വിധേയമാകുകയും കൊലപ്പെടുകയും ചെയ്തു. അന്വേഷണ ഉദ്യോഗസഥന് തോമസ് വര്‍ഗീസായിരുന്നു. തോമസ് വര്‍ഗീസ് വലിയ രീതിയിലുള്ള കുഴപ്പങ്ങള്‍ക്ക് വിധേയനായി. ഒടുവില് മാധ്യമങ്ങള്‍ക്ക് മുന്നില് വന്ന്, താന് ജോലി രാജിവയ്ക്കുകയാണെന്ന് അദ്ദേഹം പറഞ്ഞു. അതിനു പറഞ്ഞ കാരണം ത്യാഗരാജന് കേസ് ആത്മഹത്യയാക്കി അവസാനിപ്പിക്കാന് തന്റെ മേല് വലിയതോതില് സമ്മര്‍ദം ചെലുത്തുന്നൂവന്നാണ്. ത്യാഗരാജന്റെ വിശ്വാസ്യത കോടതി ചോദ്യം ചെയ്യുകയും അപലപിക്കുകയും ചെയ്തിട്ടുണ്ട്. പതിനാറ് വര്‍ഷത്തിനുശേഷം, 2009 ല് സിസ്റ്റര് അഭയക്കേസ് വീണ്ടും അന്വേഷിക്കുകയും അവരുടെ കൊലപാതകികളെ അറസ്റ്റ് ചെയ്യുകയും ചെയ്തു.\nഅതേ ത്യാഗരാജന് രേഖപ്പെടുത്തിയ കുറ്റസമ്മതമൊഴി എന്റെ കാര്യത്തില് എങ്ങനെ സത്യമാവും?\n. ഇന്ന് റദ്ദാക്കപ്പെട്ട ടാഡ നിയമത്തിന് കീഴില് കേസ് അന്വേഷിച്ചതിനാല് അടിസ്ഥന അവകാശങ്ങളും നിയമപരിരക്ഷയും നിഷേധിക്കപ്പെടുകയും ചെയ്തു. അങ്ങനെ എന്റെ ഭാഗത്തുള്ള സത്യം മുന്‍വിധികളാല് കുഴിച്ചുമൂടപ്പെട്ടു.\nകേസ് ജില്ലാ കോടതിയിലാണ് വിചാരണ ചെയ്തിരുന്നതെങ്കില്, ഹെക്കോടതിയെയും സുപ്രീംകോടതിയെയും സമീപിക്കാന് അവസരമുണ്ടാവുമായിരുന്നു. ഈ രീതിയിലുള്ള നടപടി ഇന്ത്യയില് നിരവധി കേസുകളില് ശരിയായ വിധി ലഭ്യമാക്കാന് സഹായിച്ചിട്ടുണ്ട്. പക്ഷേ, എനിക്ക് ഹൈക്കോടതിയുടെ നീതി തെറ്റായി തന്നെ നിഷേധിക്കപ്പെട്ടു. പകരം കേസ് വിചാരണചെയ്തത് അനുചിതമായ ടാഡ നിയമത്തിന് കീഴില് പ്രത്യേക കോടതിയിലായിരുന്നു.\n.ലോകത്ത് ആദ്യമായിട്ടാവും അപൂര്‍വങ്ങളില് അപൂര്‍വമായ വധശിക്ഷ 26 വ്യക്തികള്‍ക്ക് കോടതി ഒരുമിച്ച് വിധിക്കുന്നത്. സുപ്രീംകോടതിക്ക് നന്ദിയുണ്ട് അതില് 22 പേരുടെ വധശിക്ഷ റദ്ദാക്കിയതില്. 26 പേര്‍ക്ക് വധശിക്ഷ വിധിച്ചതിലൂടെ പ്രത്യേക കോടതിയുടെ ഏകപക്ഷിയമായ ചായ്‌വും, മുന്‍വിധികളും ഏതൊരാള്‍ക്കും സങ്കല്‍പിക്കാനാവും. ഒരിക്കല് കൂടി നീതിപൂര്‍വകമായ വിചാരണ ലഭിച്ചാല് നിരപാധിത്വം തെളിയിക്കാനാവുമെന്ന ആത്മവിശ്വാസം എനിക്കുണ്ട്. വിദേശരാജ്യങ്ങളില് നിന്ന് വ്യത്യസ്തമായി നമ്മുടെ ക്രമിനല് നിയമം പുനര്‍വിചാരണ അനുവദിക്കുന്നില്ല. ആദരണീയായ ഇന്ത്യന് പ്രസിഡന്റിന്റെ ദയാഹര്‍ജിക്ക് മുന്നിലാണ് ഞാന്.\nമുകളില് പറഞ്ഞ വാദങ്ങള് റിവ്യു ഹര്‍ജിയില് ഉന്നയിച്ചിരുന്നെങ്കില് സത്യം ജഡ്ജിമാര്‍ക്ക് മനസിലാകുമായിരുന്നില്ലേ എന്ന് നിങ്ങള് ചോദിക്കാം. വസ്തമെന്തെന്നാല് റിവ്യൂ ഹര്‍ജിയില് അഭിഭാഷകന് മുകളില് പറഞ്ഞ വസ്തുതകളേക്കാള് കൂടുതല് വാദങ്ങള് ഉന്നയിച്ചിരുന്നു. റിവ്യൂ ഹര്‍ജിയില് എന്റെ നിരപരാധിത്വവും, എനിക്കുമേലുണ്ടായ അനീതികളും അക്കമിട്ടു പറഞ്ഞിരിന്നു. എന്നാലും നീതി നിഷേധിക്കപ്പെട്ടു.\nദുരന്തം ഇതാണ്- ജസ്റ്റിസ് വാധവ റിവ്യു ഹര്‍ജി പരിണിച്ച് പറഞ്ഞു ''കുറ്റവാളികള് എന്നു വിധിക്കപ്പെട്ടവരുടെ റിവ്യൂ ഹര്‍ജിയില് ഹാജരായ ശ്രീ. നടരാജന് ഹര്‍ജിക്കാര് കുറ്റവാളികളെന്ന കണ്ടെത്തിയ വസ്തുതകള് ചോദ്യം ചെയ്തില്ല, വധശിക്ഷ നല്‍കിയതിനെപ്പറ്റിയുള്ള പ്രശ്‌നങ്ങളില് മാത്രമാണ് പുനപരിശോധന ആവശ്യം ഒതുക്കിയത്''. അയാതത് അഭിഭാഷകര് ഞങ്ങള് കുറ്റക്കാരാണെന്ന് മറ്റൊരു അര്‍ഥത്തില് സമ്മതിച്ചുവത്രെ!\nപക്ഷേ പുന:പരിശോധാന ഹര്‍ജിയിലൂടെ പോയാല് നിങ്ങള്‍ക്ക് അത് തെറ്റാണെന്ന് മനസിലാവും. സുപ്രീംകോടതിയുടെ നീതിയില് എനിക്ക് പൂര്‍ണ പ്രതീക്ഷയുണ്ടായിരുന്നു.\nപക്ഷേ, എറ്റവും മോശമായ രീതിയില് ഞാന് നിരാശനാക്കപ്പെട്ടു. ഇത് ജുഡീഷ്യറിക്കെതിരെയുള്ള ആരോപണമായി നിങ്ങള് കരുതില്ലെന്ന് പ്രതീക്ഷിക്കട്ടെ. കോടതവിധയില് തെറ്റുണ്ട്. എന്നാല്, പൊതുവില് ലോകം കോടതിയുടെ പ്രസ്താവനയേ അംഗീകിക്കുവെന്നൂം എനിക്കറിയാം.\nസുപ്രീം കോടതി വിധി അറിഞ്ഞപ്പോള്, ലെനിന് പണ്ട് പറഞ്ഞ കാര്യങ്ങളാണ് വേദനയോടെ ഞാന് ഓര്‍ത്തതത്. ''ലോകത്തിലെ ഏറ്റവും മോശം കേസുകളെ ജഡ്ജിമാര് പിന്തുണച്ചിട്ടുണ്ട്. കേസിന്റെ രണ്ടു വശങ്ങളും ജഡ്ജിമാര് കേട്ടു എന്നത് കൊണ്ട്, സത്യം പുറത്തുവരുമെന്ന് കരുതരുത്്'.\nഭാവിയെപ്പറ്റി ആശങ്കയുണ്ട്. ഭൂതകാലത്തില് പല ഉദഹരണങ്ങളുള്ളപ്പോള് പ്രത്യേകിച്ചും. മുമ്പ് കേഹാര് സിംഗിനെ നിഷ്ഠൂരമായി തൂക്കിലേറ്റി. ആരും ശബ്ദമുയര്‍ത്തിയില്ല. പക്ഷേ, എന്റെ അസ്ഥ അതല്ല. അത് പറയുന്നതില് സന്തോഷമുണ്ട് എനിക്കുവേണ്ടി ഉയര്‍ത്തപ്പെട്ട ശബ്ദങ്ങള് പ്രചോദിപ്പിക്കുന്നു.\nഎന്റെ മേല് ചുമത്തിയ 'കൊലപാതി' എന്ന പ്രതിഛായ സാവധാനം മാഞ്ഞുകൊണ്ടിരിക്കുകയാണ്. ജയിന് കമ്മിഷന് ഉത്തരവിനെ തുടര്‍ന്ന് രൂപവത്കരിച്ച ബഹുമുഖ നിരീക്ഷണ സമതി (എം.ഡി.എം.എ)യുടെ അനേവഷണ റിപ്പോര്‍ട്ട് പുറത്തുവരുമ്പോള് നിരവധി സത്യങ്ങള് വെളിച്ചത്തുവരും. പക്ഷേ, അതുവരുമ്പോള് എന്റെ അവസ്ഥന്തൊവും?\nമുംബൈ ഹൈക്കോടതിയില് നിന്ന് വിരമിച്ച ജസ്റ്റിസ് എച്ച്. സുരേഷ്, എന്റെ ജന്മനാട്ടില് നിന്നുള്ള നിയമസഭാംഗം എന്നിവരുടെ കത്തുകള്, സ്‌കൂള് അധ്യാപകന്റെയും, ഗ്രാമീണ ജനങ്ങളുടെയും പിന്തുണ തകര്‍ന്ന ഹൃദയത്തിന് നേര്‍ത്ത ആശ്വാസം പകര്‍ന്നതായിരുന്നു.\nമനുഷ്യാവകശ പ്രവര്‍ത്തകനും സുപ്രീംകോടതിയില് നിന്ന് വിരമിക്കുയും ചെയ്ത ജസ്റ്റിസ് വി.ആര്. കൃഷ്ണയ്യര് പ്രാധനമന്തിക്ക് അയച്ച് കത്തും, സോണിയ ഗാന്ധി, തമിഴ്‌നാട് മുഖ്യമന്ത്രി എന്നിവരുടെ കത്തുകളും നീണ്ട പോരാട്ടത്തിലെ വിജയങ്ങളായിരുന്നു. വളരെ മമ്പ് സോണിയാ ഗാന്ധി പ്രസിഡന്റിന് തയാനും തന്റെ കുടുംബവും ഈ കേസില് വധശിക്ഷ ആഗ്രഹിക്കുന്നില്ലെന്ന് പറഞ്ഞ് എഴുതിയിരുന്നു. അങ്ങനെ നളിനിയുടെ വധശിക്ഷ ജീവപര്യന്തമായി.\nഒമ്പതുവര്‍ഷമായി മകന്റെ നീതിക്കുവേണ്ടി പോരാടുന്ന അമ്മയുടെ ത്യാഗവും വേദനയും അറിയുക. ഞാന് അപേക്ഷിക്കുന്നു. ഞാന് സഹിച്ച ദരുതിങ്ങളുടെ പേരില്. ദയവായി എന്റെ ദുരിതങ്ങള് നീക്കുക.\nരാജീവ്ഗാന്ധിയെ സ്‌നേഹിക്കുന്നുവരോടും അതുപോലെ അദ്ദേഹത്തെ വിമര്‍ശിക്കുന്നവരോടും എനിക്ക് ചോദിക്കാനുണ്ട്, ഒരു നിരപരാധിയായ മനുഷ്യന് തൂക്കിലേറ്റപ്പെടണമെന്ന് നിങ്ങള് ശരിക്കും ആഗ്രഹിക്കുന്നുണ്ടോ? മനുഷ്യസ്‌നേഹവും, നീതിയുടെ പാത പിന്തുടരുകയും ചെയ്യുന്ന നിങ്ങളെപ്പോലുള്ള ഒരാള് അതിന് സമ്മതിക്കില്ലെന്ന് ഉറപ്പുണ്ട്.\nഒരു രാഷ്ട്രീയ സ്വധാീനവും പണക്കരുത്തുമില്ലാത്ത മനുഷ്യന് ഉയര്‍ത്തുന്ന സത്യത്തിന്റെ ശബ്ദത്തിന് ദയവായി നിങ്ങളുടെ കാതുകള് നല്‍കു. ഞാന് പറയുന്ന സത്യം നിങ്ങളുടെ ഹൃദയത്തിന്റെ അടിത്തട്ടില് തൊടുന്നുവെങ്കില് മോചനത്തിനായി ശബ്ദം ഉയര്‍ത്തുക. നീതി വിജയിക്കട്ടെ.\nമരണത്തെ ഭയമുണ്ടെന്നതിനേക്കാള്, വ്യാജ ആരോപണങ്ങളുടെ പേരില് കുറ്റവാളിയായി ലോകം വിട്ടുപോകാന് മടിയുണ്ട്. ഒരു കൊലപാതിയുടെ മാതാപിതാക്കളായി അച്ഛനുമ്മയെയും ശേഷിപ്പിച്ച് ലോകം വിട്ടു വിട്ടുപോകാനും വിഷമമുണ്ട്.\nഒരു പക്ഷേ, ഞാന് തൂക്ക് മരത്തിലേക്ക് നടക്കും. എന്റെ നിരപരാധിത്വം ഉറക്കെപ്പറഞ്ഞു തന്നെ.\nദുരിതങ്ങള് എനിക്കൊപ്പം അവസാനിക്കപ്പെടട്ടെ. അടുത്ത ദിവസം സൂര്യനുദിക്കുമ്പോഴെങ്കിലും എല്ലാവര്‍ക്കും തുല്യ നീതി ലഭിക്കണം.\nസംയോജനം/മൊഴിമാറ്റം: ആര്.കെ. ബിജുരാജ്\nPosted by Bijuraj at 1:50 AM\nLabels: എ.ജി. പേരറിവാളന്, എല്.ടി.ടി.ഇ, രാജീവ് ഗാന്ധി, വധശിക്ഷ, സി.ബി.ഐ\nkARNOr(കാര്‍ന്നോര്) September 5, 2011 at 8:36 AM\n[Shaf] September 5, 2011 at 9:12 AM\nsathyamano jayikunnath naam anveshikende?\nകാട്ടിപ്പരുത്തി September 5, 2011 at 11:27 AM\nഇത് സത്യമെങ്കിൽ ഈ ലോകത്തിൽ നീതി പൂർണ്ണമാവില്ലെന്ന എന്റെ വിശ്വാസം ബലപ്പെടുകയാണു.\nmomali September 5, 2011 at 1:05 PM\nഈ മനുഷ്യന് അപരാധിയാണോ നിരപരാധിയാണോ എന്ന വിധിയെഴുതാന് ഞാന് അശക്തനാണ്. ജയില് പീഡനം അവിശ്വസിക്കേണ്ട കാര്യവുമില്ല. പക്ഷെ ഈ കേസില് ജീവിച്ചിരിക്കുന്നവരും മരിച്ചവരുമായ ഒരുകൂട്ടം വന്‍സ്രാവുകള് ഉണ്ട്. അവരുടെ രോമം പോലും സ്പര്‍ശിക്കാന് കഴിയാത്തവര്‍ക്ക് ഇവരെ ശിക്ഷിക്കാന് അധികാരമുണ്ടോ? എന്ന ഒരു ചോദ്യം മനസ്സില് ഉയരുന്നു. ഒരു പക്ഷെ അവരെ രക്ഷിക്കാന് കൂടി ആണ് ഇവരെ ബലി കൊടുത്തത് എന്ന് നാളെ ചരിത്രം രേഖപ്പെടുത്തുമോ? എന്ന പേടിയും എന്നെ അലട്ടുന്നു...........\nUmmer koya kozhikode September 5, 2011 at 2:23 PM\nrajyathu kaattu needhi anuvadikkaruthu ...\nabubacker September 5, 2011 at 4:04 PM\nsimplan September 5, 2011 at 9:46 PM\nചുരുക്കത്തില്, ഇന്ത്യയിലെ സ്പെഷ്യല്-ജില്ല-ഹൈകോര്‍ട്ട്-സുപ്രീംകോര്‍ട്ടുകളില് ഇരിക്കുന്നവര് ഒന്നുകില് മണ്ടന്മാര് അല്ലെങ്ങില് അഴിമതിക്കാര് ആണെന്നാണ് നിങ്ങള് പറയുന്നതല്ലേ. ഒരു നിരപരാധി പോലും ശിക്ഷിക്കപെടതിരിക്കാനായി ആയിരം കുറ്റവാളികളെ വെറുതെ വിടുന്ന ഇന്ത്യന് നിയമ സംവിധാനം നിങ്ങളുടെ കാര്യത്തില് മാത്രം 'സൌദി/ചൈന കോടതി' ആയി മാറി? തികച്ചും ആശ്ച്ചര്യജനകം!!!\nsamyogee September 5, 2011 at 10:17 PM\nBolg postukalekkalum njan ee rajyathe neethi nirvahana samvidhanathe viswasikkunnu. But I am sure some thing misterious in Rajiv case. Anyway sathyam ennenkilum purathuvarukathanne cheyyum. Janadhipathyathil shikshavidhikal nadappilakkuka ennathinu valiya pradhanyamanullathe. Ellavarkkum oro nyayeekaranangal undakum ella nyayeekaranangalum viswasikkanumavilla.\nredcorr September 6, 2011 at 2:27 AM\n" ....ഒരു പക്ഷേ, ഞാന് തൂക്ക് മരത്തിലേക്ക് നടക്കും. എന്റെ നിരപരാധിത്വം ഉറക്കെപ്പറഞ്ഞു തന്നെ.\nദുരിതങ്ങള് എനിക്കൊപ്പം അവസാനിക്കപ്പെടട്ടെ. അടുത്ത ദിവസം സൂര്യനുദിക്കുമ്പോഴെങ്കിലും എല്ലാവര്‍ക്കും തുല്യ നീതി ലഭിക്കണം! "\nകഥകള് ഇനിയും പിറക്കും. വഴിപോക്കരെ പ്രതികളാക്കാനും പീഠന മുറികളില് തെളിവുകളുണ്ടാക്കാനും 'പ്രാവീണ്യ'മുള്ള നമുടെ പുകള്‍പെറ്റ പോലീസ് സംവിധാനം ഇനിയും കുറെയേറെ പേരറിവാളിനെ സൃഷ്ടിക്കും. നീതിയെ കഴുത്തറുത്ത് കൊന്നു ചുടുചോര നുണയുന്ന ഡ്രാക്കുളമാര് എന്നത്തേയും പോലെ നീതി സൌധങ്ങള്‍ക്ക് കാവല് തുടരും. ഒരായിരം സൂര്യോദയം ഒന്നിച്ച് ഉദിച്ചാലും നീതി പീഠം കണ്ണടച്ചുതന്നെയിരിക്കും.\nനീതി കോടതി വ്യവഹാരങ്ങളിലെ പദസന്ജയങ്ങളില് വെറുമൊരു വാക്ക് മാത്രമാണ്. പേരറിവാളിനു മുന്‍പേ തൂക്കിലേറ്റപ്പെട്ട, ജീവനറ്റ വാക്ക്!\nSharaf Salim September 6, 2011 at 3:07 AM\nvalare dhukakaramaya oru karyam, idheham oru LTTE pravarthakan aayirunnu ennathanu sathyam, ee lekhanam ezhuthayathu edhe parichaya sampannanaya advocate aanu, ithil shikshikkapedunna ellavarum niraparadhikal aanu ennu paranjittundu athinu thakka thelivukal ee lekhanathil illa, oru niraparadhiye shikshikkan padilla pakshe iyalde karyathil samshyam bakki, kollunnavarekkal niraparathikal kollappettavaranu atharum marakkanda\nസജി September 6, 2011 at 4:21 AM\nSreejith Panickar September 6, 2011 at 4:45 AM\nI liked the power of the words even though it isatranslation. But the truth is that you cannot expect the police to be very friendly in their approach towards an accused inaPrime Minister's murder case. Truth should prevail. If he is innocent, he should be let free. If he is culprit, he must be hanged. Nowhere in this writing did Perarivalan try to establish that there is no link between him and the other convicts. I am interested to know his stand on that. Instead of trying to establish his innocence, he used the word "Tamilian"afew times, which was totally uncalled for. He also tried to request mercy for some of the other convicts in this case. That also is doubtful. It is foolish to believe that he got all these information on the laws and all these quotes only now. He might have gained these over the years. So his thoughts could have come out early also.\nകുറ്റ്യാടിക്കാരന്|Suhair September 6, 2011 at 5:48 AM\nസത്യം മാത്രം വിജയിക്കട്ടെ....\nSimal Haneef September 6, 2011 at 10:09 AM\nIn India there are thousands of people like these in the Jails ....its fate ..Here the Law is applicable for poor and oppressed not for the rich :(\nജിപ്പൂസ് September 6, 2011 at 10:23 AM\n<<< ടാഡ നിയമം പോലെയുള്ള ഒരു കരിനിയമത്തിന്റെ അടിസ്ഥാനത്തിലുള്ള അപരിമിതമായ അധികാരത്തിന് കീഴില് എങ്ങനെയാണ് കുറ്റ സമ്മത മൊഴികള് എടുക്കുന്നതെന്ന് ആര്‍ക്കും ആലോചിക്കാം.ഞാന് കടുത്ത പീഡനത്തിനും ബലപ്രയോഗത്തിനും വിധേയനാക്കപ്പെടുകയും രക്തംകൊണ്ട് കുറ്റസമ്മതമൊഴിയില് ഒപ്പുവയ്ക്കപ്പെടേണ്ടിയും വന്നു. ഒരു പൊതു നപടിയെന്ന നിലയില് കോടതി കുറ്റസമ്മത പ്രസ്താവനകള്‍ക്ക് അധികം പ്രാമുഖ്യം നല്‍കാറില്ല. എക്ഷേ ഒരു മടിയുമില്ലാത്ത എന്റെ കാര്യത്തില് അത് ലംഘിക്കപ്പെട്ടു. >>>\n<<< ഇന്ന് റദ്ദാക്കപ്പെട്ട ടാഡ നിയമത്തിന് കീഴില് കേസ് അന്വേഷിച്ചതിനാല് അടിസ്ഥന അവകാശങ്ങളും നിയമപരിരക്ഷയും നിഷേധിക്കപ്പെടുകയും ചെയ്തു. അങ്ങനെ എന്റെ ഭാഗത്തുള്ള സത്യം മുന്‍വിധികളാല് കുഴിച്ചുമൂടപ്പെട്ടു.കേസ് ജില്ലാ കോടതിയിലാണ് വിചാരണ ചെയ്തിരുന്നതെങ്കില്, ഹെക്കോടതിയെയും സുപ്രീംകോടതിയെയും സമീപിക്കാന് അവസരമുണ്ടാവുമായിരുന്നു. ഈ രീതിയിലുള്ള നടപടി ഇന്ത്യയില് നിരവധി കേസുകളില് ശരിയായ വിധി ലഭ്യമാക്കാന് സഹായിച്ചിട്ടുണ്ട്. പക്ഷേ, എനിക്ക് ഹൈക്കോടതിയുടെ നീതി തെറ്റായി തന്നെ നിഷേധിക്കപ്പെട്ടു. പകരം കേസ് വിചാരണചെയ്തത് അനുചിതമായ ടാഡ നിയമത്തിന് കീഴില് പ്രത്യേക കോടതിയിലായിരുന്നു. >>>\n<<< ഇരുപതുവര്‍ഷം മുമ്പ് ചെന്നൈയിലെ ഏതെങ്കിലും ഒരു പെട്ടിക്കടയില് ബാറ്ററികള് മേടിച്ചാല് അതിന് രസീത് നല്‍കുമെന്നും, ഒരു കുറ്റവാളി അത്തരം ഒരു രശീത് കൈയില്‍വച്ചുകൊണ്ടിരിക്കുമെന്നുള്ള വാദങ്ങള് വായനക്കാരുടെ സാമാന്യബോധത്തിനും മനസാക്ഷിക്കും വിടുന്നു. >>>\n@simplan, ഇപ്പറഞ്ഞതൊക്കെ വായിച്ചിട്ടും ഒരു ആശ്ചര്യവും ഇല്ലെഡെയ്! ?\nഭരണകൂടവും അവരുടെ ചട്ടുകമായ 'നിയമപാലകരും' കൂടി അവസാനിപ്പിച്ചെടുത്ത ജീവിതങ്ങളും കേസുകളും നമുക്കു മുമ്പില് ഏറെയുണ്ട്.മുന് വിധിയോടെയും പക്ഷം പിടിച്ചുമുള്ള നിയമപീഢങ്ങളുടെ 'വിധി' കളും ഇതാദ്യമായല്ല.അവയില് നിന്നൊന്നും 'സത്യം' എന്തെന്ന് തിരിച്ചറിയാന് കൂട്ടാക്കാത്ത നമ്മെപ്പോലുള്ളവര് ഉള്ളിളത്തോളം പേരറിവാളന്മാര് ഇനിയും ഉണ്ടായിക്കൊണ്ടിരിക്കും.\nപാറക്കണ്ടി September 7, 2011 at 8:43 AM\nനീതി പുലരുന്നില്ലെങ്കില് സൃഷ്ട്ടിക്കപ്പെടുന്നത് വലിയൊരു തിന്മയാണ് എന്നകാര്യം എപ്പോഴും ഓര്‍ക്കുക .ആയിരം അപരാധികള് രക്ഷപ്പെട്ടാലും ഒരു നിരപരാധിപോലും ശിക്ഷിക്കപ്പെടരുത് എന്ന ആപ്തവാക്യം നമുക്ക് മുന്നില് വന്നു നമ്മെ പരിഹസിക്കുവാന് ഇടവരുത്തരുത് ...\nharbin September 7, 2011 at 8:53 PM\nharbin September 8, 2011 at 4:04 AM\nഎനിക്ക് മനസിലാകുന്നില്ല നിന്റെ മലയാളം ആരാണ് ഇതിനു പിനില് ?രാജീവ് ഗാന്ധി യെ കൊന്നവരോട് മൃദു സമീപനം സാധ്യമല്ല . ഭീകരര്, അവര് ചെയുന്ന തെറ്റിന് വിധി എന്നും വിളയടിയത് നിരപരതിയുടെ നെഞ്ചിലൂടെ തന്നെ യനനു. എന്നാലും നിന്നെ ഒരു നിരപരധിയായി കാണാന് കഴിയില്ല മോനെ . നീ എഴുതിയത് സത്യമാണെങ്കില് നീ നിരപരാധി തന്നെ പക്ഷെ ഇതല്ല സത്യം എന്ന് ഞാന് ഉറച്ചു വിശ്വസിക്കുന്നു . പക്ഷെ നീ എന്നും ഭീകരരവാന് ശ്രമിക്കുന്ന പുതിയ തലമുറയ്ക്ക് ഒരു ചോദ്യ ചിന്നമാന്നു ?\nകൊട്ടോട്ടിക്കാരന്... September 8, 2011 at 9:41 AM\nഎനിയ്ക്കെന്തോ... ഇന്ത്യയിലെ നീതിപീഠത്തെയും നീതിപാലകരെയും നിയമപാലകരെയും അത്രകണ്ട് വിശ്വാസമില്ല. ഭൂരിഭാഗവും അനീതിപാലകരാണ്. ആരുടെയെങ്കിലുമൊക്കെ മേൽ പഴിചാരി തടിയൂരുന്ന, കുപ്രസിദ്ധിനേടുന്ന കള്ളന്മാർതന്നെയാണു കൂടുതലും.\nകൊട്ടോട്ടിക്കാരന്... September 8, 2011 at 9:44 AM\nനിരപരാധികളെ കള്ളക്കേസിൽ കുടുക്കി പീഢിപ്പിയ്ക്കുന്ന നൂറുകണക്കിനു കേസുകൾ എനിക്കു ചൂണ്ടിക്കാണിക്കാനാവും.\nഅനന്തമജ്ഞാതനവര്‍ണനീയന് September 9, 2011 at 5:56 AM\nപേരരിവാളന് പറയുന്നതനുസരിച്ച് അയാളും മറ്റു പ്രതികളും ആരും തെറ്റുകാരല്ല.\nപിന്നെ ആരാണ് ആ പാതകം ചെയ്തത് ?\nഎല്ലാ പ്രതികള്‍ക്കും അവരുടെതായ ന്യായങ്ങള് പറയാനുണ്ടാകും.\nനിരവധി കോടതികള് അതും തെളിവുകളും എല്ലാം പരിശോദിച്ചാണ് ഈ വിധി പറഞ്ഞിട്ടുള്ളത്.\nപൊതു സമൂഹം മൊത്തം പറയുന്നതും വിശ്വസിക്കുന്നതും തെറ്റും ഈ കുറ്റവാളി പറയുന്നത് മാത്രം ശരിയും എന്ന് പറയുന്ന ഇത്തരം 'മനുഷ്യാവകാശ കൊണ്ടാടലുകള്' ആണ് ഇന്ത്യയില് വീണ്ടും വീണ്ടും ആവര്‍ത്തിക്കുന്ന സ്ഫോടനങ്ങള്‍ക്കും തീവ്രവാദത്തിനും പ്രധാന കാരണം.\nകുറ്റവാളികളെ ശക്തമായി ശിക്ഷിക്കുക തന്നെ വേണം.\nപഥികന് September 9, 2011 at 7:29 PM\nപലപല പുനപരിശോധനകളിലൂടെ 26 പേരുടെ വധശിക്ഷയിൽ 22 പേരുടെ വധ ശിക്ഷ ഒഴിവാക്കപ്പെട്ടു. (വധശിക്ഷ ഒഴിവാക്കിയെന്നതിനർത്ഥം നിരപരാധികളായി വിധിചു എന്നല്ലല്ലോ?).\nഎന്നിട്ടും ചിലർക്കെതിരെയുള്ള വധശിക്ഷ നിലനില്ക്കുന്നു എൻകിൽ ശക്തമായ തെളിവു നിലനില്ക്കുന്നു എന്നല്ലേ കരുതേണ്ടതു?.\nഒരു നിരപരാധിയും ശിക്ഷിക്കപ്പെടാതിരിക്കാൻ പ്രാർത്ഥിക്കാം.\nTHE REBEL September 12, 2011 at 6:32 AM\n26. Confession by accused while in custody of police not to be proved against him -\nNo confession made by any person whilst he is in the custody ofapolice-officer, unless it be made in the immediate presence ofaMagistrate1, shall be proved as against such person.\n,2[Explanation.—In this section “Magistrate” does not include the head ofavillage discharging magisterial functions in the Presidency of Fort St. George ,3[***] or elsewhere, unless such headman isaMagistrate exercising the powers ofaMagistrate under the Code of Criminal Procedure, 1882 (10 of 1882),4].\nThis is the law BUT if that was rexaled in the case of TADA that is injustice\nRavanan Kannur September 13, 2011 at 12:14 PM\nസരസ്സന് September 13, 2011 at 1:45 PM\nഎഴുത്ത് വളരെ നാടകീയമായാണു. കൊള്ളാം. രാജീവ് വധം അന്വേഷിച്ചവര് ചുമ്മാ വഴിയില് കണ്ടവരെ പിടിച്ചു എന്ന മട്ടിലാണു പോക്ക്.\nലോകത്റ്റിന്റെ മുന്നില് ഹിറ്റ്ലറെയും സ്റ്റാലിനെയും സദ്ദാമിനെയും പുണ്യപൂജ്യരാക്കാന് തക്ക വിധം എഴുത്തിനു ശക്തിയുണ്ട്. സത്യം ബഹുദൂരം മാറി നിന്നു ചിരിക്കുന്നു.\nപേരറിവാളനെ അവ്ന്റെ പേരിനെ ഉപയോഗിക്കപ്പെടുന്നു...ക്രുത്യമായ ലക്ഷ്യങ്ങളോടെ...\nമിക്ദാദ് അലി September 13, 2011 at 9:19 PM\nഎന്റെ സംശയം ഈ പറയുന്ന പോലീസ് കരാണോ യദാര്‍ത്ഥ പ്രതികള് എന്നാണ് ...\nAbsar Mohamed September 17, 2011 at 3:29 AM\nഈ പോസ്റ്റുമായി ബന്ധപ്പെട്ട മറ്റൊരു പോസ്റ്റ് വായിക്കാന് താഴെ കൊടുത്ത ലിങ്ക് പിന്തുടരുക...\nതൂക്കുമരങ്ങള് അകലുമ്പോള് ...\nമുരളീമുകുന്ദൻ , ബിലാത്തിപട്ടണം BILATTHIPATTANAM. December 20, 2011 at 11:40 AM\nസത്യം ജയിക്കുമെന്ന് തന്നെ വിശ്വസിക്കാം അല്ലേ ഭായ്\nജയകൃഷ്ണന് കാവാലം December 16, 2012 at 7:50 AM\nഅത് പത്തൊന്‍പതാം വയസ്സില് ബോമ്പുണ്ടാക്കാന് പോയപ്പോള് ആലോചിക്കണമായിരുന്നു. രാജ്യം കണ്ട ഏറ്റവും നീചമായ കൊല അതിനു മുന്‍പുണ്ടായിട്ടില്ല. ഉപ്പു തിന്നവന് വെള്ളം കുടിക്ക തന്നെ വേണം. വെറുതേ ശിക്ഷ വിധിച്ചതല്ലല്ലോ? രാജ്യത്തിന്റെ പ്രധാനമന്ത്രിയെ വധിക്കാന് പങ്കാളിയായവന് തൂക്കികയറല്ലാതെ വേറേ എന്താണ് കൊടുക്കേണ്ടത്? കുത്തിയിരുന്നു സെന്റിയടിച്ചു രക്ഷപ്പെടാന് പറ്റുമോ എന്നായിരിക്കും ചിന്ത. കസബിനെ തൂക്കാന് നേരം പോലും ചാടി വന്ന ‘മനുഷ്യ സ്നേഹികള്’ ഇവനെയും രക്ഷിക്കാന് ചെല്ലുമെന്ന വല്ല വ്യാമോഹവും കാണും...\nPrasad Mahadevan November 28, 2013 at 5:19 AM\nഒന്നും മനസ്സിലവുനില്ല.... എതാണു സത്യം ... എന്താണു സത്യം .... അറിയണം ...... ഒരു പക്ഷെ ഇവന് കുറ്റവാളി ആണെങ്കില് 20 വര്ഷം ഇവനെ തീറ്റിപൊറ്റിയ നീതിയെ പഴിക്കുന്നു..... നിരപരധിയനെങ്കില് ഇദെഹതിന്റെ 20 വര്ഷം ഇതെ നീതിക്കു തിരിചു നല്കനവുമൊ...... നീതിപീണ്ദമെ ഉണരൂ....\nDanish muhammad November 29, 2013 at 8:26 PM\nഎന്‍റെ യൌവനം കവര്‍ന്ന ലോക നീതിയെ ഞാന് സംശയിക്കുന...


അഫ്‌ഗാനിസ്ഥാനില് വന് ഭൂകമ്പം; 255 മരണം, വൻ നാശനഷ്ടം\nHOME/ INTERNATIONAL/ TOP NEWS/AFGHANISTAN EARTHQUAKE\nPublished on: Jun 22, 2022, 11:32 AM IST |\nUpdated on: Jun 22, 2022, 11:50 AM IST\nകിഴക്കന് അഫ്‌ഗാനിസ്ഥാനിലെ പക്തിക പ്രവശ്യയിലാണ് ഭൂകമ്പമുണ്ടായത്\nകാബൂള്: അഫ്‌ഗാനിസ്ഥാനില് ഭൂകമ്പത്തില് 255 പേര് മരിച്ചതായി റിപ്പോര്‍ട്ട്. കിഴക്കന് അഫ്‌ഗാനിസ്ഥാനിലെ പക്തിക പ്രവശ്യയില് ബുധനാഴ്‌ച രാവിലെയാണ് ഭൂകമ്പമുണ്ടായത്. അഫ്‌ഗാന് സര്‍ക്കാരിന് കീഴില് പ്രവര്‍ത്തിക്കുന്ന വാര്‍ത്ത ഏജന്‍സിയായ ബഖ്‌താറാണ് ഇക്കാര്യം റിപ്പോര്‍ട്ട് ചെയ്‌തത്.\nറിക്‌ടര് സ്‌കെയിലിൽ6തീവ്രത രേഖപ്പെടുത്തിയ ഭൂകമ്പമാണുണ്ടായത്. രക്ഷാപ്രവർത്തകർ ഹെലികോപ്റ്ററിൽ എത്തിക്കൊണ്ടിരിക്കുകയാണെന്ന് വാർത്ത ഏജൻസി റിപ്പോർട്ട് ചെ്‌യതു. ഭൂകമ്പത്തില് 90 വീടുകള് തകര്‍ന്നുവെന്നും നിരവധി പേര് അവശിഷ്‌ടങ്ങള്‍ക്കിടയില് കുടുങ്ങിക്കിടക്കുകയാണെന്ന് ബക്താര് ഡയറക്‌ടര് ജനറല് അബ്‌ദുല് വാഹിദ് റയാന് ട്വിറ്ററില് കുറിച്ചു.\nപത്രിക പ്രവശ്യയിലെ നാല് ജില്ലകളിലാണ് ഭൂകമ്പമുണ്ടായതെന്ന് താലിബാന് സര്‍ക്കാരിന്‍റെ ഡെപ്യൂട്ടി വക്‌താവ് ബിലാല് കരിമി ട്വിറ്ററിലൂടെ അറിയിച്ചു. മേഖലയിലേക്ക് രക്ഷാപ്രവര്‍ത്തക സംഘത്തെ അയയ്ക്കാന് സന്നദ്ധ സംഘടനകളോട് അഫ്‌ഗാന് സര്‍ക്കാർ അഭ്യര്‍ഥിച്ചു. റിക്‌ടര് സ്‌കെയിലിൽ 6.1 തീവ്രത രേഖപ്പെടുത്തിയ ഭൂകമ്പമാണ് അനുഭവപ്പെട്ടതെന്ന് പാകിസ്ഥാന് മെട്രോളജിക്കല് വകുപ്പ് അറിയിച്ചു.\nപാകിസ്ഥാന്‍റെ തലസ്ഥാനമായ ഇസ്ലാമാബാദിലും കിഴക്കൻ പഞ്ചാബ് പ്രവശ്യയിലും ഭൂകമ്പം അനുഭവപ്പെട്ടു. അഫ്‌ഗാനിസ്ഥാൻ, പാകിസ്ഥാൻ, ഇന്ത്യ എന്നിവിടങ്ങളിലായി 500 കിലോമീറ്ററിലധികം (310 മൈൽ) പ്രദേശങ്ങളില് ഭൂകമ്പത്തിന്‍റെ പ്രകമ്പനമുണ്ടായതായി യൂറോപ്യൻ സീസ്‌മോളജിക്കല് ഏജൻസിയായ ഇഎംഎസ്‌സി അറിയിച്ചു.


പണം കൈക്കലാക്കി, രണ്ട് മാസം പ്രായമായ മകളെയും ഉപേക്ഷിച്ച് ഭാര്യ മറ്റൊരാള്‍ക്കൊപ്പം പോയി; തളരാതെ പിടിച്ചു നിന്നു ആ മകള്‍ക്ക് വേണ്ടി, ഇന്ന് ജീവിക്കുന്നതും അവള്‍ക്കായി മാത്രം, കുറിപ്പ് - BIGNEWSLIVE | Latest Malayalam News\nപണം എല്ലാം കൈവശപ്പെടുത്തിയ ശേഷം രണ്ട് മാസം പ്രായമായ മകളെയും ഉപേക്ഷിച്ച് ഭാര്യ മറ്റൊരാള്‍ക്കൊപ്പം പോയപ്പോഴും അദ്ദേഹം തളര്‍ന്നില്ല.\nമുംബൈ: ദിനവും ഓരോ ജീവിതങ്ങളാണ് ഹ്യുമന്‍സ് ഓഫ് ബോംബെ എന്ന ഫേസ്ബുക്ക് പേജില് നിറയുന്നത്. സ്വന്തം ജീവിതത്തില് അനുഭവിച്ച ദുരിതങ്ങളും അവിടെ നിന്ന് അങ്ങോട്ടുള്ള വിജയവുമാണ് ഈ പേജില് നിറയുന്നത്. അത്തരത്തില് ഒന്നാണ് ഇപ്പോള് വാര്‍ത്തയില് ഇടംപിടിക്കുന്നത്. സ്വന്തം മകള്‍ക്കായി ജീവിതം മാറ്റിവെച്ച ഒരച്ഛന്റെ ജീവിതം.\nപണം എല്ലാം കൈവശപ്പെടുത്തിയ ശേഷം രണ്ട് മാസം പ്രായമായ മകളെയും ഉപേക്ഷിച്ച് ഭാര്യ മറ്റൊരാള്‍ക്കൊപ്പം പോയപ്പോഴും അദ്ദേഹം തളര്‍ന്നില്ല. മനസില് മകള് മാത്രമായിരുന്നു. അമ്മയില്ലാത്തതിന്റെ കുറവ് മകളെ ഒട്ടും അറിയിക്കാതിരിക്കാന് പരമാവധി ശ്രദ്ധിക്കുന്ന ഒരു അച്ഛനായി അദ്ദേഹം മാറി. അമ്മ ഉപേക്ഷിച്ചു പോയ ആ രണ്ടുമാസം പ്രായമുള്ള കുഞ്ഞിനെ ഒന്നു ‘നേരെ ചൊവ്വേ’ എടുക്കാന് പോലും ആദ്യമൊന്നും ഈ അച്ഛന് അറിയില്ലായിരുന്നു.\nഎന്നാല് പതുക്കെ പതുക്കെ അദ്ദേഹം ഒരേസമയം അവള്‍ക്ക് അമ്മയും അച്ഛനുമായി മാറി. എത്ര വിഷമിച്ചിരിക്കുകയാണെങ്കിലും അവള് വന്ന് കലപില സംസാരിക്കുമ്പോള് ആ വിഷമങ്ങളെല്ലാം നിഷ്പ്രയാസം മറക്കുവാന് സാധിക്കുമെന്ന് ഈ അച്ഛന് പറയുന്നു. ഈ ലോകത്തിലെ ഏറ്റവും മികച്ചതെല്ലാം മകള്‍ക്ക് ലഭിക്കാന് തന്റെ കഴിവിന്റെ പരമാവധി ശ്രമിക്കുമെന്നാണ് അദ്ദേഹം പറയുന്നത്.\nകാരണം അവയെല്ലാം തന്റെ മകള് അര്‍ഹിക്കുന്നുണ്ടെന്ന് അദ്ദേഹം അടിയുറച്ച് വിശ്വസിക്കുന്നു. എന്നാല് താന് സ്നേഹിച്ചിരുന്ന സ്ത്രീ ഇങ്ങനെ ചെയ്യുമെന്ന് വിശ്വസിക്കാനേ സാധിച്ചില്ലെന്നും, ഏറെ വേദനിപ്പിച്ചത് മകള്‍ക്ക് അവളുടെ അമ്മയെ നഷ്ടപ്പെട്ടുവെന്നതായിരുന്നുവെന്നും ഇദ്ദേഹം കുറിക്കുന്നു. ആ വേദനകള് മറക്കുന്നത് ഈ മകളുടെ കളിച്ചിരിയില് ആണെന്ന് അദ്ദേഹം എടുത്ത് പറയുന്നുണ്ട്.\nഇവള് എന്റെ കുഞ്ഞുപെണ്ണാണ്. എന്റെ ജീവിതത്തിന്റെ പ്രകാശം. ഞങ്ങളെ ഉപേക്ഷിച്ച് മറ്റൊരു പുരുഷനൊപ്പം അവളുടെ അമ്മ പോകുമ്പോള് രണ്ടുമാസമായിരുന്നു അവള്‍ക്ക് പ്രായം. എന്റെ മുഴുവന് പണവും അവള് കൊണ്ടുപോയി. ഞാന് ആകെ തകര്‍ന്നുപോയി. ഞാന് സ്നേഹിച്ചിരുന്ന സ്ത്രീ എന്നോട് ഇങ്ങനെ ചെയ്യുമെന്ന് എനിക്ക് വിശ്വസിക്കാനേ സാധിച്ചില്ല. എന്നാല് ഏറെ വേദനിപ്പിച്ചത് എന്റെ മകള്‍ക്ക് അവളുടെ അമ്മയെ നഷ്ടപ്പെട്ടുവെന്നതായിരുന്നു.\nപ്രചാരണത്തിനിടെ വോട്ട് ചോദിക്കാനെത്തി, ചോദിച്ചത് ചോറ്; അമ്പരന്ന് വീട്ടുകാര്\nശിവഗിരി തീര്‍ത്ഥാടന സര്‍ക്യൂട്ട് ഉദ്ഘാടനം; മറ്റുള്ളവരെ ‘കാഴ്ചക്കാരാക്കി’ വിളക്കിലെ എല്ലാ തിരിയും ഒറ്റയ്ക്ക് കത്തിച്ച് കണ്ണന്താനം!


Vijayawada Tourism, Travel Guide & Tourist Places in Vijayawada-NativePlanet Malayalam\nഹോം » സ്ഥലങ്ങൾ» വിജയവാഡ\nഗുഹകളും ക്ഷേത്രങ്ങളും നിറഞ്ഞ വിജയവാഡ\nആന്ധ്ര പ്രദേശിലെ മൂന്നാമത്തെ വലിയ നഗരമായ വിജയവാഡ കൃഷ്ണ ജില്ലയില് കൃഷ്ണ നദിയുടെ തീരത്താണ്. ബേസവാഡയെന്നുംകൂടി അറിയപ്പെടുന്ന വിജയവാഡ ആന്ധ്രയുടെ വ്യാവസായി തലസ്ഥാനമെന്ന് കണക്കാക്കപ്പെടുന്ന സ്ഥലംകൂടിയാണ്. മനോഹരമായ ഒരു നഗരമാണ് വിജയവാഡ മാങ്ങകള്‍ക്കും അച്ചാറുകള്‍ക്കും മധുരപലഹാരങ്ങള്‍ക്കും പേരുകേട്ട വിജയവാഡ പുതിയ രുചികള് തേടി യാത്രചെയ്യുന്നവരെ സംബന്ധിച്ച് തീര്‍ത്തും വ്യത്യസ്തമായ ഒരു സ്ഥലം തന്നെയായിരിക്കും.\nമൂന്നുഭാഗവും വെള്ളത്താല് ചുറ്റപ്പെട്ട ഈ സ്ഥലത്തിന്റെ പടിഞ്ഞാറ് ഭാഗത്ത് ഇന്ദ്രകിലാദ്രി മലനിരകളും കിഴക്കുഭാഗത്ത് ബംഗാള് ഉള്‍ക്കടലുമാണ് അതിരിടുന്നത്. നഗരത്തിന് പുറത്തായി പടിഞ്ഞാറുഭാഗത്തായിട്ടാണ് കൊണ്ടപ്പള്ളി വനമുള്ളത്. നഗരത്തിന് പുറത്തായുള്ള ഈ പച്ചപ്പ് വിജയവാഡയുടെ സൗന്ദര്യകൂട്ടുന്നു. വിജയത്തിന്റെ ഭൂമിയെന്നാണ് വിജയവാഡയെന്ന സ്ഥലനാമത്തിന്റെ അര്‍ത്ഥം. നഗരത്തിന്റെ ദേവതയായ കനകദുര്‍ഗയുമായി ബന്ധപ്പെട്ടാണ് ഈ സ്ഥലനാമം ഉണ്ടായതെന്നാണ് കരുതുന്നത്. വിജയ എന്ന പേരിലാണ് ദേവി അറിയപ്പെടുന്നത്.\nരുചിയേറിയ മാങ്ങകളുണ്ടാകുന്ന മണ്ണാണ് വിജയവാഡയിലേത്. മാവ് ഇവിടുത്തെ പ്രധാനകൃഷികളിലൊന്നാണ്. ഇപ്പോള് ആന്ധ്രയിലെ പ്രമുഖ വ്യാവസായി നഗരങ്ങളിലൊന്നായി വളര്‍ന്നുകൊണ്ടിരിക്കുന്ന ഈ നാട്ടില് ഒട്ടേറെ മുന്‍നിര വിദ്യാഭ്യാസ സ്ഥാപനങ്ങളും പ്രവര്‍ത്തിക്കുന്നുണ്ട്. ഭാവിയിലെ ഗ്ലോബല് സിറ്റികളുടെ കൂട്ടത്തിലാണ് ദ്രുതഗതിയില് വളര്‍ന്നുകൊണ്ടിരിക്കുന്ന വിജയവാഡയെ മകിന്‍സി ക്വാട്ടെര്‍ളി ഉള്‍പ്പെടുത്തിയിരിക്കുന്നത്.\nഒടട്ടേറെ സാമ്രാജ്യങ്ങളുടെ ഉദയാസ്തമനങ്ങള്‍ക്ക് സാക്ഷിയായ നാടാണ് വിജയവാഡ. ചാലൂക്യന്മാരും, കൃഷ്ണദേവരായരും, ഒറീസയിലെ ഗജപതികളുമെല്ലാം വിജയവാഡ തങ്ങളുടെ സാമ്രാജ്യത്തിന്റെ ഭാഗമാക്കി ഭരണം നടത്തിയിട്ടുണ്ട്. ഒട്ടേറെ പുരാണകഥകളിലും ഐതീഹ്യങ്ങളിലുമെല്ലാം വിജയവാഡയുടെ പേര് പരാമര്‍ശിയ്ക്കപ്പെട്ടിട്ടുണ്ട്. ഇന്ദ്രകീലാദ്രി മലനിരകളില് വച്ചാണ് പാണ്ഡവന്മാരില് ഒരാളായ അര്‍ജ്ജുനനെ ശിവന് അനുഗ്രഹിച്ചതെന്ന് വിശ്വസിക്കപ്പെടുന്നു.\nമഹിഷാസുരനെ വധിച്ചശേഷം ദേവി ദുര്‍ഗ വിശ്രമിച്ചതും ഇവിടെയാണെന്നാണ് പറയപ്പെടുന്നത്, അങ്ങനെയാണ് വിജയവാഡയ്ക്ക് ആ പേര് ലഭിച്ചതെന്നും കരുതപ്പെടുന്നു. കടലുമായി ചേരാനുള്ള ആഗ്രഹത്താല് ദേവി കൃഷ്ണ(കൃഷ്ണ നദി) അര്‍ജുനനോട് ഇന്ദ്രകീലാദ്രിയിലൂടെ ഒരു തുരങ്കം നിര്‍മ്മിയ്ക്കാന് ആവശ്യപ്പെട്ടെന്നും അര്‍ജുനന് അപ്രകാരം ചെയ്യുകയും ചെയ്തു. ബെജ്ജം എന്നാണ് തുരങ്കത്തിന് തെലുങ്കില് പറയുന്നത് അങ്ങനെ ഈ സ്ഥലത്തിന്റെ പേര് ബേസവാഡയെന്നായി എന്നും പറയപ്പെടുന്നു. ബ്രിട്ടീഷുകാര് ചൂടേറിയ ഈ നഗരത്തെ ബ്ലേസ്‌വാഡയെന്നായിരുന്നുവത്രേ വിളിച്ചിരുന്നത്.\nവിജയവാഡയിലെ പ്രധാന കേന്ദ്രങ്ങള്\nആരാധനാലയങ്ങളും വനവും നദികളുമെല്ലാമാണ് വിജയവാഡയിലെ പ്രധാന ആകര്‍ഷണകേന്ദ്രങ്ങള്. കനക ദുര്‍ഗ ക്ഷേത്രമാണ് ആരാധനാലയങ്ങളില് ഏറ്റവും പ്രധാനപ്പെട്ടത്. തെക്കേ ഇന്ത്യയിലെ പഴക്കമേറിയ വിഷ്ണു ക്ഷേത്രങ്ങളില് ഒന്നായ മംഗളഗിരി, അമരാവതിയിലെ അമരേശ്വര ശിവക്ഷേത്രം, ഗുണദല മാത ക്ഷേത്രം, സെന്റ് മേരീസ് ചര്‍ച്ച് എന്നിവയാണ് പ്രധാനപ്പെട്ട ആരാധനാലയങ്ങള്.\nമൊഗലരാജപുരം കേവ്‌സ്, ഉന്‍ഡവാലി കേവ്‌സ്, ഗാന്ധി സ്തൂപം, ഗാന്ധി ഹില്, കൊണ്ടപ്പള്ളി കോട്ട, ഭവാനി ഐലന്റ്, രാജീവ് ഗാന്ധി പാര്‍ക്ക് എന്നിവയാണ് വിജയവാഡയിലെ മറ്റ് ആകര്‍ഷണങ്ങള്. നദിയ്ക്കുകുറുകെ പണിതിരിക്കുന്ന പ്രകാശം ബാരേജ് പ്രദേശം മനോഹരമായ ഒരു പിക്‌നിക് കേന്ദ്രമാണ്.\nവിജയവാഡയിലെ വിമാനത്താവളം നഗരത്തില് നിന്നും 20 കിലോമീറ്റര് അകലെ ഗണ്ണവാരത്താണ് സ്ഥിതിച്യെയുന്നത്. വിശാഖപട്ടണം, ഹൈദരാബാദ് എന്നിവിടങ്ങളില് നിന്നും വിജയവാഡയിലേയ്ക്ക് പതിവായി വിമാനസര്‍വ്വീസുകളുണ്ട്. വിദേശങ്ങളില് നിന്നുംവരുന്നവര്‍ക്ക് ഹൈദരാബാദ് വിമാനത്താവളത്തില് എത്തിയശേഷം അവിടെനിന്നും വിമാനമാര്‍ഗ്ഗം തന്നെ വിജയവാഡയിലേയ്ക്കും എത്താം. വിജയവാഡ ആന്ധ്രയിലെ പ്രധാനപ്പെട്ട ഒരു റെയില് ഹെഡാണ്.\nരാജ്യത്തിന്റെ വിവിധ ഭാഗങ്ങളില് നിന്നുള്ള തീവണ്ടികള് ഈ വഴി കടന്നുപോകുന്നുണ്ട്. റോഡുമാര്‍ഗ്ഗവും സുഖകരമായി യാത്രചെയ്ത് എത്താവുന്ന സ്ഥലമാണിത്. ഒക്ടോബറിനും മാര്‍ച്ചിനും ഇടയിലുള്ള കാലമാണ് വിജയവാഡ സന്ദര്‍ശനത്തിന് ഏറ്റവും അനുയോജ്യം. വേനല്‍ക്കാലം കടുത്തചൂടാണ് ഇവിടെ അനുഭവപ്പെടുക, മഴക്കാലവും സന്ദര്‍ശനത്തിന് അത്ര അനുയോജ്യമല്ല. ഡെക്കാന് ഫെസ്റ്റിവല്, ലുംബിനി ഫെസ്റ്റിവല്, ദസ്സറ, ദീപാവലി തുടങ്ങിയ ആഘോഷങ്ങളെല്ലാം നടക്കുന്നത് ഒക്ടോബര്-മാര്‍ച്ച് കാലത്താണെന്നതിനാല് ഇതുതന്നെയാണ് ഏറ്റവും അനുയോജ്യമായ സന്ദര്‍ശനസമയം.\nമൊഗലരാജപുരം കേവ്‌സ് 2\nഭവാനി ഐലന്റ് 3\nവിക്ടോറിയ ജൂബിലി റീജ്യണല് മ്യൂസിയം\nപ്രകാശം ബാരേജ് 5\nകനകദുര്‍ഗ ക്ഷേത്രം 3\nഎല്ലാം കാണാം വിജയവാഡ ആകര്‍ഷണങ്ങള്\nകാണാം വിജയവാഡ ഹോട്ടലുകള്\nഎല്ലാം കാണാം വിജയവാഡ ചിത്രങ്ങള്\nസന്ദര്‍ശിക്കാന് പറ്റിയ സമയം വിജയവാഡ\nകാണാം വിജയവാഡ കാലാവസ്ഥ\nഎങ്ങിനെ എത്തിച്ചേരാം വിജയവാഡ\nആന്ധ്രയിലെ പ്രധാനപ്പെട്ട റെയില്‍വേ സ്റ്റേഷനുകളിലൊന്നാണ് വിജയവാഡ സ്റ്റേഷന്. ഇന്ത്യയിലെ പ്രമുഖ നഗരങ്ങളില് നിന്നെല്ലാമുള്ള തീവണ്ടികള് ഇതുവഴികടന്നുപോകുന്നുണ്ട്.\nവിജവയാഡയിലെ വിമാനത്താവളം നഗരത്തില് നിന്നും 20 കിലോമീറ്റര് അകലെ ഗണ്ണാവരത്താണ് സ്ഥിതിചെയ്യുന്നത്. വിശാഖപട്ടണം, ഹൈദരാബാദ് തുടങ്ങിയ സ്ഥലങ്ങളില് നിന്നും ഇങ്ങോട്ട് സ്ഥിരമായി വിമാനസര്‍വ്വീസുകളുണ്ട്. വിദേശരാജ്യങ്ങളില് നിന്നും ഹൈദരാബാദ് വിമാനത്താവളത്തില് എത്തുന്നവര്‍ക്ക് അവിടെനിന്നും വിമാനമാര്‍ഗ്ഗം തന്നെ വിജവാഡയിലും എത്താം. വിമാനത്താവളത്തില് നിന്നും ടാക്‌സിയിലോ ബസിലോ വിജയവാഡയിലേയ്‌ക്കെത്താം.\nവീക്കെന്‍ഡ് ഗെറ്റ് എവേ വിജയവാഡ\n160 km From വിജയവാഡ\n286 km From വിജയവാഡ\n202 km From വിജയവാഡ\n267 km From വിജയവാഡ\n37.3 km From വിജയവാഡ\nഎല്ലാം കാണാം വിജയവാഡ വീക്കെന്‍ഡ് ഗെറ്റ് എവേ


മണ്ഡലപരിചയം; റെയിൽനഗരത്തിെൻറ ചുവപ്പാഭിമുഖ്യം | Madhyamam\ndate_range5Feb 2021 2:09 AM GMT\nമണ്ഡലപരിചയം; റെയിൽനഗരത്തിെൻറ ചുവപ്പാഭിമുഖ്യം\nഷൊർണൂർ: രാഷ്ട്രീയാഭിരുചി കണക്കിലെടുത്താൽ ഷൊർണൂർ മണ്ഡലത്തിന് എന്നും പഥ്യം ചുവപ്പ് രാഷ്ട്രീയത്തോടാണ്. ഇടതുകോട്ടകളായ മണ്ഡലങ്ങൾ കാണിക്കുന്ന പൊതുസ്വഭാവം ഷൊർണൂരിനുമുണ്ട്. 2011ൽ പഴയ നിയമസഭ മണ്ഡലങ്ങളായ പട്ടാമ്പി, ഒറ്റപ്പാലം, ശ്രീകൃഷ്ണപുരം എന്നിവിടങ്ങളിലായിരുന്ന പ്രദേശങ്ങൾ കൂട്ടിച്ചേർത്താണ് ഷൊർണൂർ മണ്ഡലം രൂപവത്കരിച്ചത്.\nശ്രീകൃഷ്ണപുരം എം.എൽ.എയായിരുന്ന കെ.എസ്. സലീഖ, 2011ലെ തെരഞ്ഞെടുപ്പിൽ ഷൊർണൂർ മണ്ഡലത്തിെൻറ ആദ്യ ജനപ്രതിനിധിയായി. സി.പി.എമ്മിലെ വിഭാഗീയതയൊന്നും അന്നത്തെ ഫലത്തിൽ പ്രതിഫലിച്ചില്ല. 2016ൽ കെ.എസ്. സലീഖക്ക് സി.പി.എം അവസരം നൽകിയില്ല. പകരം ഇടത് സ്ഥാനാർഥിയായ പി.കെ. ശശി കാൽലക്ഷത്തോളം വോട്ടിന് യു.ഡി.എഫ് സ്ഥാനാർഥി സി. സംഗീതയെ തോൽപിച്ചു.\nശബരിമല വിവാദം പ്രതിഫലിച്ച 2019ലെ ലോക്സഭ തെരഞ്ഞെടുപ്പിൽ മാത്രമാണ് മണ്ഡലത്തിലെ ജനങ്ങൾ എൽ.ഡി.എഫിനോട് ചെറിയ േതാതിലെങ്കിലും അനിഷ്ടം പ്രകടിപ്പിച്ചത്. ഈ തെരഞ്ഞെടുപ്പിൽ യു.ഡി.എഫ് സ്ഥാനാർഥി വി.കെ. ശ്രീകണ്ഠെൻറ വിജയത്തിന് മണ്ണാർക്കാട്, പട്ടാമ്പി മണ്ഡലങ്ങൾ നൽകിയ മികച്ച ഭൂരിപക്ഷത്തോടൊപ്പം ഷൊർണൂരിെൻറ പ്രഹരശേഷി കുറഞ്ഞതും കാരണമായെന്ന് വേണം കരുതാൻ. എന്നാൽ, കഴിഞ്ഞ തദ്ദേശ തെരഞ്ഞെടുപ്പിൽ മണ്ഡലം കൂടുതൽ ചുവക്കുന്നതാണ് കണ്ടത്.\nമണ്ഡലത്തിലാകെ തേരോട്ടം നടത്തിയ ഇടതുമുന്നണി ഇത്തവണ മുപ്പതിനായിരത്തോളം വോട്ട് അധികം നേടി. മണ്ഡലത്തിലെ മുഴുവൻ തദ്ദേശ സ്ഥാപനങ്ങളും ഇടതിനൊപ്പമാണ്. 2015ലെ തദ്ദേശ തെരഞ്ഞെടുപ്പിൽ ചെർപ്പുളശ്ശേരി നഗരസഭയിൽ മാത്രമാണ് യു.ഡി.എഫ് ഭരണത്തിലേറിയത്. ഇത്തവണ അതും നഷ്ടമായി. വാണിയംകുളം പഞ്ചായത്തിൽ യു.ഡി.എഫിന് ഒരംഗത്തെപ്പോലും ജയിപ്പിക്കാനായില്ല. തൃക്കടീരി പഞ്ചായത്തിൽ ഒരംഗം മാത്രമാണുള്ളത്.\nരണ്ട് നഗരസഭകളുള്ള ജില്ലയിലെ ഏക നിയമസഭ മണ്ഡലമാണ് ഷൊർണൂർ. മണ്ഡലത്തിൽ കാര്യമായ വോട്ടില്ലാതിരുന്ന ബി.ജെ.പി.ക്ക് 2016 മുതൽ ചെറുതല്ലാത്ത സ്വാധീനമുണ്ടായിട്ടുണ്ട്. നിലവിലെ എം.എൻ.എ പി.കെ. ശശിയെതന്നെ ഇടതുമുന്നണി വീണ്ടും മത്സരിപ്പിക്കുമെന്നാണ് പൊതുവെ കരുതുന്നത്. മണ്ഡലത്തിൽ നടത്തിയ വികസന പ്രവർത്തനങ്ങൾ വിജയം സുനിശ്ചിതമാക്കുമെന്നും അവർ കണക്ക് കൂട്ടുന്നു. എന്നാൽ, എം.എൽ.എക്കെതിരെ ഉയർന്ന ആരോപണങ്ങളും വികസന കാര്യത്തിൽ മണ്ഡലത്തിെൻറ മുരടിപ്പും തങ്ങൾക്ക് മുതൽക്കൂട്ടാകുമെന്ന് യു.ഡി.എഫും കരുതുന്നു.\nപി.കെ. ശശി (എൽ.ഡി.എഫ്.) 66,165\nസി. സംഗീത (യു.ഡി.എഫ്) 41,618\nവി.പി. ചന്ദ്രൻ (എൻ.ഡി.എ.) 28,836\nഎം.ബി. രാജേഷ് (എൽ.ഡി.എഫ്) 64,559,\nഎം.പി. വീരേന്ദ്രകുമാർ (യു.ഡി.എഫ്.) 39,180,\nശോഭ സുരേന്ദ്രൻ (ബി.ജെ.പി.) 19,586.\nവി.കെ. ശ്രീകണ്ഠൻ (യു.ഡി.എഫ്) 49,810\nഎം.ബി. രാജേഷ് (എൽ.ഡി.എഫ്) 60,902\nസി. കൃഷ്ണകുമാർ (എൻ.ഡി.എ.) 32,308\nഎം.ബി. രാജേഷിെൻറ ലീഡ് 11,092.\nഎൽ.ഡി.എഫ് - 76,312\nഎൻ.ഡി.എ - 31,733\nകക്ഷി നില: ഷൊർണൂർ നഗരസഭ\nഎൽ.ഡി.എഫ് -16, യു.ഡി.എഫ് -7,\nബി.ജെ.പി -9, എസ്.ഡി.പി.ഐ -1\nഎൽ.ഡി.എഫ് -18, യു.ഡി.എഫ് -12,\nബി.ജെ.പി -2, വെൽഫെയർ പാർട്ടി -1\nഎൽ.ഡി.എഫ് -13, ബി.ജെ.പി -5\nഎൽ.ഡി.എഫ് -12, യു.ഡി.എഫ് -3.\nഎൽ.ഡി.എഫ് -14, യു.ഡി.എഫ് -1, ബി.ജെ.പി -1\nഎൽ.ഡി.എഫ് -7, യു.ഡി.എഫ് -6, ബി.ജെ.പി -2\nഎൽ.ഡി.എഫ് -16, യു.ഡി.എഫ് -3\nഎൽ.ഡി.എഫ് -10, യു.ഡി.എഫ് -3, ബി.ജെ.പി -1\nTAGS:assembly elections 2021-Shoranur


soudi arabia | ലോക രാഷ്ട്രങ്ങളോട് സൗദിയുടെ ആഹ്വാനം; ആണവായുധം വികസിപ്പിക്കുന്നതില് നിന്ന് ഇറാനെ തടയണം - Malayalivartha.com Widgets Magazine\nലോക രാഷ്ട്രങ്ങളോട് സൗദിയുടെ ആഹ്വാനം; ആണവായുധം വികസിപ്പിക്കുന്നതില് നിന്ന് ഇറാനെ തടയണം\n15 APRIL 2021 10:25 AM IST\nപ്രസിദ്ധ ടോക് ഷോ 'എലന് ഷോ' അവസാനിപ്പിച്ചു; ഡേ ടോക് ഷോ 'എലന് ഷോ'യിലെ ചില പ്രശ്‌നങ്ങളാണ് എലന്റെ പിന്‍മാറ്റത്തിന് പിന്നില് എന്ന് വെളിപ്പെടുത്തൽ\nഇസ്രായേലില് ഷെല്ലാക്രമണത്തില് കൊല്ലപ്പെട്ട ഇടുക്കി കീരിത്തോട് സ്വദേശിനി സൗമ്യ സന്തോഷിന്റെ മൃതദേഹം എത്രയും വേഗം നാട്ടിലെത്തിക്കാനുള്ള നടപടികള് സംസ്ഥാന സര്‍ക്കാര് സ്വീകരിച്ചു വരികയാണെന്ന് മുഖ്യമന്ത്രി\nആണവായുധം വികസിപ്പിക്കുന്നതില് നിന്ന് ഇറാനെ തടയാന് അന്താരാഷ്ട്ര സമൂഹം മുന്നോട്ടു വരണമെന്ന് സൗദി വിദേശകാര്യ മന്ത്രാലയം ആഹ്വാനം ചെയ്തു. ഇറാന്റെ ആണവ പദ്ധതിയുമായി ബന്ധപ്പെട്ട വിഷയത്തില് ലോകരാഷ്ട്രങ്ങള് എത്രയും വേഗം ഇറാനുമായി നീണ്ടു നില്‍ക്കുന്ന കരാറില് ഏര്‍പ്പെടണമെന്നും സൗദി അറേബ്യ ആവശ്യപ്പെട്ടു.\nയുറേനിയം സമ്പുഷ്ടീകരണത്തിന്റെ തോത് 60 ശതമാനമായി ഉയര്‍ത്തുമെന്ന ഇറാന്റെ പ്രഖ്യാപനം സമാധാന ആവശ്യം ലക്ഷ്യം വച്ചുള്ളതല്ലെന്നും സൗദി മന്ത്രാലയം പ്രസ്താവനയില് വ്യക്തമാക്കി.\nഇറാന്റെ ഈ പ്രകോപനപരമായ നടപടിയില് മേഖലയിലെ രാഷ്ട്രങ്ങള്‍ക്കുള്ള ഉല്‍കണ്ഠ അന്താരാഷ്ട്ര സമൂഹം മനസ്സിലാക്കണം. ആണവ പദ്ധതിയില് നിന്ന് പിന്‍മാറാനും മേഖലയുടെ സുരക്ഷയും സ്ഥിരതയും അപകടത്തിലാക്കുന്ന പ്രവര്‍ത്തനങ്ങളില് നിന്ന് പിന്തിരിയാനും സൗദി ഇറാനോട് ആഹ്വാനം ചെയ്യുകയുമുണ്ടായി.\nഅതിനിടെ, തങ്ങളുടെ നതാന്‍സ് ആണവ കേന്ദ്രത്തില് 1000 സെന്‍ട്രിഫ്യൂജുകള് സ്ഥാപിക്കാനും യുറേനിയം സമ്പുഷ്ടീകരണം 60 ശതമാനമായി ഉയര്‍ത്താനുമുള്ള ഇറാന്റെ തീരുമാനം 2015ലെ ആണവ കരാര്\nപുനസ്ഥാപിക്കാനുള്ള ശ്രമങ്ങള്‍ക്ക് വിരുദ്ധമാണെന്ന് യൂറോപ്യന് യൂണിയൻ അഭിപ്രായപ്പെട്ടു. ആണവ കരാര് പുനസ്ഥാപിക്കുന്നതുമായി ബന്ധപ്പെട്ട ചര്‍ച്ചകള് വിയന്നയില് ഈ ആഴ്ച നടക്കാനിരിക്കെയാണ് ഇറാന്റെ പുതിയ നടപടി.\n60 ശതമാനം യുറേനിയം സമ്പുഷ്ടീകരിക്കാനുള്ള ഇറാന്റെ തീരുമാനം സിവിലിയന് ആവശ്യത്തിനുള്ളതല്ലെന്നും ആണവായുധം നിര്‍മിക്കുകയെന്ന ലക്ഷ്യത്തോടെയാണെന്നും ബ്രിട്ടന്, ഫ്രാന്‍സ്, ജര്‍മന് എന്നീ രാഷ്ട്രങ്ങള് സംയുക്ത പ്രസ്താവനയില് അഭിപ്രായപ്പെട്ടു.\nഅതിനിടെ, യുറേനിയം സമ്പുഷ്ടീകരണത്തിന്റെ തോത് വര്‍ധിപ്പിക്കാനുള്ള ഇറാന്റെ തീരുമാനത്തിനു പിന്നില് തങ്ങളുടെ ആണവ കേന്ദ്രത്തിനു നേരെ നടന്ന അട്ടിമറി ശ്രമമാണെന്ന് വിലയിരുത്തപ്പെടുന്നുണ്ട്. നതാന്‍സ് ആണവ കേന്ദ്രത്തില് നടന്ന അട്ടിമറിക്കു പിന്നില് ഇസ്രായേലിന്റെ കരങ്ങളാണെന്നാണ് ഇറാന്റെ നിലവിലെ വിലയിരുത്തല്.\nഎന്നാല് കഴിഞ്ഞ ദിവസം നടന്ന അട്ടിമറിയുടെ ഉത്തരവാദിത്തമേറ്റെടുക്കാന് ഇസ്രായേല് ഇതുവരെ തയ്യാറായിട്ടില്ല. ആണവ സമ്പുഷ്ടീകരണം വര്‍ധിപ്പിച്ചത് ആക്രമണത്തിനുള്ള മറുപടിയാണെന്ന് ഇറാന് പ്രസിഡന്റ് കഴിഞ്ഞ ദിവസം വ്യക്തമാക്കിയിരുന്നു.\nകൊവിഡ് ബാധിച്ച വൃക്കരോഗിയെ കിടത്തിയത് ആശുപത്രി വരാന്തയിൽ... ശേഷം സംഭവിച്ചത് നകുലന്റെ മരണം... (10 minutes ago)\nകുഞ്ഞിന്റെ വായിൽ കണ്ടെത്തിയത് അസാധാരണമായ 'ദ്വാരം'! ഞാന് അത് തൊടാന് ശ്രമിച്ചു, പക്ഷേ കുഞ്ഞ് ശബ്ദുമുണ്ടാക്കി ഉറക്കെ. ഉടനെ ഞാന് മോന്റെ അച്ഛനെ വിളിച്ചു കാണിച്ചു കൊടുത്തു. അപ്പോഴേക്കും എന്റെ ശരീരം വിറക് (13 minutes ago)\nമൂന്നാറിലെ സി എസ് ഐ ധ്യാനം; ഒരു വൈദികൻ കൂടി മരിച്ചു; ആകെ മരണം മൂന്നായി, ധ്യാനം നടത്തിയത് കോവിഡ് മാനദണ്ഡങ്ങൾ ലംഘിച്ച്; ധ്യാനത്തിൽ പങ്കെടുത്തത് 100ൽ അധികം വൈദികർ (18 minutes ago)\nഏഴ് വര്‍ഷം കൂടി ക്രിക്കറ്റില് തുടരുമെന്ന് മുന് പാക് ക്രിക്കറ്റ് താരം മുഹമ്മദ് അമീര്; 'ഞാന് നേരിട്ടതൊന്നും പാക്കിസ്ഥാന് യുവ താരങ്ങള് നേരിടരുത്; അവര്‍ക്ക് കരിയര് ത്യജിക്കേണ്ടി വരരുത്' (31 minutes ago)\nപോലീസ് വാഹനത്തിന്റെ ശബ്ദം കേട്ടതോടെ സംഭവിച്ചത് മറ്റൊന്ന്.. വെള്ളത്തുണി കൊണ്ട് മൂടിയ നിലയിലായിരുന്ന 'മൃതശരീരം' അനങ്ങുകയും ഉടന് എഴുന്നേറ്റ് ഓടി രക്ഷപെടുകയും ചെയ്തതോടെ അമ്പരന്ന് സോഷ്യൽ മീഡിയ... (42 minutes ago)\nവെെറസ് വായുവിലൂടെയും പകരാമെന്ന് ഗവേഷകർ .... (56 minutes ago)


ലോകത്ത് ആറര ലക്ഷത്തിലേറെ പേർക്ക് കൂടി കൊവിഡ് – NavaKerala News\nHome/Covid/ലോകത്ത് ആറര ലക്ഷത്തിലേറെ പേർക്ക് കൂടി കൊവിഡ്\nന്യൂയോർക്ക് / ലോകത്ത് ആറര ലക്ഷത്തിലേറെ പേർക്ക് കൂടി കൊവിഡ് സ്ഥിരീകരിച്ചു. വേൾഡോമീറ്ററിന്റ കണക്കുപ്രകാരം ആകെ രോഗബാധിതരുടെ എണ്ണം എട്ട് കോടി അറുപത്തിയെട്ട് ലക്ഷം കവിഞ്ഞു. 18,74,307 പേർ മരിച്ചു. രോഗമുക്തി നേടിയവരുടെ എണ്ണം ആറ് കോടി പതിനഞ്ച് ലക്ഷം കടന്നിട്ടുണ്ട്. അമേരിക്ക, ഇന്ത്യ, ബ്രസീൽ, റഷ്യ, ബ്രിട്ടൻ തുടങ്ങിയ രാജ്യങ്ങളിലാണ് ഏറ്റവും കൂടുതൽ രോഗികൾ.\nരോഗികളുടെ എണ്ണത്തിൽ മുന്നിൽ നിൽക്കുന്ന അമേരിക്കയിൽ രണ്ട് കോടി പതിനഞ്ച് ലക്ഷം പേർക്കാണ് ഇതുവരെ കൊവിഡ് സ്ഥിരീകരിച്ചിട്ടുള്ളത്. രണ്ട് ലക്ഷത്തിലധികം പുതിയ കേസുകൾ ആണ് രാജ്യത്ത് റിപ്പോർട്ട് ചെയ്തിട്ടുള്ളത്. മരണസംഖ്യ 3.65 ലക്ഷം കവിഞ്ഞു.. ഒരു കോടി ഇരുപത്തിയെട്ട് ലക്ഷം പേർ ഇതിനകം രോഗ മുക്തരായി. ബ്രസീലിൽ എഴുപത്തിയെട്ട് ലക്ഷം പേർക്കാണ് ഇതുവരെ വൈറസ് ബാധ സ്ഥിരീകരിച്ചത്. 1,97,777 പേർ മരിച്ചു. അറുപത്തിയൊമ്പത് ലക്ഷം പേർ സുഖം പ്രാപിച്ചു. റഷ്യയിൽ മുപ്പത്തിരണ്ട് ലക്ഷം കൊവിഡ് ബാധിതരാണ് ഉള്ളത്. കൊവിഡിന്റെ പുതിയ വകഭേദം റിപ്പോർട്ട് ചെയ്ത ബ്രിട്ടനിൽ രോഗവ്യാപനം രൂക്ഷമാകുകയാണ്. പ്രതിദിനം അമ്പതിനായിരത്തിലധികം കേസുകളാണ് റിപ്പോർട്ട് ചെയ്യുന്നത്. ഇതുവരെ ഇരുപത്തേഴ് ലക്ഷം പേർക്കാണ് രോഗം സ്ഥിരീകരിച്ചത്. മരണസംഖ്യ 76,305 ആയി.\nഇന്ത്യയിൽ കൊവിഡ് ബാധിതരുടെ എണ്ണം 1,03,75,478 ആയി. നിലവിൽ 2,24,557 പേരാണ് ചികിത്സയിലുള്ളത്. 1,50,151 പേർ മരിച്ചു. തൊണ്ണൂറ്റിയൊമ്പത് ലക്ഷം പേർ രോഗമുക്തി നേടി. രോഗമുക്തി നിരക്ക് 96.32 ശതമാനമായി വർദ്ധിച്ചിട്ടുണ്ട്.\nസ്പീക്കറുടെ പ്രൈവറ്റ് സെക്രട്ടറി കെ. അയ്യപ്പൻ ഹാജരായില്ല, കസ്റ്റംസ് തൂക്കിയേക്കും.


മണലെഴുത്ത്: മുരളി : ഓര്‍മ്മയും ചിന്തയും\nരചന: ബെന്യാമിന് at 5:51 AM\nവളരെ ശരിയാണ്. വളരെ ഗൌരവത്തോടെ യാണ് അദ്ദേഹം സിനിമകള് ചെയ്തിരുന്നത്. (അടിപ്പടങ്ങളിലെ സ്റ്റീരിയോ ടൈപ്പ് വില്ലന് വേഷങ്ങള് ഒഴികെ). ആരും എവിടേയും പറയാതെ പോയ അഭിനയ മികവു കാണിക്കുന്ന ഒരു വില്ലന് വേഷം (പോലീസുകാരന്) അദ്ദേഹം `അപ്പു' എന്നോ `അപ്പുണ്ണി' എന്നോ പേരുള്ള ഒരു ചിത്രത്തില് ചെയ്തിട്ടുണ്ട്. (മോഹന്‍ലാല്, കവിയൂര് പൊന്നമ്മ എന്നിവരാണ് മറ്റു പ്രമുഖ വേഷങ്ങള് ചെയ്ത്ട്ടുള്ളത്)\n(ഒാ.ടോ. താങ്കളുടെ `ആടുജീവിതം' വായിച്ചു. ഏറെക്കാലത്തിനു ശേഷം നല്ലൊരു നോവല്‍വായിക്കാന് അവസരം തന്നതിനു നന്ദി. ശരിക്കും ചുട്ടു പഴുത്ത നോവല്. അതൊരു യഥാര്‍ഥ ജീവിതത്തിന്‍റെ നേറ്‍പ്പകര്‍പ്പാണെന്നു അറിയുമ്പോള് നീറ്റല് ഏറുന്നു. അത്തരം ജീവിതങ്ങള് ലോകത്തിനു കാണിച്ചു കൊടുത്തതു എന്തുകൊണ്ടും അഭിനന്ദനം അര്‍ഹിക്കുന്നു. )\nAugust 11, 2009 8:45 AM\n"നെടുമുടി ഒന്നാന്തരം മദ്ദളവാദ്യക്കാരനും" മദ്ദളം അല്ല, മൃദംഗം വായിക്കുമെന്ന് കേട്ടിട്ടുണ്ട്.\n“അഭിനേതാവും ആശാൻ കവിതയും” എന്ന പുസ്തകത്തിനല്ലേ സാഹിത്യ (അതോ ലളിതകലാ) അക്കാദമി അവാർഡ് കിട്ടിയത്? അതെ. എന്നെ ആശാൻ കവിതകൾ വേറൊരു രസത്തിൽ വായിക്കാൻ പ്രേരിപ്പിച്ച പുസ്തകം ആയിരുന്നു അത്.\nഅദ്ദേഹത്തിന്റെ ശബ്ദവിന്യാസമായിരുന്നു എനിക്ക് ഇഷ്ടപ്പെട്ടത്. നല്ല കണ്ട്രോൾ ആയിരുന്നു ശബ്ദത്തിന്. അതുകൊണ്ട് തന്നെ റേഞ്ചും.\nകുറിപ്പിനു നന്ദി. മുരളിയേക്കുറിച്ചു വായിച്ചറിഞ്ഞതിലും ഒരുപാട് അറിയാനുണ്ടെന്നു തോന്നുന്നു\nആടുജീവിതത്തിന്റെ വായനയ്ക്ക് നന്ദി.\nഅതെ മൃദംഗം തന്നെയാണ്, എന്റെ അച്ചടിപ്പിശക്. അതെ ആ പുസ്‌തകത്തിനു തന്നെയായിരുന്നു അവാര്‍ഡ്.\nതീര്‍ച്ചയായും നമ്മള് അദ്ദേഹത്തിന്റെ ഒരു മുഖം മാത്രമേ കണ്ടിട്ടുള്ളൂ.\nMuraliyude abhinayam oro cinemayilum kadhapathrambolulla athile bhaavangalum ororuthareyum vismayippichittullathaanu. Dahsrathil Chandradasiloode Nissahayanaaya Bharthaavine vere ethu nadanaanu athrayum rasayi avatharippikkaan pattaa\nAugust 13, 2009 3:55 AM\nതീർച്ചയായും ,ഒരു മരണം വേദന മാത്രമല്ല. ചിലപ്പോൾ അത് ആഴത്തിലുള്ള ഒരു അവസാന ഓർമപ്പെടുത്തലാകാറുണ്ട്.\nപ്രശസ്തരായ ശേഷം വഴിയരികിലോ മറ്റോ സ്വയം നഷ്ടപ്പെടേണ്ടിവന്നിട്ടുള്ള പ്രതിഭകൾ നമ്മോട് ചെയ്യുന്നത് അതാൺ\nAugust 13, 2009 7:54 AM


ആഷസ് ടെസ്റ്റിനിടെ റിക്കി പോണ്ടിംഗിന്റെ ജന്മദിനാഘോഷം; വയസിനെ 'കുത്തി' സഹ കമന്റേറ്റർ\nആഷസ് ടെസ്റ്റിനിടെ റിക്കി പോണ്ടിംഗിന്റെ ജന്മദിനാഘോഷം; വയസിനെ ‘കുത്തി’ സഹ കമന്റേറ്റർ\nആഷസ് പരമ്പരക്കിടെ പിറന്നാൾ ആഘോഷിച്ച് ഓസ്ട്രേലിയയുടെ മുൻ ക്യാപ്റ്റൻ റിക്കി പോണ്ടിംഗ്. മൂന്നാം ദിനം കളി അവസാനിച്ചതിനു ശേഷമാണ് പോണ്ടിംഗ് സഹ കമൻ്റേറ്റർമാർക്കൊപ്പം പിറന്നാൾ ആഘോഷിച്ചത്. 47ആം പിറന്നാൾ ആഘോഷിച്ച പോണ്ടിംഗ് ഐപിഎൽ ഫ്രാഞ്ചൈസിയായ ഡൽഹി ക്യാപിറ്റൽസിൻ്റെ പരിശീലകനാണ്.\nമറ്റൊരു കമൻ്റേറ്ററോടൊപ്പം ഗ്രൗണ്ടിൽ നിന്ന് കളി വിശകലനം ചെയ്യുകയായിരുന്ന പോണ്ടിംഗിൻ്റെ അടുത്തേക്ക് കേക്കുമായി മറ്റുള്ളവർ എത്തുകയായിരുന്നു. മുൻ ഓസീസ് താരം മാത്യു ഹെയ്ഡൻ അടക്കമുള്ളവർ സംഘത്തിൽ ഉണ്ടായിരുന്നു. പോണ്ടിംഗിന് സംഘം ജന്മദിനാശംസകൾ നേർന്നു. 50 വയസ്സാവാൻ മൂന്ന് വർഷം കൂടിയേ ഉള്ളൂ എന്ന് പരിഹസിച്ച കമൻ്റേറ്റർക്ക് നിങ്ങളെക്കാൾ7കുറവാണ് തനിക്കെന്ന് മറുപടി നൽകാനും പോണ്ടിംഗ് മറന്നില്ല.\nThere's always lots on the run sheet to get through, but firstly, and most importantly…\nHappy birthday @RickyPonting! pic.twitter.com/zEmHKaso1f\nമത്സരത്തിൽ ഇംഗ്ലണ്ടിന് പടുകൂറ്റൻ വിജയലക്ഷ്യമാണ് ഉള്ളത്. 468 റൺസ് വിജയലക്ഷ്യവുമായി ഇറങ്ങിയ ഇംഗ്ലണ്ടിന്4വിക്കറ്റുകൾ നഷ്ടമായിക്കഴിഞ്ഞു. ഒരു ദിനം പൂർണമായും അവശേഷിക്കെ സമനില നേടുക പോലും ഇംഗ്ലണ്ടിന് അപ്രാപ്യമാവും. രണ്ടാം ഇന്നിംഗ്സിൽ ഹസീബ് ഹമീദ്, ഡേവിഡ് മലാൻ, റോറി ബേൺസ് എന്നിവരാണ് പുറത്തായി. ഓസ്ട്രേലിയക്കായി ഝൈ റിച്ചാർഡ്സൺ രണ്ട് വിക്കറ്റ് വീഴ്ത്തി.\nരണ്ടാം ഇന്നിംഗ്സിൽ9വിക്കറ്റ് നഷ്ടപ്പെടുത്തി 230 റൺസെടുത്ത് ഓസ്ട്രേലിയ ഇന്നിംഗ്സ് ഡിക്ലയർ ചെയ്തു. ലബുഷെയ്നും ട്രാവിസ് ഹെഡും 51 റൺസ് വീതം നേടിയപ്പോൾ കാമറൂൺ ഗ്രീൻ 33 റൺസ് നേടി പുറത്താവാതെ നിന്നു. 237 റൺസ് ലീഡുമായി രണ്ടാം ഇന്നിംഗിൽ ഇറങ്ങിയ ഓസ്ട്രേലിയ ഇതോടെ ലീഡ് 467 ആക്കി ഉയർത്തി.


പഠിപ്പിക്കുന്നതെങ്ങനെയെന്ന് പഠിക്കണോ? - Boolokam\nHome Education പഠിപ്പിക്കുന്നതെങ്ങനെയെന്ന് പഠിക്കണോ?\nവിദ്യാഭ്യാസം എന്നാൽ ജീവിത വ്യവഹാരത്തിനുള്ളതാണ്. ജീവിക്കുന്ന ചുറ്റുപാടുകളും സ്ക്കൂളാക്കിമാറ്റുക. വിദ്യാഭ്യാസം എന്നു പറഞ്ഞാൽ ജീവിതത്തിലേക്കുള്ള തെയ്യാറെടുപ്പാണ്. അമേരിക്കൻ ഫിലോസഫർ John Dewey പറഞ്ഞു, വിദ്ധ്യാഭാസം എന്നാൽ അതു തന്നെയാണ് ജീവിതം എന്ന്. അതിനാൽ തന്നെ നമ്മുടെ കുട്ടികളുടെ വിദ്യാഭ്യാസത്തെ കുറിച്ച് നാം ബോധവാന്മാരുമാണ്. വിദ്യാഭ്യാസപരമായി പിന്നോക്കം നിന്നിരുന്ന ജില്ലകളിൽ നിന്ന് ഇന്ന് റാങ്കുകാർ വരെ ഉയർന്നെഴുന്നേറ്റു വന്നു. അത് ആരെങ്കിലും മുമ്പ് ആക്ഷേപിച്ചത് പോലെ അന്യായമായ രീതിയിലൂടെ ഉയർന്നു വന്നതല്ല, വിദ്യയാണ് എല്ലാം എന്ന സമൂഹിക ബോധത്തിൽ നിന്നു ഉയർന്നു വന്നതാണ്.\nകുഞ്ഞുങ്ങൾക്ക് ശരീരത്തിന്റേ ഏതെങ്കിലും ഒരു ഭാഗത്ത് മാത്രമായി ശ്രദ്ധ കേന്ദ്രീകരിക്കാൻ കഴിയില്ല. വളരുന്നതോട് കൂടിയാണ് ശരീരിക ചലനങ്ങള് പ്രത്യേകകായി ആവശ്യമുള്ള ഓരോ അവയവങ്ങളിലേക്കായി ചുരുക്കി കൊണ്ടു വളരുന്നത്. അതു പോലെ തന്നെയാണ് വിദ്യാഭ്യാസവും. കുട്ടികൾക്ക് ചെറുപ്രായത്തിൽ അവന്റെ മാനസികമായ വളർച്ചയുടെ ഭാഗമായി അവൻ ഈ ലോകത്ത് എങ്ങിനെയൊക്കെ ജീവിക്കണമെന്ന് പഠിക്കുന്ന സ്റ്റേജിൽ ഇന്നു നാം കുട്ടികളെ സ്കൂളിലേക്ക് വിടുന്നു. ലോകത്ത് എല്ലാ മനശാസ്ത്രവും പറയുന്നത് കുട്ടികളെ അഞ്ചുവയസിനു മുമ്പ് എഴുത്ത് വായന ലോജിക് തുടങ്ങിയ പഠിപ്പിക്കാന് പാടില്ല എന്നാണ്. എന്നാൽ അതിനു ഘടകവിരുദ്ധമായി മൂന്നാം വയസ്സ് മുതല് സ്കൂളിലേക്കയക്കുന്നു. പലപ്പോഴും രക്ഷിതാക്കളുടെ സൌകര്യങ്ങളാണ് പ്രീസ്ക്കൂളിലേക്കവരെ എത്തിക്കുന്നത്.\nതുടക്കത്തിൽ ഒരൂ സ്വതന്ത്രനായി വളരാൻ വേണ്ടിയുള്ള അടിസ്ഥാന വിദ്യാഭ്യാസമാണ് നൽകുക. ഏതെങ്കിലും ഒന്നിൽ കാറ്റഗറൈസ് ചെയ്യാതെ കോമണായി മനുഷ്യരിൽ ആവശ്യമുള്ള കാര്യങ്ങൾ പഠിക്കുന്നു. അതിനുവേണ്ട രീതിയിലുള്ള പാഠ്യക്രമങ്ങളുമാണു സ്കൂൾ ജീവിതത്തിലുള്ളത്. സ്കൂൾ ജീവിതത്തോടെ കുട്ടികളുടെ ഇഛകൾ വേറ് തിരിഞ്ഞുവരുന്നു. ചിലർക്ക് അധ്യാപകനാവാനായിരിക്കാം ഇഷ്ടം, ചിലർക്ക് സ്പോർട്സിലായിരിക്കാം, ചിലർക്ക് എഞ്ചിനീയറിങ്ങിലായിരിക്കാം.. അങ്ങിനെ കുട്ടികളുടെ കഴിവുകൾ വ്യത്യസ്തമാണെന്നത് പോലെ തന്നെ അവരുടെ വിദ്യാഭ്യാസ സമീപനത്തിലും വ്യതിരിക്തത കാണുന്നു. ഈ കാലഘട്ടത്തിൽ കുട്ടികളുടെ അഭിരുചികൾക്കനുസരിച്ച് ഉയർന്നു ചിന്തിക്കാൻ രക്ഷിതാക്കൾ തയ്യാറാകേണ്ടതുണ്ട്. ബുദ്ധിപരമായി ഏതെങ്കിലും ഒരു വിഷയത്തിൽ കോൺസ്ട്രേറ്റ് ചെയ്യാൻ മാത്രം അവൻ വളർന്നിരിക്കുന്നു എന്ന് മനസിലാക്കാൻ രക്ഷിതാക്കൾ തയ്യാറായാൽ കുട്ടികളിലടങ്ങിയിരിക്കുന്ന ഇച്ചകളെ പൂർണ്ണമായും പുറത്തെടുത്ത് ഉയർത്തികൊണ്ട് വരാൻ കഴിയും. ഏതൊരൂ മേഖലയിലും ഇന്ന് ആവശ്യക്കാരുണ്ട്. സാമ്പത്തിക ലക്ഷ്യങ്ങൾക്കപ്പുറം സാമൂഹിക ആവശ്യങ്ങളും നിറവേറ്റാൻ കഴിവുള്ളവരെയാണ് ഇന്നത്തെ കാലത്ത് വേണ്ടത്. കുട്ടികളുടെ ഇഷ്ടങ്ങൾ കണ്ടറിഞ്ഞു അവരുടെ ശേഷികൾക്കനുസരിച്ചുള്ള പഠനങ്ങളും രീതികളുമാണ് സ്വീകരിക്കുന് 368;ത് എങ്കിൽ മനസംഘർഷമില്ലാത്തവരായി അവരെ ലക്ഷ്യത്തിലെത്തിക്കാൻ കഴിയും. നമ്മുടെ ഇഷ്ടങ്ങൾ നടപ്പിലാക്കാനുള്ളതാണ് നമ്മുടെ കുഞ്ഞുങ്ങളെന്നു കരുതി മെഡിസിനും എഞ്ചിനീയറിങിനുമായി നിർബന്ധിപ്പിക്കുന്ന രക്ഷിതാക്കളു!63;്ട്. നമ്മൾക്ക് പഠികാനുള്ള സൌകര്യങ്ങളില്ലായിരുന്നു, നമ്മുടെ കുട്ടികൾക്ക് വിദ്യാഭ്യാസത്തിനു വേണ്ട എല്ലാവിധ സൌകര്യങ്ങളും ചെയ്ത് കൊടുക്കണം എന്ന വാശി നല്ലതാണെങ്കിലും നമ്മുടെ ഇച്ഛകൾക്കനുസരിച്ച് വിഷയങ്ങൾ സെലക്ട് ചെയ്ത് അതവൻ പഠിക്കണമെന്ന് നിർബന്ധിക്കുനത് പീഢനമാണ്.\nPrevious articleയുവാക്കളുടെ കൂടെ തീം പാര്‍ക്കില് പോയാല്\nNext articleഈ ധാരാവി ധാരാവി എന്ന് കേട്ടിട്ടുണ്ടോ ..??


മകൾ പിന്നിലുണ്ടെന്ന് വിചാരിച്ച് അമ്മ സ്കൂട്ടർ പറപ്പിച്ചു ; അപകടത്തിൽപ്പെട്ടപ്പോൾ കുട്ടിയില്ല, ആശ്വാസ - Samakalika Malayalam\nമകൾ പിന്നിലുണ്ടെന്ന് വിചാരിച്ച് അമ്മ സ്കൂട്ടർ പറപ്പിച്ചു ; അപകടത്തിൽപ്പെട്ടപ്പോൾ കുട്ടിയില്ല, ആശ്വാസം, പരിഭ്രാന്തി\nBy സമകാലിക മലയാളം ഡെസ്‌ക് | Published: 29th March 2019 09:03 AM |\nകൊച്ചി: മകൾ പിന്നിൽ കയറിയെന്ന് കരുതി അമ്മ സ്കൂട്ടർ ഓടിച്ചുപോയി. പരിഭ്രാന്തയായ മകൽ പിന്നാലെ ഓടി വിളിച്ചിട്ടും അമ്മ കേട്ടില്ല. കൊച്ചി തോപ്പുംപടി പാലത്തിന് സമീപത്താണ് സംഭവം. പമ്പിൽ പെട്രോൾ അടിക്കുന്ന സമയത്താണ് കുട്ടി സ്കൂട്ടറിൽ നിന്നിറങ്ങിയത്.\nകുട്ടിയുടെ നിസഹായാവസ്ഥ കണ്ട് ഒരു ബൈക്കുകാരൻ കാര്യം തിരക്കി. ഉടനെ അമ്മയുടെ മൊബൈൽ നമ്പർ വാങ്ങി, ബൈക്ക് യാത്രക്കാരൻ വിളിച്ചു. ഒരുപാട് തവണ വിളിച്ചിട്ടും ഫോൺ എടുത്തില്ല. തുടർന്ന് കുട്ടിയുടെ മറ്റൊരു ബന്ധുവിനെ വിളിച്ച് വിവരം പറഞ്ഞു.\nഇതിനിടെ സ്കൂട്ടർ ഓടിച്ചുപോയ അമ്മ കുണ്ടന്നൂരിനടുത്ത് ചെറിയ അപകടത്തിൽപ്പെട്ടു. അപ്പോഴാണ് കുട്ടി ഒപ്പമില്ലെന്ന് അമ്മയറിയുന്നത്. അപകടത്തിൽ കാര്യമായ പരിക്കൊന്നുമുണ്ടായില്ല. എന്നാൽ കുട്ടിയെ കാണാതായതിൽ അമ്മ പരിഭ്രാന്തിയിലായി. സംശയം തോന്നി, മറ്റൊരു വാഹനത്തിൽ ഇവർ പെട്രോൾ പമ്പിനടുത്തെത്തി.\nഅപ്പോഴാണ് ബൈക്ക് യാത്രക്കാരനൊപ്പം നിൽക്കുന്ന കുട്ടിയെ കാണുന്നത്. കുട്ടിയെ ബൈക്കുകാരൻ അമ്മയെ ഏൽപ്പിച്ചു. മൊബൈൽ ഫോൺ സ്കൂട്ടറിന്റെ ഡിക്കിയിൽ വച്ചതിനാലാണ് കേൾക്കാതെ പോയതെന്ന് അമ്മ പറഞ്ഞു. നേവൽ ബെയ്‌സിലെ കേന്ദ്രീയ വിദ്യാലയത്തിൽ എട്ടാം ക്ലാസിൽ പഠിക്കുകയാണ് കുട്ടി.\nഅമ്മ സ്കൂട്ടർ മകൾ തോപ്പുംപടി പരിഭ്രാന്തി


ബിജെപി കൗണ്‍സിലറുടെ കൊലപാതകം;ബംഗാള് സെക്രട്ടേറിയേറ്റിലേക്ക് ബിജെപി നടത്തിയ മാര്‍ച്ച് അക്രമാസക്തം\nബംഗാള് സെക്രട്ടേറിയേറ്റിലേക്ക് ബിജെപി നടത്തിയ മാര്‍ച്ച് അക്രമാസക്തമായി. ബിജെപി മാര്‍ച്ച് പൊലീസ് ബാരിക്കേഡുകള് ഉപയോഗിച്ച് തടഞ്ഞതോടെ പ്രവര്‍ത്തകരും, പൊലീസും തമ്മില് ഏറ്റുമുട്ടുകയായിരുന്നു. ഹൗറ ജില്ലയിലെ സാന്ദ്രഗച്ചിയിലാണ് ലാത്തിച്ചാര്‍ജും കണ്ണീര് വാതകവും ജലപീരങ്കിയും പ്രയോഗിച്ച്് പ്രവര്‍ത്തകരെ പൊലീസ് പിരിച്ചുവിട്ടത്. ബിജെപിയുടെ കൗണ്‍സിലര് മനീഷ് ശുക്ലയെ കഴിഞ്ഞ ദിവസം വെടിവച്ച് കൊന്നതിനു പിന്നാലെയാണ് ബിജെപി പ്രതിഷേധ മാര്‍ച്ച് സംഘടിപ്പിച്ചത്.\n8 Oct 2020 6:51 AM GMT\nബംഗാള് സെക്രട്ടേറിയേറ്റിലേക്ക് ബിജെപി നടത്തിയ മാര്‍ച്ച് അക്രമാസക്തമായി. ബിജെപി മാര്‍ച്ച് പൊലീസ് ബാരിക്കേഡുകള് ഉപയോഗിച്ച് തടഞ്ഞതോടെ പ്രവര്‍ത്തകരും, പൊലീസും തമ്മില് ഏറ്റുമുട്ടുകയായിരുന്നു. ഹൗറ ജില്ലയിലെ സാന്ദ്രഗച്ചിയിലാണ് ലാത്തിച്ചാര്‍ജും കണ്ണീര് വാതകവും ജലപീരങ്കിയും പ്രയോഗിച്ച് പ്രവര്‍ത്തകരെ പൊലീസ് പിരിച്ചുവിട്ടത്. ബിജെപിയുടെ കൗണ്‍സിലര് മനീഷ് ശുക്ലയെ കഴിഞ്ഞ ദിവസം വെടിവച്ച് കൊന്നതിനു പിന്നാലെയാണ് ബിജെപി പ്രതിഷേധ മാര്‍ച്ച് സംഘടിപ്പിച്ചത്. റാലി സമാധാനപരമായിരുന്നു എന്നും, പൊലീസ് ബലം പ്രയോഗിച്ചതിനാലാണ് അക്രമസ്വഭാവത്തിലേക്ക് പോകേണ്ടി വന്നതെന്നും ബിജെപി നേതാവ് ലോക്കറ്റ് ചാറ്റര്‍ജി ആരോപിച്ചു.\n‘പലയിടങ്ങളിലും ലാത്തിച്ചാര്‍ജ്ജ് ഉണ്ടായി, റാലിക്ക് നേരെ തൃണമൂല് കോണ്‍ഗ്രസ് നേതാക്കളുടെ നേതൃത്വത്തില് ഖിദ്രിപൂര് തുടങ്ങിയ സ്ഥലങ്ങളില് വെച്ച് കല്ലേറുണ്ടായി, എന്നാല് പൊലീസ് അത് കണ്ടില്ലെന്നു നടിക്കുകയായിരുന്നു’ , ബിജെപി ആരോപിക്കുന്നു. കൊവിഡ് മാനദണ്ഡങ്ങള് കൃത്യമായി പാലിച്ച് നടത്തിയ സമരത്തിനു നേരേ പൊലീസ് അതിക്രമം അഴിച്ചു വിടുകയായിരുന്നുവെന്നും നേതാക്കള് പറയുന്നു. കൊവിഡ് നിയമങ്ങള് തങ്ങള്‍ക്ക് മാത്രമായുള്ളതാണോ എന്നും അവര് ചോദിക്കുന്നു.\nബിജെപിയുടെ സംസ്ഥാന വ്യാപക പ്രതിഷേധം തന്നെ പ്രവര്‍ത്തകരെ വ്യാപകമായി കൊലപ്പെടുത്തുന്നതിനും, കള്ളക്കേസില് കുടുക്കുന്നതിനും എതിരെ ആയിരുന്നു. കൊവിഡ് പ്രതിരോധത്തിന്റെ മറവില് പ്രതിഷേധങ്ങള്‍ക്ക് സര്‍ക്കാര് നിയന്ത്രണം ഏര്‍പ്പെടുത്തുകയാണെന്നും ബിജെപി ആരോപിക്കുന്നു. എന്നാല് പൊലീസുകാര്‍ക്ക് നേരെ കല്ലെറിഞ്ഞും, ടയറുകള്‍ക്ക് തീയിട്ടും ബിജെപി പ്രവര്‍ത്തകരും തിരിച്ചടിക്കുന്നുണ്ട്.\nഏറ്റുമുട്ടലില് ബിജെപി സംസ്ഥാന വൈസ് പ്രസിഡന്റ് രാജു ബാനര്‍ജി, എംപി ജ്യോതിര്‍മോയ് സിംഗ് മഹാട്ടോ എന്നിവരുള്‍പ്പെടെ നിരവധി ബിജെപി നേതാക്കള്‍ക്ക് പരിക്കേറ്റതായി റിപ്പോര്‍ട്ടുണ്ട്. ഏതായാലും ഹൗറയിലെ സെക്രട്ടേറിയറ്റ് കെട്ടിടമായ നാബന്നയെ രണ്ട് ദിവസത്തെ ശുചിത്വ പ്രവര്‍ത്തനങ്ങള്‍ക്കായി അടച്ചിടുമെന്ന് സര്‍ക്കാര് അറിയിച്ചു.


ഖുര്‍ആന്റെ ദൈവികതക്ക് ആറാമത്തെ തെളിവ്. ~ യുക്തിവാദികളും ഇസ്‌ലാമും\n10:24:00 AM CKLatheef 1 comment\nവിശുദ്ധഖുര്‍ആന് ദൈവികമാണെന്നതിനുള്ള ആറാമത്തെ തെളിവ് നിസ്തുലമായ അതിന്റെ ശിക്ഷണമാകുന്നു. വിശുദ്ധഖുര്‍ആന്റെ ശിക്ഷണങ്ങള് പരിശോധിച്ച് നോക്കുന്ന പക്ഷം, ഒരു വശത്ത് അതില് അങ്ങേയറ്റത്തെ സന്തുലനവും സ്വാഭാവികമായ യുക്തിവിചാരവും ദൃശ്യമാകുന്നു. മറുവശത്താകട്ടെ, അതു മനുഷ്യരാഷിക്കുള്ള ഏറ്റവും സമഗ്രമായ ഒരു നിര്‍ദ്ദേശപത്രവുമാണ്. മനുഷ്യനെ സംബന്ധിച്ചിടത്തോളം ആവശ്യമായ അധ്യാത്മിക യാഥാര്‍ഥ്യങ്ങളെക്കുറിച്ചും ദീനിന്റെ അടിസ്ഥാന സിദ്ധാന്തങ്ങളെക്കുറിച്ചുമുള്ള വിശദീകരണങ്ങള് അതിലുണ്ട്. മാനുഷിക ധര്‍മത്തെയും മര്യാദകളെയും സംബന്ധിച്ചുള്ള വിവരണങ്ങളും അതില് കാണാം. സാക്ഷാല് ആരാധ്യനര്‍പിക്കേണ്ട ആരാധനമുറകളും അല്ലാഹുവിന്റെ അവകാശങ്ങളെ സംബന്ധിച്ച വിശദപാഠങ്ങളും അതിലുണ്ട്.\nവ്യക്തിസംസ്‌കരണത്തിന്റെ പരിപാടികളും സമാജനിര്‍മാണത്തിനുള്ള സിദ്ധാന്തങ്ങളും അതില് കാണാം. ഗാര്‍ഹികവും സാംസര്‍ഗികവും നാഗരികവും രാഷ്ട്രീയവുമായ നിയമങ്ങളും മാത്രമല്ല ഒരു ഭരണവ്യവസ്ഥ നിലവില്‍വന്നാല് ഉണ്ടാകാനിടയുള്ള യുദ്ധം സന്ധി എന്നിവയെക്കുറിച്ചും വിശുദ്ധഖുര്‍ആന് വ്യക്തമാക്കുന്നു.\nസാമൂഹിക നിയമങ്ങളെക്കുറിച്ച് പറയുകയാണെങ്കില് അതുലോകത്തുള്ള മറ്റെല്ലാ വ്യവസ്ഥകളില്‍നിന്നും തീരെ വ്യത്യസ്ഥമാണെന്ന് കാണാം. എല്ലാ വിഭാഗങ്ങള്‍ക്കും എക്കാലത്തേക്കും ഏതുനാട്ടിലേക്കും അതു ഒരുപോലെ അനുയോജ്യമാണ്. ഈ വസ്തുത നൂറ്റാണ്ടുകളായി തെളിഞ്ഞു കഴിഞ്ഞതാണ്. ഭാവിയിലും ഇത് സത്യമായി പ്രകാശിച്ചുകൊണ്ടിരിക്കും. കൂടാതെ ശിക്ഷണങ്ങള് യുക്തിനിഷ്ഠവും സത്യസമ്പൂര്‍ണവുമാണെന്നതിനും അവയുടെ പ്രായോഗിക ഫലങ്ങളുടെ മേന്‍മക്കു സുശക്തമായ തെളിവുകളും വ്യക്തമായ ദൃഷ്ടാന്തങ്ങളുമുണ്ട്. മനുഷ്യജീവിതം അവയുടെ അടിസ്ഥാനത്തില് കെട്ടിപ്പടുത്ത അവസരങ്ങളിലെല്ലാം ജീവിതത്തിന് സന്തോഷവും സംതൃപ്തിയും ലഭിച്ചിട്ടുണ്ട്. ചിന്തിച്ചു നോക്കൂക. നിസ്തുലമായ ഈ ശിക്ഷണങ്ങളെല്ലാം മുഹമ്മദ് എന്ന മനുഷ്യന്റെ ബുദ്ധിയില്‍നിന്ന് മാത്രം ഉടലെടുക്കുക സാധ്യമാണോ. ലോകചരിത്രത്തില് തത്തുല്യമായ വല്ല സംഭവങ്ങളുമുണ്ടോ. ജീവിതത്തിലൊരിക്കലും കളവു പറഞ്ഞുവെന്ന് ശത്രുക്കള്‍ക്ക് പോലും അഭിപ്രായമില്ലാത്ത വിശ്വസ്തന് എന്ന് വിളിക്കപ്പെട്ട മുഹമ്മദ് ഇത് എനിക്ക് ദൈവിക വെളിപാടായി ലഭിച്ചതാണെന്ന് പറഞ്ഞാല് അതില് അവിശ്വസിച്ച്, അല്ല ഇത് താങ്കള് എഴുതിയുണ്ടാക്കിയതാണെന്ന് പറയുന്നതാണോ യുക്തി. നമ്മുടെ നേര്‍ബുദ്ധി നമ്മോട് ആവശ്യപ്പെടുന്നതെന്താണ്. നമ്മുക്കറിയാം മുഹമ്മദ് എന്ന വ്യക്തി 23 വര്‍ഷത്തിനിടയില് അനുഭവിക്കേണ്ടി വന്ന പീഢനങ്ങള്, പലായനം, യുദ്ധങ്ങള് അതിനിടക്ക് ഇത്രയും സന്തുലിതമായ ഒരു ഗ്രന്ഥം നിര്‍മിച്ച് ഒരു ഉപഭൂഖണ്ഡത്തെയാകമാനം പരിവര്‍ത്തിപ്പിച്ചു. അതില് നിന്ന് ആധുനിക കാലഘട്ടത്തില് ജീവിച്ച മഹാത്മാഗാന്ധിജിയെപ്പോലെയുള്ള ഒരു നേതാവിന് പോലും വിസ്മയം സമ്മാനിച്ച ഒരു ഉമര് എന്ന ഭരണാധികാരിയെ സൃഷ്ടിച്ച മഹത്തായ ഒരു ഗ്രന്ഥവും അനിതസാധാരണമായ ഒരു നേതാവും. പ്രസ്തുത വ്യക്തിയെ ചില പൂര്‍വഗ്രന്ഥങ്ങളില് നിന്ന് പകര്‍ത്തിയെഴുതിയ കള്ളനായും, പ്രസ്തുത ഗ്രന്ഥം ഒരു വ്യാജ പകര്‍പ്പുമായും കാണാന് നിങ്ങളുടെ ബുദ്ധി സമ്മതിക്കുമോ. അതൊടൊപ്പം ഒന്നറിയുക. അദ്ദേഹം ജീവിതത്തിലൊരിക്കലും ഒരു വരിപോലും എഴുതിയിട്ടില്ല. കണിശമായി കൃത്യമായി രേഖപ്പെടുത്തപ്പെട്ട ചരിത്രരേഖകളിലൊന്നും അങ്ങനെ ഒരു പരാമര്‍ശവുമില്ല. മാത്രമല്ല തനിക്ക് ദൈവത്തില്‍നിന്ന് അവതീര്‍ണമായതെന്ന് അദ്ദേഹം സാക്ഷ്യപ്പെടുത്തിയ ഗ്രന്ഥത്തില് ഇപ്രകാരം പറയുകയും ചെയ്തു:\n'(പ്രവാചകാ) നീ ഇതിനു മുമ്പ് ഒരു ഗ്രന്ഥവും വായിച്ചിരുന്നില്ല. സ്വകരംകൊണ്ട് എഴുതിയിരുന്നുമില്ല. അങ്ങനെയുണ്ടായിരുന്നുവെങ്കില് അസത്യവാദികള്‍ക്ക് സംശയിക്കാമായിരുന്നു. വാസ്തവത്തില് ജ്ഞാനം ലഭിച്ചവരുടെ ഹൃദയങ്ങളില് ഇത് തെളിഞ്ഞ ദിവ്യസൂക്തങ്ങളാകുന്നു. ധിക്കാരികളല്ലാതെ, നമ്മുടെ സൂക്തങ്ങളെ നിഷേധിക്കുന്നില്ല. `ഇയാള്‍ക്ക് തന്റെ റബ്ബില്‍നിന്ന് ദൃഷ്ടാന്തങ്ങള് ഇറക്കപ്പെടാത്തതെന്ത്` എന്ന് ഇക്കൂട്ടര് ചോദിക്കുന്നു. പറയുക: `ദൃഷ്ടാന്തങ്ങള് അല്ലാഹുവിന്റെ പക്കലാകുന്നു. ഞാനോ വ്യക്തമായ മുന്നറിയിപ്പുകാരന് മാത്രം.` അവര് ഓതിക്കേള്‍പ്പിക്കപ്പെട്ടുകൊണ്ടിരിക്കുന്ന വേദം നിനക്ക് നാം അവതരിപ്പിച്ചു എന്നത് (ദൃഷ്ടാന്തമായി) അവര്‍ക്ക് മതിയാകുന്നില്ലയോ? നിശ്ചയം, വിശ്വസിക്കുന്ന ജനത്തിന് അതില് അനുഗ്രഹവും ഉദ്ബോധനവുമുണ്ട്. പ്രവാചകന് പറയുക: `എനിക്കും നിങ്ങള്‍ക്കുമിടയില് സാക്ഷിയായി അല്ലാഹു മതി. വാന-ഭുവനങ്ങളിലുള്ളതൊക്കെയും അവനറിയുന്നു. മിഥ്യയില് വിശ്വസിക്കുകയും അല്ലാഹുവിനെ നിഷേധിക്കുകയും ചെയ്യുന്നവര് നഷ്ടത്തിലകപ്പെട്ടവര് തന്നെയാകുന്നു.` (29:48-52).\nഖുര്‍ആന് ദൈവികതയില് സംശയിക്കുന്ന മാന്യസുഹൃത്തേ, ഈ തെളിഞ്ഞ യാഥാര്‍ഥ്യത്തെ നിഷേധിച്ച് നിങ്ങള് ജല്‍പിക്കുന്ന വിതണ്ഡവാദങ്ങളെ ഞങ്ങള് പിന്തുടരണം എന്നാണോ താങ്കള് പറയുന്നത്.\nഇതും താങ്കളെ തൃപ്തിപ്പെടുത്താന് പര്യാപ്തമല്ലെങ്കില് അടുത്ത തെളിവിലേക്ക് നീങ്ങാം. ഖുര്‍ആന്റെ ദൈവികതക്കുള്ള ഏഴാമത്തെ തെളിവ്. ഖുര്‍ആന് സാധിച്ച വിപ്ലവം.\nനല്ല ശ്രമം .മുന്നോട്ട് പോവുക.\n3:23 PM, ഓഗസ്റ്റ് 28, 2010


വ്യാജ ഡോക്ടര് നടത്തിയത് ആയിരത്തിലേറെ ശസ്ത്രക്രിയകള്; ഒടുവില് കുടുങ്ങിയത് സ്വന്തം പരാതിയില്\nMeerut, First Published Oct 1, 2019, 12:05 PM IST\nമംഗലാപുരത്തെ എയര്‍ഫോഴ്സ് ബേസ് ആശുപത്രിയില് ജോലി പാരാമെഡിക്കല് ഡിപ്പാര്‍ട്ടമെന്‍റില് ജോലി ചെയ്ത പരിചയമാണ് ഓം പാലിനുള്ളത്. അവിടെനിന്ന് 2000ത്തില് വിരമിച്ച ശേഷമാണ് വ്യാജ സര്‍ട്ടിഫിക്കറ്റ് ഉപയോഗിച്ച് തട്ടിപ്പ് നടത്തിയത്.\nമീററ്റ്: ഒരാള് തന്നെ ബ്ലാക്ക്മെയില് ചെയ്ത് 40 ലക്ഷം രൂപ തട്ടാന് ശ്രമിക്കുന്നുണ്ടെന്ന പരാതിയുമായാണ് ഡോ. ആര് രാജേഷ് ദേവ്ബന്ദ് പൊലീസിനെ സമീപിച്ചത്. കേസില് കൂടുതല് അന്വേഷണം നടത്തിയ പൊലീസ് ഞെട്ടി. കഴിഞ്ഞ 10 വര്‍ഷമായി സര്‍ക്കാര് ആശുപത്രിയില് ഡോക്ടറായി ജോലി ചെയ്യുകയും ആയിരത്തിലേറെ ശസ്ത്രക്രിയകള് നടത്തുകയും ചെയ്ത രാജേഷ് ഡോക്ടറല്ല!. ആള്‍മാറാട്ടം നടത്തിയാണ് ഡോ. രാജേഷ് എന്ന പേരില് ഓംപാല്(50) സര്‍ക്കാര് ആശുപത്രിയില് കരാര് അടിസ്ഥാനത്തില് കയറിക്കൂടിയത്. പിന്നീട് വിശ്വസ്തനും എല്ലാവരുടെയും പ്രിയങ്കരനുമായി തീര്‍ന്നു.\nമൈസൂരു സര്‍വകലാശാലയില്‍നിന്ന് എംബിബിഎസ് ബിരുദമെടുത്ത ആര് രാജേഷ് എന്നയാളുടെ സര്‍ട്ടിഫിക്കറ്റില് കൃത്രിമം നടത്തിയാണ് ഇയാള് തട്ടിപ്പ് നടത്തിയത്. യഥാര്‍ത്ഥ രാജേഷ് ഇപ്പോള് വിദേശത്താണ്. സര്‍ട്ടിഫിക്കറ്റില് ഫോട്ടോ മാറ്റിയായിരുന്നു തട്ടിപ്പ്. മംഗലാപുരത്തെ എയര്‍ഫോഴ്സ് ബേസ് ആശുപത്രിയില് ജോലി പാരാമെഡിക്കല് ഡിപ്പാര്‍ട്ടമെന്‍റില് ജോലി ചെയ്ത പരിചയമാണ് ഓം പാലിനുള്ളത്. അവിടെനിന്ന് 2000ത്തില് വിരമിച്ച ശേഷമാണ് വ്യാജ സര്‍ട്ടിഫിക്കറ്റ് ഉപയോഗിച്ച് തട്ടിപ്പ് നടത്തിയത്. എയര്‍ഫോഴ്സില്‍നിന്ന് ഇയാള് പെന്‍ഷനും വാങ്ങുന്നുണ്ട്.\nഉത്തര്‍പ്രദേശില് ഡോക്ടറായി പ്രാക്ടീസ് ചെയ്ത രേഖകളും ഇയാള് വ്യാജമായി നിര്‍മിച്ചു. കരാര് അടിസ്ഥാനത്തില് ഡോക്ടര്‍മാരെ നിയമിച്ചപ്പോള് ഓംപാലും കയറിക്കൂടി. പിന്നീട് കഴിഞ്ഞ 10 വര്‍ഷത്തോളമായി ദേവ്ബന്ദ് സിഎച്ച്സിയില് ജോലി ചെയ്യുകയാണ്. പ്രദേശവാസികള്‍ക്ക് ഇയാളെക്കുറിച്ച് നല്ല അഭിപ്രായമായിരുന്നെന്ന് പൊലീസ് പറഞ്ഞു.\nസ്വന്തം പരാതിയാണ് ഓംപാലിനെ കുടുക്കിയത്. തന്നെ മറ്റൊരാള് ബ്ലാക്ക് മെയില് ചെയ്ത് 40 ലക്ഷം രൂപ ആവശ്യപ്പെട്ടെന്ന് ഇയാള് പൊലീസില് പരാതി നല്‍കി. പരാതി ഓം പാലിന് തന്നെ തിരിച്ചടിയാകുകയായിരുന്നു. പരാതിയില് അന്വേഷിച്ച പൊലീസ് കണ്ടെത്തിയത് ഞെട്ടിക്കുന്ന സത്യങ്ങളായിരുന്നു. ആള്‍മാറാട്ടം നടത്തി ഇത്രയും കാലം സര്‍ക്കാര് ഡോക്ടറായി വിലസിയ ഓംപാലിന് താന് കുടുങ്ങുമെന്ന ധാരണയുണ്ടായിരുന്നില്ലെന്ന് പൊലീസ് പറഞ്ഞു. ഇയാള്‍ക്കെതിരെ കൂടുതല് അന്വേഷണം നടക്കുകയാണെന്ന് മീററ്റ് പൊലീസ് അറിയിച്ചു.\nLast Updated Oct 1, 2019, 12:07 PM IST


Happy Birhday ഒലിവർ കാൻ @ 50\nജർമനിയുടെ വിഖ്യാത ഗോൾകീപ്പറായിരുന്ന ഒലിവർ കാന് ഇന്ന് അമ്പതാം പിറന്നാൾ. 86 മത്സരങ്ങളിൽ ജർമനിയുടെ വല കാത്തു. 2002 ൽ ജർമനി ഫൈനലിലെത്തിയ ഫിഫ ലോകകപ്പിൽ ഗോൾഡൻ ബോൾ കാനിന് ആയിരുന്നു. അന്ന് ഫൈനലിൽ ബ്രസീലിനോടാണ് തോറ്റത്. 1994-2008 കാലത്ത് ബയറൺ മ്യൂണിക്കിനുവേണ്ടി 429 മത്സരങ്ങൾ കളിച്ചു. ലോകഫുട്‌ബോളിലെ എക്കാലത്തെയും മികച്ച ഗോൾകീപ്പർമാരിൽ ഒരാളായ കാനിന് പിറന്നാൾ ആശംസകൾ...\nഈജിപ്തിന്റെയും ഇംഗ്ലീഷ് പ്രീമിയർ ലീഗ് ക്ലബ്ബ് ലിവർപൂളിന്റെയും സൂപ്പർതാരം മുഹമ്മദ് സലയ്ക്ക് ഇന്ന് 27-ാം പിറന്നാൾ. ഈജിപ്തിനുവേണ്ടി 62 മത്സരങ്ങളിൽനിന്ന് 39 ഗോളുകൾ നേടി. ബാസെൽ (47), ചെൽസി (13), ഫിയോറന്റീന (16), റോമ (31) ക്ലബ്ബുകളിൽ കളിച്ചിട്ടുള്ള സല ലിവർപൂളിനായി ഇതുവരെ 74 മത്സരങ്ങളിൽ ബൂട്ടുകെട്ടി. 54 ഗോളുകൾ നേടി. ഈ വർഷത്തെ യുവേഫ ചാമ്പ്യൻസ് ലീഗ് വിജയത്തിൽ ലിവർപൂളിന്റെ ആദ്യഗോളടിച്ചത് സലയാണ്. വേഗവും ഡ്രിബ്ളിങ്ങും ഫിനിഷിങ് പാടവവും കൊണ്ട് ലോകമെങ്ങും ആരാധകരെ സൃഷ്ടിച്ച സലയ്ക്ക് പിറന്നാൾ ആശംസകൾ...